ഇരയെന്നു കരുതി സ്വന്തം ഉടൽ പകുതിയോളം വിഴുങ്ങിയ പാമ്പ്: വിഡിയോ | Hungry Kingsnake Swallows Half of Itself Thinking It's Another Snake\nഇരയെന്നു കരുതി സ്വന്തം ഉടൽ പകുതിയോളം വിഴുങ്ങിയ പാമ്പ്: വിഡിയോ\nവിശന്നിട്ട് കണ്ണു കാണാതായാൽ എന്തു ചെയ്യാൻ പറ്റും? മുന്നിൽ കാണുന്നതെന്താണോ അതങ്ങ് അകത്താക്കും. പറഞ്ഞു വരുന്നത് പെൻസിൽവാനിയയിലെ ഒരു പാമ്പു വളർത്തൽ സങ്കേതത്തിലെ അന്തോവാസിയായ കിങ് സ്നേക്കിനെക്കുറിച്ചാണ്. വിശന്നിട്ട് ഒരു രക്ഷയുമില്ലാഞ്ഞിട്ടാകണം ഈ പാമ്പ് സ്വന്തം ശരീരം തന്നെ പാതിയോളം വിഴുങ്ങിയത്. ഒപു പക്ഷേ മറ്റൊരു പാമ്പാണെന്നു തെറ്റിദ്ധരിച്ചാകാം വാലു മുതൽ വിഴുങ്ങിയതെന്നാണ് നിഗമനം.\nപാമ്പ് വളർത്തൽ കേന്ദ്രത്തിന്റെ ഔദ്യോഗിക ഫേസ്ബുക്ക് പേജിലൂടെ അവിടുത്തെ ഉദ്യോഗസ്ഥനായ ജേസീ റോത്താക്കർ ആണ് അപൂർവ ദൃശ്യങ്ങൾ പകർത്തിയതും പങ്കുവച്ചതും. പാതിയോളം ശരീരം വിഴുങ്ങിയ പാമ്പിന്റെ വായിൽ ഏറെനേരത്തെ പരിശ്രമത്തിനു ശേഷമാണ് അതിന്റെ ശരീരം തിരിച്ചെടുക്കാനായത്. മറ്റു പാമ്പുകളെ ആഹാരമാക്കുന്ന ശീലം കിങ് സ്നേക്കുകൾക്കുണ്ട്. അതുപോലെ തന്നെ സ്വന്തം ശരീരത്തിൽ കടിച്ചു മുറിവേൽപ്പിക്കുന്ന ശീലവും ഇവയ്ക്കുണ്ട്.\nസ്വന്തം വാല് കണ്ടപ്പോൾ മറ്റൊരു പാമ്പാണെന്ന് തെറ്റിദ്ധരിച്ചാകാം കിങ് സ്നേക്ക് വിഴുങ്ങിയതെന്ന് ജേസീ റോത്താക്കർ വ്യക്തമാക്കി.പാമ്പിന്റെ ശരീരത്തിലും തലയ്ക്ക് മുകളിലും മെല്ലെ വിരൽകൊണ്ട് തട്ടിയാണ് വിഴുങ്ങിയ ശരീരഭാഗം തിരിച്ചെടുത്തത്. ജേസീ റോത്താക്കർ പങ്കുവച്ച ഈ ദൃശ്യങ്ങൾ രണ്ട് ലക്ഷത്തിലധികം ആളുകൾ കണ്ടുകഴിഞ്ഞു.


kavalappara landslide കവളപ്പാറ ദുരന്തത്തിന് രണ്ട് വയസ്\nകണ്ണീരോർമയായി കവളപ്പാറ; ദുരന്തത്തിന് രണ്ട് വയസ്\nകവളപ്പാറ ദുരന്തത്തിന് ഇന്നേക്ക് രണ്ടാണ്ട്. 59 പേരുടെ ജീവനാണ് 2019 ഓഗസ്റ്റ് എട്ടിലെ ദുരന്തത്തിൽ പൊലിഞ്ഞത്. പുനരധിവാസം ഇനിയും പൂർത്തിയായില്ലെന്ന ആക്ഷേപം നിലനിൽക്കെയാണ് ദുരന്തത്തിന് രണ്ട് വർഷം തികയുന്നത്. (kavalappara landslide)\nമൂന്ന് ദിവസം തോരാതെ പെയ്ത മഴയ്ക്കൊടുവിലാണ് രാത്രിയില് മുത്തപ്പന് കുന്നിന്‍റെ ഒരു ഭാഗം ഇടിഞ്ഞു വീണത്. കുന്നിന് താഴെയുള്ള 40ലധികം വീടുകള്‍ക്ക് മുകളില് മണ്ണും ചെളിയും പാറയും ചേര്‍ന്ന് മറ്റൊരു കുന്ന് രൂപപ്പെട്ടു.\nസെക്കന്‍റുകള് കൊണ്ട് 59 ജീവനുകളാണ് നഷ്ടമായത്. പുറം ലോകം ആ ദുരന്തമറിയുന്നത് അപകടം നടന്ന് മണിക്കൂറുകള് കഴിഞ്ഞ് മാത്രമാണ്.\nദുരന്തത്തിൽ സ്വന്തം വീടും, ഉറ്റവരെയുമെല്ലാം നഷ്ടപ്പെട്ടവർ നിരവധിയാണ്. കവളപ്പാറയുടെ കണ്ണീര് ഇപ്പോഴും തോര്‍ന്നിട്ടില്ല. സര്‍ക്കാര് നിരവധി പുനധിവാസ പദ്ധതികള് പ്രഖ്യാപിച്ചെങ്കിലും ദുരന്തത്തില് ജീവന് മാത്രം ബാക്കിയായവര് പലരും ദുരിതാശ്വാസ ക്യാമ്പിലാണ്.\nRead Also: കരിപ്പൂർ വിമാനാപകടത്തിന് ഇന്ന് ഒരു വയസ്സ്\nകവളപ്പാറകാർക്ക് മഴ ഇന്നും പേടിയാണ്. മാനമിരുണ്ടാൽ ആശങ്കയാണ്. ജീവിതം ഇന്നും ഭീതിയിൽ തന്നെ….\nStory Highlight: kavalappara landslide\nRead more on: kavalappara | landslide\nഹിമാചലിലെ മണ്ണിടിച്ചിൽ; 11 മരണം, നിരവധി പേർ മണ്ണിനടയിൽ കുടുങ്ങി,രക്ഷാപ്രവർത്തനം തുടരുന്നു


തന്നെ ഏറെ സ്വാധീനിച്ച സ്ത്രീയെക്കുറിച്ച് തമിഴ് നടന് സൂര്യയുടെ ഞെട്ടിക്കുന്ന വെളിപ്പെടുത്തല്..!! - FUTURELINE\nതന്നെ ഏറെ സ്വാധീനിച്ച സ്ത്രീയെക്കുറിച്ച് തമിഴ് നടന് സൂര്യയുടെ ഞെട്ടിക്കുന്ന വെളിപ്പെടുത്തല്..!!\nതന്നെ ഏറെ സ്വാധീനിച്ച സഹപ്രവര്‍ത്തകയെക്കുറിച്ച് സൂര്യ. മലയാള സിനിമയിലെ വനിതാ സംഘടനയായ വിമണ് ഇന് സിനിമാ കളക്ടീവിന് വേണ്ടി സംസാരിക്കുകയായിരുന്നു സൂര്യ.\n”ഇരുപത് വര്‍ഷങ്ങള്‍ക്ക് മുന്‍പാണ് ഞാന് എന്റെ സിനിമാജീവിതം തുടങ്ങുന്നത്. തമിഴായിരുന്നു എന്റെ മാതൃഭാഷ. അന്ന് എന്റെ കൂടെ അഭിനയിക്കാന് ഒരു നടിയെത്തി. അവരുടെ മാതൃഭാഷ തമിഴായിരുന്നില്ല ഹിന്ദിയായിരുന്നു. സംവിധായകന് അവര് തമിഴ് സംസാരിക്കണമായിരുന്നു. പ്രോപ്റ്റിംങ് ഒന്നും ഇല്ലായിരുന്നു. അതും ഒരുപാട് ദൈര്‍ഘ്യമുള്ള സംഭാഷണങ്ങള്. അവര് തോറ്റില്ല. ഏല്ലാ ദിവസവും രാവിലെ നേരത്തേ അഞ്ച് മണിക്ക് എഴുന്നേറ്റ് ഡയലോഗ് പഠിക്കും. എന്നിട്ടാണ് ഷൂട്ടിങ്ങിന് വരുന്നത്. ഞാന് പലപ്പോഴും ഡയലോഗ് തെറ്റിച്ചിട്ടുണ്ട്. പക്ഷേ അവര് തെറ്റിച്ചിട്ടില്ല. അവര് എനിക്ക് വലിയ പ്രചോദനമായിരുന്നു.\nപിന്നീട് ഞാനും അവരും നാലഞ്ച് സിനിമകളില് വേഷമിട്ടു. അന്നാണ് അവരെ അടുത്തറിയാന് അവസരം ഉണ്ടായത്. അവരുടെ പോസിറ്റിവിറ്റിയായിരുന്നു ഏറ്റവും വലിയ പ്രത്യേകത. സംവിധായകര് മുതല് ജൂനിയര് ആര്‍ട്ടിസ്റ്റുകള് വരെ എല്ലാവര്‍ക്കും അത് ആത്മവിശ്വാസം പകര്‍ന്നു. എല്ലാവര്‍ക്കും അവരെ ഇഷ്ടമായിരുന്നു. മോശം കാര്യങ്ങളോട് ‘നോ’ പറയാനുള്ള ചങ്കൂറ്റം അവര്‍ക്കുണ്ടായിരുന്നു. എനിക്കും അതൊരു പാഠമായിരുന്നു. എല്ലാവര്‍ക്കും ബഹുമാനം തോന്നുന്ന പെരുമാറ്റമായിരുന്നു അവരുടേത്. ഏട്ട് വര്‍ഷങ്ങള്‍ക്ക് ശേഷം അവര് വിവാഹിതയായി. അതിന് ശേഷം തിരിച്ചു വന്നു. അവര് അപ്പോഴും ഒട്ടും മാറിയിട്ടില്ലായിരുന്നു.\nവിവാഹം കഴിഞ്ഞ് ജോലി ചെയ്യുന്ന സ്ത്രീകള് ഒരിക്കലും ഒന്നിനോടും പാക്കപ്പ് പറയുന്നില്ല. അവര്‍ക്ക് വീട്ടിലെത്തിയാല് കുട്ടികളെ നോക്കണം. കുടുംബം നോക്കണം. ഞാനടക്കമുള്ള 90 ശതമാനം പുരുഷന്‍മാരും ജോലി കഴിഞ്ഞെത്തിയാല് സ്വന്തം ലോകത്ത് ഒതുങ്ങും. ജോലിയും കുടുംബവും അവര് ഒരുപോലെ കൊണ്ടു പോകുന്നത് മഹത്തരമാണ്. അതുകൊണ്ടു തന്നെ നാം അവരെ ബഹുമാനിക്കണം. അവര്‍ക്ക് ജോലി ചെയ്യാന് നല്ല സാഹചര്യം ഒരുക്കുന്നതില് നമുക്കും ഉത്തരവാദിത്തമുണ്ട്.\nPrevious: നത്തോലി തോരന് അഥവാ നത്തോലി മീന്‍പീര..!\nNext: നിസാര കാര്യങ്ങൾക്ക് പോലും സങ്കടം വന്ന് കരയാറുണ്ടോ നിങ്ങൾ? എന്നാൽ അറിഞ്ഞോളൂ ഈ കാര്യങ്ങൾ നിങ്ങളെ കൂടുതല് സന്തോഷിപ്പിക്കും, തീർച്ച!!\nധോണിയോടുള്ള ആരാധന മൂത്ത പതിനഞ്ചുകാരന് ചെയ്തത്..!!


Syrian Voice: പാത്രിയര്‍ക്കീസ് ബാവയുടെ പ്രതിനിധി മലങ്കര സന്ദര്‍ശനത്തിനെത്തി\nപാത്രിയര്‍ക്കീസ് ബാവയുടെ പ്രതിനിധി മലങ്കര സന്ദര്‍ശനത്തിനെത്തി\nആകമാന സുറിയാനി സഭയുടെ പരമമേലധ്യക്ഷന് പരിശുദ്ധ ഇഗ്‌നാത്തിയോസ് സഖാ പ്രഥമന് പാത്രിയര്‍ക്കീസ് ബാവയുടെ പ്രതിനിധി ശെമവൂന് മിഖായേല് ക്രിസോസ്റ്റമോസ് മെത്രാപ്പോലീത്ത കേരളത്തിലെത്തി. കൊച്ചി വിമാനത്താവളത്തില് ഏലിയാസ് മാര് അത്താനാസ്യോസ്, മാത്യൂസ് മാര് അന്തീമോസ് എന്നീ മെത്രാപ്പോലീത്തമാര് ആര്‍ച്ച്ബിഷപ്പിനെ സ്വീകരിച്ചു. . തുടര്‍ന്ന് പുത്തന്‍കുരിശ് പാത്രിയര്‍ക്കാ സെന്ററിലെത്തിയ പാത്രിയര്‍ക്കീസ് ബാവായുടെ പ്രതിനിധിയെ ശ്രേഷ്ഠ കാതോലിക്ക ബസേലിയോസ് തോമസ് പ്രഥമന് ബാവ സ്വീകരിച്ചു. 22 ന് കുറുപ്പംപടി കത്തീഡ്രലില് നടക്കുന്ന പൗലോസ് ചീരകത്തോട്ടത്തില് കോര് എപ്പിസ്‌കോപ്പയുടെ ചരമ രജതജൂബിലി ദിനാചരണത്തില് പാത്രിയര്‍ക്കീസ് ബാവായുടെ പ്രതിനിധി പങ്കെടുക്കും. 23-ന് മണര്‍ക്കാട് സെന്റ് മേരീസ് പള്ളിയിലും 24-ന് കോതമംഗലം ചെറിയ പള്ളിയിലും 25-ന് തിരുവനന്തപുരം സെന്റ് പീറ്റേഴ്സ് പള്ളിയിലും വിശുദ്ധ കുര്‍ബാനയര്‍പ്പിക്കും. 26-ന് തിരിച്ചുപോകും.\n1971-ല് സിറിയയില് ജനിച്ച ഇദ്ദേഹം എന്‍ജിനീയറിംഗ് ബിരുദധാരിയാണ്. 1996-ല് വൈദീകനായി. 2001-ല് സന്യാസിയായി നിത്യവ്രതവാഗ്‌ദാനം നടത്തി. ഗ്രിസിലായിരുന്നു വേദശാസ്‌ത്ര പഠനം. ജര്‍മനിയിലെ സ്രൂഗിലെ യാക്കോബ് സെമിനാരിയില് ഹെഡ്‌മാസ്‌റ്ററായി സേവനം അനുഷ്‌ഠിച്ചുവരവെ 2007-ല് സാഖാ പ്രഥമന് ബാവാ മെത്രാപ്പോലീത്തയായി അഭിഷേകം ചെയ്‌തു. ഇപ്പോള് ലബനോനില് സഭ നടത്തുന്ന ജീവകാരുണ്യ പ്രസ്‌ഥാനങ്ങളുടെ ചുമതലയുള്ള മെത്രാപ്പോലീത്തയാണ്. വൈദീക സെമിനാരിയില് പാട്രിസ്‌റ്റിക് പ്രൊഫസറും പശ്‌ചിമേഷ്യയിലെ ഇസ്ലാം- ക്രിസ്‌ത്യന് ഡയലോഗ് കമ്മിറ്റിയിലെ അംഗവുമാണ്.


പുറപ്പാടു്第14章(Malayalam Bible) - 中文用户界面\n← പുറപ്പാടു്第13章 പുറപ്പാടു്第15章 →\n2 നിങ്ങള് തിരിഞ്ഞു മിഗ്ദോലിന്നും കടലിന്നും മദ്ധ്യേ ബാല്‍സെഫോന്നു സമീപത്തുള്ള പീഹഹീരോത്തിന്നരികെ പാളയം ഇറങ്ങേണമെന്നു യിസ്രായേല്‍മക്കളോടു പറക; അതിന്റെ സമീപത്തു സമുദ്രത്തിന്നരികെ നിങ്ങള് പാളയം ഇറങ്ങേണം.\n3 എന്നാല് അവര് ദേശത്തു ഉഴലുന്നു; മരുഭൂമിയില് കുടുങ്ങിയിരിക്കുന്നു എന്നു ഫറവോന് യിസ്രായേല്‍മക്കളെക്കുറിച്ചു പറയും.\n4 ഫറവോന് അവരെ പിന്തുടരുവാന് തക്കവണ്ണം ഞാന് അവന്റെഹൃദയം കഠിനമാക്കും. ഞാന് യഹോവ ആകുന്നു എന്നു മിസ്രയീമ്യര് അറിയേണ്ടതിന്നു ഫറവോനിലും അവന്റെ സകലസൈന്യങ്ങളിലും ഞാന് എന്നെ തന്നേ മഹത്വപ്പെടുത്തും.\n5 അവര് അങ്ങനെ ചെയ്തു. ജനം ഔടിപ്പോയി എന്നു മിസ്രയീംരാജാവിന്നു അറിവു കിട്ടിയപ്പോള് ജനത്തെ സംബന്ധിച്ചു ഫറവോന്റെയും അവന്റെ ഭൃത്യന്മാരുടെയും മനസ്സുമാറിയിസ്രായേല്യരെ നമ്മുടെ അടിമവേലയില്‍നിന്നു വിട്ടയച്ചുകളഞ്ഞുവല്ലോ; നാം ഈ ചെയ്തതു എന്തു എന്നു അവര് പറഞ്ഞു.\n6 പിന്നെ അവന് രഥം കെട്ടിച്ചു പടജ്ജനത്തെയും\n8 യഹോവ മിസ്രയീംരാജാവായ ഫറവോന്റെ ഹൃദയം കഠിനമാക്കിയതിനാല് അവന് യിസ്രായേല്‍മക്കളെ പിന് തുടര്‍ന്നു. എന്നാല് യിസ്രായേല്‍മക്കള് യുദ്ധസന്നദ്ധരായി പുറപ്പെട്ടിരുന്നു.\n9 ഫറവോന്റെ എല്ലാ കുതിരയും രഥവും കുതിരപ്പടയും സൈന്യവുമായി മിസ്രയീമ്യര് അവരെ പിന്തുടര്‍ന്നു; കടല്‍ക്കരയില് ബാല്‍സെഫോന്നു സമീപത്തുള്ള പീഹഹീരോത്തിന്നു അരികെ അവര് പാളയമിറങ്ങിയിരിക്കുമ്പോള് അവരോടു അടുത്തു.\n10 ഫറവോന് അടുത്തുവരുമ്പോള് യിസ്രായേല്‍മക്കള് തലഉയര്‍ത്തി മിസ്രയീമ്യര് പിന്നാലെ വരുന്നതു കണ്ടു ഏറ്റവും ഭയപ്പെട്ടു; യിസ്രായേല്‍മക്കള് യഹോവയോടു നിലവിളിച്ചു.\n11 അവര് മോശെയോടുമിസ്രയീമില് ശവകൂഴിയില്ലാഞ്ഞിട്ടോ നീ ഞങ്ങളെ മരുഭൂമിയില് മരിപ്പാന് കൂട്ടിക്കൊണ്ടുവന്നതു? നീ ഞങ്ങളെ മിസ്രയീമില്‍നിന്നു പുറപ്പെടുവിച്ചതിനാല് ഞങ്ങളോടു ഈ ചെയ്തതു എന്തു?\n12 മിസ്രയീമ്യര്‍ക്കും വേല ചെയ്‍വാന് ഞങ്ങളെ വിടേണം എന്നു ഞങ്ങള് മിസ്രയീമില്‍വെച്ചു നിന്നോടു പറഞ്ഞില്ലയോ? മരുഭൂമിയില് മരിക്കുന്നതിനെക്കാള് മിസ്രയീമ്യര്‍ക്കും വേല ചെയ്യുന്നതായിരുന്നു ഞങ്ങള്‍ക്കു നല്ലതു എന്നു പറഞ്ഞു.\n13 അതിന്നു മോശെ ജനത്തോടുഭയപ്പെടേണ്ടാ; ഉറച്ചുനില്പിന് ; യഹോവ ഇന്നു നിങ്ങള്‍ക്കു ചെയ്‍വാനിരിക്കുന്ന രക്ഷ കണ്ടുകൊള്‍വിന് ; നിങ്ങള് ഇന്നു കണ്ടിട്ടുള്ള മിസ്രയീമ്യരെ ഇനി ഒരുനാളും കാണുകയില്ല.\n14 യഹോവ നിങ്ങള്‍ക്കുവേണ്ടി യുദ്ധംചെയ്യും; നിങ്ങള് മിണ്ടാതിരിപ്പിന് എന്നു പറഞ്ഞു.\n15 അപ്പോള് യഹോവ മോശെയോടു അരുളിച്ചെയ്തതുനീ എന്നോടു നിലവിളിക്കുന്നതു എന്തു? മുമ്പോട്ടു പോകുവാന് യിസ്രായേല്‍മക്കളോടു പറക.\n16 വടി എടുത്തു നിന്റെ കൈ കടലിന്മേല് നീട്ടി അതിനെ വിഭാഗിക്ക; യിസ്രായേല്‍മക്കള് കടലിന്റെ നടുവെ ഉണങ്ങിയ നിലത്തുകൂടി കടന്നുപോകും.\n17 എന്നാല് ഞാന് മിസ്രയീമ്യരുടെ ഹൃദയത്തെ കഠിനമാക്കും; അവര് ഇവരുടെ പിന്നാലെ ചെല്ലും; ഞാന് ഫറവോനിലും അവന്റെ സകല സൈന്യത്തിലും അവന്റെ രഥങ്ങളിലും കുതിരപ്പടയിലും എന്നെത്തന്നെ മഹത്വപ്പെടുത്തും.\n18 ഇങ്ങനെ ഞാന് ഫറവോനിലും അവന്റെ രഥങ്ങളിലും കുതിരപ്പടയിലും എന്നെത്തന്നെ മഹത്വപ്പെടുത്തുമ്പോള് ഞാന് യഹോവ ആകുന്നു എന്നു മിസ്രയീമ്യര് അറിയും.\n19 അനന്തരം യിസ്രായേല്യരുടെ സൈന്യത്തിന്നു മുമ്പായി നടന്ന ദൈവദൂതന് അവിടെനിന്നു മാറി അവരുടെ പിന്നാലെ നടന്നു; മേഘസ്തംഭവും അവരുടെ മുമ്പില് നിന്നു മാറി അവരുടെ പിമ്പില് പോയി നിന്നു.\n20 രാത്രി മുഴുവനും മിസ്രയീമ്യരുടെ സൈന്യവും യിസ്രായേല്യരുടെ സൈന്യവും തമ്മില് അടുക്കാതവണ്ണം അതു അവയുടെ മദ്ധ്യേ വന്നു; അവര്‍ക്കും മേഘവും അന്ധകാരവും ആയിരുന്നു; ഇവര്‍ക്കോ രാത്രിയെ പ്രകാശമാക്കിക്കൊടുത്തു.\n21 മോശെ കടലിന്മേല് കൈനീട്ടി; യഹോവ അന്നു രാത്രി മുഴുവനും മഹാശക്തിയുള്ള ഒരു കിഴക്കന് കാറ്റുകൊണ്ടു കടലിനെ പിന് വാങ്ങിച്ചു ഉണങ്ങിയ നിലം ആക്കി; അങ്ങനെ വെള്ളം തമ്മില് വേര്‍പിരിഞ്ഞു.\n22 യിസ്രായേല്‍മക്കള് കടലിന്റെ നടുവില് ഉണങ്ങിയ നിലത്തുകൂടി നടന്നുപോയി; അവരുടെ ഇടത്തും വലത്തും വെള്ളം മതിലായി നിന്നു.\n23 മിസ്രയീമ്യര് പിന്തുടര്‍ന്നു; ഫറവോന്റെ കുതിരയും രഥങ്ങളും കുതിരപ്പടയും എല്ലാം അവരുടെ പിന്നാലെ കടലിന്റെ നടുവിലേക്കു ചെന്നു.\n24 പ്രഭാതയാമത്തില് യഹോവ അഗ്നിമേഘസ്തംഭത്തില്‍നിന്നു മിസ്രയീമ്യസൈന്യത്തെ നോക്കി മിസ്രയീമ്യസൈന്യത്തെ താറുമാറാക്കി.\n25 അവരുടെ രഥചക്രങ്ങളെ തെറ്റിച്ചു ഔട്ടം പ്രായസമാക്കി. അതുകൊണ്ടു മിസ്രയീമ്യര്‍നാം യിസ്രായേലിനെ വിട്ടു ഔടിപ്പോക; യഹോവ അവര്‍ക്കും വേണ്ടി മിസ്രയീമ്യരോടു യുദ്ധം ചെയ്യുന്നു എന്നു പറഞ്ഞു.\n26 അപ്പോള് യഹോവ മോശെയോടുവെള്ളം മിസ്രയീമ്യരുടെ മേലും അവരുടെ രഥങ്ങളിന് മേലും കുതിരപ്പടയുടെമേലും മടങ്ങി വരേണ്ടതിന്നു കടലിന്മേല് കൈനീട്ടുക എന്നു കല്പിച്ചു.\n27 മോശെ കടലിന്മേല് കൈ നീട്ടി; പുലര്‍ച്ചെക്കു കടല് അതിന്റെ സ്ഥിതിയിലേക്കു മടങ്ങിവന്നു. മിസ്രയീമ്യര് അതിന്നു എതിരായി ഔടി; യഹോവ മിസ്രയീമ്യരെ കടലിന്റെ നടുവില് തള്ളിയിട്ടു.\n28 വെള്ളം മടങ്ങിവന്നു അവരുടെ പിന്നാലെ കടലിലേക്കു ചെന്നിരുന്ന രഥങ്ങളെയും കുതിരപ്പടയെയും ഫറവോന്റെ സൈന്യത്തെയും എല്ലാം മുക്കിക്കളഞ്ഞു; അവരില് ഒരുത്തന് പോലും ശേഷിച്ചില്ല.\n29 യിസ്രായേല്‍മക്കള് കടലിന്റെ നടുവെ ഉണങ്ങിയ നിലത്തുകൂടി കടന്നുപോയി; വെള്ളം അവരുടെ ഇടത്തും വലത്തും മതിലായി നിന്നു.\n30 ഇങ്ങനെ യഹോവ ആ ദിവസം യിസ്രായേല്യരെ മിസ്രയീമ്യരുടെ കയ്യില്‍നിന്നു രക്ഷിച്ചു; മിസ്രയീമ്യര് കടല്‍ക്കരയില് ചത്തടിഞ്ഞു കിടക്കുന്നതു യിസ്രായേല്യര് കാണുകയും ചെയ്തു.\n31 യഹോവ മിസ്രയീമ്യരില് ചെയ്ത ഈ മഹാപ്രവൃത്തി യിസ്രായേല്യര് കണ്ടു; ജനം യഹോവയെ ഭയപ്പെട്ടു, യഹോവയിലും അവന്റെ ദാസനായ മോശെയിലും വിശ്വസിച്ചു.


പൂരനഗരിയില് നാളെ പുലിയിറങ്ങും; ഒരുക്കങ്ങള് അവസാന ഘട്ടത്തില് Pulikkali Preparation in Thrissur 2019 Onam celebrations\nരാവിലെ തന്നെ ഓരോ സംഘങ്ങളും ഒരുക്കങ്ങള് ആരംഭിക്കും\nUpdated: September 14, 2019 5:52:11 am\nതൃശൂര്: തൃശൂരില് നാളെ പുലിയിറങ്ങും. നാളെ വൈകീട്ട് നാല് മുതലാണ് പുലിക്കളി ആരംഭിക്കുക. അവസാന വട്ട ഒരുക്കത്തിലാണ് ടീമുകള്. പുലിക്കളിക്കായി തൃശൂര് നഗരത്തിലും ഒരുക്കങ്ങള് തകൃതിയായി നടക്കുന്നു.\nനാളെ ഉച്ച മുതല് തന്നെ നഗരത്തില് ഗതാഗത നിയന്ത്രണം ആരംഭിക്കും. വാഹനങ്ങള് സ്വരാജ് റൗണ്ടിലേക്ക് കയറുന്നതിന് തടസമുണ്ട്. സ്വരാജ് റൗണ്ടിലാണ് പുലിക്കളി നടക്കുക. അതിനാല് തന്നെ ഉച്ചമുതല് വാഹനങ്ങള്‍ക്കെല്ലാം നിയന്ത്രണമുണ്ടാകും. വലിയ പൊലീസ് സന്നാഹമാണ് നഗരത്തില് നിയന്ത്രണത്തിനായി എത്തുക.\nപുലിക്കളിക്കായുള്ള അവസാന ഘട്ട ഒരുക്കങ്ങള് പുരോഗമിക്കുന്നു. നാളെയാണ് തൃശൂരില് പുലിയിറങ്ങുക. pic.twitter.com/HH4zY2A5rl\n— IE Malayalam (@IeMalayalam) September 13, 2019\nRead Also: ഫ്ലക്സ് ബോർഡ് പൊട്ടിവീണ് യുവതിക്ക് ദാരുണാന്ത്യം, പ്രതിഷേധം ശക്തം\nഇത്തവണ ആറ് ടീമുകളാണ് പുലിക്കളിക്കായി കളത്തിലിറങ്ങുക. കഴിഞ്ഞ വര്‍ഷം ടീമുകളുടെ എണ്ണം ഏഴായിരുന്നു. നേരത്തെ പത്ത് ടീമുകള് വരെ പുലിക്കളിക്കായി സ്വരാജ് റൗണ്ടിലെത്തിയിരുന്നു. എന്നാല്, സാമ്പത്തിക പ്രതിസന്ധി മൂലം ഓരോ വര്‍ഷം കഴിയും തോറും ടീമുകളുടെ എണ്ണവും കുറഞ്ഞുവരികയാണ്.\nആറ് ടീമുകളിലായി ഏകദേശം 300 പുലികളാണ് നാളെ സ്വരാജ് റൗണ്ട് കീഴടക്കുക. ഓരോ സംഘത്തിലും 50 പുലികള് വീതമുണ്ടാകുമെന്നാണ് പ്രതീക്ഷ. നല്ല കുടവയറുള്ള പുലികള്‍ക്ക് ഡിമാന്‍ഡ് കൂടുതലാണ്. കുട്ടി പുലികളും എല്ലാ വര്‍ഷത്തെയും പോലെ സ്വരാജ് റൗണ്ടില് ചുവടുവയ്ക്കും.\nപുലിക്കളിയോട് അനുബന്ധിച്ച് തൃശൂര് ബാനര്‍ജി ക്ലബില് നടക്കുന്ന ചമയ പ്രദര്‍ശനം pic.twitter.com/spHv572Axu\nRead Also: ‘മരയ്ക്കാരും’ ‘മാമാങ്കവും’ മാര്‍ക്കറ്റ് പിടിക്കും: പൃഥ്വിരാജ്\nഏറെ സമയം എടുത്താണ് പുലികളെ ഒരുക്കുക. രാവിലെ തന്നെ ഓരോ സംഘങ്ങളും ഒരുക്കങ്ങള് ആരംഭിക്കും. ദേഹത്ത് ചായം പൂശുന്നതാണ് ഏറ്റവും ബുദ്ധിമുട്ടേറിയ കാര്യം. അതിന് വലിയ ക്ഷമയും ഏകാഗ്രതയും വേണം. ദേഹത്ത് പൂശാനുള്ള ചായം അമ്മിക്കല്ലിൽ അരച്ചെടുക്കുകയാണ് ചെയ്യുക. കരിമ്പുലികള്‍ക്കും ഏറെ ഡിമാന്‍ഡുണ്ട്.\nഉച്ചയ്ക്ക് രണ്ട് മുതല് തന്നെ തൃശൂര് നഗരത്തിലേക്ക് പുരുഷാരം എത്തി തുടങ്ങും. സ്ത്രീകളും കുട്ടികളും അടക്കം വലിയ പുരുഷാരമായിരിക്കും മണിക്കൂറുകള് കഴിയും തോറും തൃശൂര് നഗരത്തിലേക്ക് എത്തുക. സ്വരാജ് റൗണ്ടിലായിരിക്കും തിരക്ക് കൂടുതല്. നഗരത്തിലെ വിവിധ കെട്ടിടങ്ങളിലെല്ലാം മണിക്കൂറുകള്‍ക്ക് മുന്‍പ് ജനങ്ങള് കയറിയിരിക്കും. മഴ തടസം സൃഷ്ടിച്ചില്ലെങ്കില് ഇത്തവണയും സ്വരാജ് റൗണ്ട് പുലിക്കളി ആസ്വാദകര്‍ക്ക് ആവേശമാകും. വാദ്യമേളങ്ങളുടെ അകമ്പടിയോടെയായിരിക്കും പുലികള് സ്വരാജ് റൗണ്ടിലേക്ക് പ്രവേശിക്കുക.\nWeb Title: Pulikkali preparation in thrissur 2019 onam celebrations


COVID 19| ബലിപെരുന്നാള് ജുലൈ 31 ന്; ഈദ് ഗാഹുകള് ഇല്ല; പള്ളികളിലും ബലിയറുക്കലിനും നിയന്ത്രണം| No Eid Gah in Eid al-Adha amid coronavirus– News18 Malayalam\nHome » photogallery » kerala » NO EID GAH IN EID AL ADHA AMID CORONAVIRUS NJ TV\nCOVID 19| ബലിപെരുന്നാള് ജുലൈ 31 ന്; ഈദ് ഗാഹുകള് ഇല്ല; പള്ളികളിലും ബലിയറുക്കലിനും നിയന്ത്രണം\nനഗരങ്ങളിലും പരിസരപ്രദേശങ്ങളിലും അടഞ്ഞുകിടക്കുന്ന പള്ളികള് തുറക്കില്ല. ഈദ് ഗാഹുകളും ഉണ്ടാവില്ല.\n| July 22, 2020, 12:17 IST\nകോഴിക്കോട്: ദുല്‍ഹജ്ജ് മാസപ്പിറവി കണ്ടതിന്റെ അടിസ്ഥാനത്തില് ബലിപെരുന്നാള് ജുലൈ 31ന് തീരുമാനിച്ചിരിക്കെ ആചാരങ്ങള് സുരക്ഷാ നിര്‍ദേശത്തോടെ മാത്രമേ നടത്താവൂവെന്ന നിര്‍ദേശവുമായി മതസംഘടനകള്.\nപള്ളികളിലെ പെരുന്നാള് നിസ്‌കാരങ്ങള് സാമൂഹിക അകലം പാലിച്ച് മാത്രമേ നടത്താവൂവെന്ന് സുന്നി, മുജാഹിദ് സംഘടനാ നേതാക്കള് നിര്‍ദേശിച്ചു. നഗരങ്ങളിലും പരിസരപ്രദേശങ്ങളിലും അടഞ്ഞുകിടക്കുന്ന പള്ളികള് തുറക്കില്ല. ഈദ് ഗാഹുകളും ഉണ്ടാവില്ല.\nബലിപെരുന്നാളിന്റെ മറ്റൊരു പ്രധാന ചടങ്ങാണ് മൃഗങ്ങളെ ബലിയറുത്ത് മാംസം വിതരണം ചെയ്യല്. സാമൂഹിക അകലം പാലിക്കുമെന്ന് ഉറപ്പുള്ളയിടങ്ങളില് മാത്രം ബലിയറക്കുല് നടത്തിയാല് മതിയെന്ന് നിര്‍ദേശം നല്‍കിയിട്ടുണ്ടെന്ന് കെ.എന്.എം സംസ്ഥാന പ്രസിഡണ്ട് ടി.പി അബ്ദുല്ലക്കോയ മദനി പറഞ്ഞു.\nജാഗ്രത ഒരു ശതമാനം പോലും കുറയ്ക്കാതെ പെരുന്നാള് നിസ്‌കാരവും ബലിയറുക്കലും നടത്തണമെന്ന് കാന്തപുരം എ.പി അബൂബക്കര് മുസ്ല്യാര് അറയിച്ചു.'ബലിപെരുന്നാളും ഉളുഹിയ്യത്തും വിശ്വാസിക്ക് ഏറെ പ്രാധാന്യമുള്ളതാണ്. അതീവ ജാഗ്രതയോടെയും അധികൃതരുടെ നിര്‍ദേശങ്ങള് അക്ഷരംപ്രതി പാലിച്ചുമാണ് അത് നടത്തേണ്ടത്.\nആരോഗ്യ സുരക്ഷക്ക് മികച്ച പരിഗണന നല്‍കണം. പെരുന്നാള് നിസ്‌കാരത്തിന് കുട്ടികളും പ്രായംകൂടിയവരും പള്ളിയിലേക്ക് പോകരുത്. അവര് വീടുകളില് വെച്ച് നിസ്‌കരിക്കുക. ഉളുഹിയ്യത് നടക്കുന്ന സ്ഥലങ്ങളിലും ഇറച്ചി വിതരണത്തിലും ആളുകള് കൂട്ടം കൂടുന്നത് ഒഴിവാക്കണം.\nകോവിഡ് രോഗികള് ഇനിയും വര്‍ദ്ധിച്ചാല് വല്ലാതെ പ്രയാസപ്പെടുമെന്ന സര്‍ക്കാറിന്റെ മുന്നറിയിപ്പ് മുഖവിലക്കെടുക്കണം. സാമൂഹ്യവ്യാപനം ഉണ്ടാകാതിരിക്കാന് അധികൃതരോടൊപ്പം ജനങ്ങളും പൂര്‍ണമായി സഹകരിച്ചേ മതിയാവൂ. രാഷ്ട്രീയ സംവാദങ്ങള്ളും സമരങ്ങളും ജനാധിപത്യത്തിന്റെ മാര്‍ഗ്ഗം തന്നെയാണ്. (Image: AP)\nപക്ഷെ കോവിഡിന് എതിരെയുള്ള പ്രവര്‍ത്തനങ്ങളെ അത് ഒരിക്കലും ബാധിക്കരുത്- കാന്തപുരം വ്യക്തമാക്കി. ഹജ്ജ് തീര്‍ത്ഥാടനത്തിന് ഐക്യദാര്‍ഢ്യം പ്രഖ്യാപിച്ചാണ് ബലി പെരുന്നാള് ആഘോഷിക്കുന്നത്. അറഫാ ദിന നോമ്പ് ജുലൈ മുപ്പതിന് വ്യാഴാഴ്ചയായിരിക്കും.\nസൗദി അറേബ്യയിലും ഈ മാസം 31നാണ് ബലി പെരുന്നാള്. ഹജ്ജിന്റെ സുപ്രധാന ചടങ്ങായ അറഫാ സംഗമം ജൂലൈ 30നായിരിക്കും. കൊറോണ ഭീതി നിലനില്‍ക്കുന്നതിനാല് ഇത്തവണ വളരെ കുറഞ്ഞ ആഭ്യന്തര തീര്‍ഥാടകരെ മാത്രമേ സൗദി ഹജ്ജിന് അനുവദിച്ചിട്ടുള്ളൂ.\nഏഴ് ദിവസത്തെ ക്വാറന്റൈന് പൂര്‍ത്തിയാക്കിയാണ് ഹാജിമാര് കര്‍മങ്ങള്‍ക്ക് എത്തുക. ഹാജിമാര്‍ക്കൊപ്പം മെഡിക്കല് സംഘം മുഴുവന് സമയവുമുണ്ടാകും. സമ്പര്‍ക്കമുണ്ടാകാതിരിക്കാന് പ്രത്യേക നിര്‍ദേശങ്ങള് നല്‍കിയിട്ടുണ്ട്.


വിവാദങ്ങൾ മതി വികസനം വേണ്ട\nJanuary 13, 2018, 12:01 am\nവിവാദങ്ങളുടെ പുകമറകൾ തീർത്ത് സംസ്ഥാനം നേരിടുന്ന കാതലായ പ്രശ്നങ്ങളിൽ നിന്ന് ജനശ്രദ്ധ തിരിച്ചുവിടുന്നതിൽ പ്രതിപക്ഷവും ഭരണപക്ഷവും ഒരുപോലെ മത്സരിക്കുകയാണ്. സാധാരണക്കാർ നേരിടുന്ന അനേകം പ്രശ്നങ്ങളുണ്ട്. അതിലേക്കൊന്നും കടന്നു ചെല്ലാതെ ഉപരിപ്ളവങ്ങളായ ചർച്ചകൾക്ക് പറ്റിയ വിഷയങ്ങൾ കണ്ടെത്തി നാളുകൾ തള്ളിനീക്കാനാണ് താത്പര്യം. അതുകൊണ്ടാണ് മുഖ്യമന്ത്രിയുടെ ഹെലികോപ്ടർ യാത്രയും ആരോഗ്യമന്ത്രിയുടെ കണ്ണടയും ദിവസങ്ങൾ പലതായിട്ടും ഇപ്പോഴും സജീവമായി നിൽക്കുന്നത്. ഓഖി ദുരന്തത്തിൽ ഇനിയും കണ്ടെത്താനുള്ള നൂറിലധികം പേരെ കാത്തിരിക്കുന്ന അനാഥ കുടുംബങ്ങൾ ഇവരുടെയൊക്കെ പരിഗണനയിൽ നിന്ന് മാഞ്ഞുകഴിഞ്ഞു. വിലക്കയറ്റം കൊണ്ട് വഴിമുട്ടുന്ന സാധാരണക്കാരുടെ ദുരിത ജീവിതവും ഗൗരവമായി ആരും ഇപ്പോൾ എടുക്കുന്നില്ല. ദിനംതോറുമുള്ള വിലനിർണയാഭ്യാസത്തിന്റെ ഫലമായി ഇന്ധനവില സർവകാല റെക്കാഡ് ഭേദിച്ചിട്ടും അതിനെതിരെ ചെറു ശബ്ദം പോലും ഉയരുന്നില്ല. കഥയില്ലാത്ത വിവാദം സൃഷ്ടിച്ച് മുഖത്തോടുമുഖം നോക്കിയിരുന്ന് ചർച്ച നടത്തി രസിക്കുകയാണ് ജന നായകർ. അധികാരത്തിലിരിക്കുന്നവരെ സംബന്ധിച്ചിടത്തോളം ഇതിൽപ്പരം അനുകൂല സ്ഥിതി ഉണ്ടാകാനില്ല. ഭരണതലത്തിലെ വീഴ്ചകളും കുറവുകളുമെല്ലാം വിവാദങ്ങൾക്കടിയിലാകുമ്പോൾ നിന്നു പിഴയ്ക്കാനുള്ള വക പ്രതിപക്ഷം എല്ലാ ദിവസവും കാഴ്ചവച്ചുകൊണ്ടിരിക്കും.\nസർക്കാരിന്റെ ഭാഗത്തു നിന്നുണ്ടായ വീഴ്ചകളുടെയും നടത്തിപ്പു ദോഷത്തിന്റെയും ഫലമായി സംസ്ഥാനത്ത് കേന്ദ്രാഭിമുഖ്യത്തിൽ നടന്നുവരുന്ന പദ്ധതികൾക്കുണ്ടായ ദുർഗതി കഴിഞ്ഞ ദിവസം കേന്ദ്രമന്ത്രി സദാനന്ദ ഗൗഡ തിരുവനന്തപുരത്ത് മാദ്ധ്യമങ്ങൾ മുമ്പാകെ തുറന്നു കാട്ടിയത് ഇവിടത്തെ രാഷ്ട്രീയ നേതാക്കളുടെയെല്ലാം അടിയന്തര ശ്രദ്ധയ്ക്കു വിഷയമാകേണ്ടതാണ്. 150 കോടി രൂപയ്ക്കുമേൽ മുതൽമുടക്കുള്ള 21 പ്രമുഖ കേന്ദ്ര പദ്ധതികളുടെ നടത്തിപ്പ് അവലോകനം ചെയ്യാനെത്തിയ കേന്ദ്രമന്ത്രി വെളിപ്പെടുത്തിയ സ്ഥിതിവിവരങ്ങൾ വികസന പദ്ധതികളോടുള്ള സർക്കാരിന്റെയും ജനങ്ങളുടെയും അലസ സമീപനത്തിന് മതിയായ തെളിവാണ്. പദ്ധതി നടത്തിപ്പിലുണ്ടാകുന്ന അസാധാരണ കാലതാമസംമൂലം 6000 കോടി രൂപയുടെ അധിക ചെലവാണുണ്ടായിരിക്കുന്നത്. 21 പദ്ധതികൾക്കായി 21,774 കോടി രൂപയാണ് വകയിരുത്തിയിരുന്നത്. ഉദ്ദേശിച്ച വേഗത്തിൽ പണി നീങ്ങാത്തതുകാരണം എസ്റ്റിമേറ്റ് പുതുക്കി നിശ്ചയിക്കേണ്ടിവന്നു. അതനുസരിച്ച് മൊത്തം ചെലവ് 27,872 കോടി രൂപയായി ഉയരും. അനുഭവം വച്ചുനോക്കുമ്പോൾ എസ്റ്റിമേറ്റ് ഇനിയും പുതുക്കേണ്ടിവരുമെന്നതിൽ സംശയം വേണ്ട. അവലോകനത്തിനു വിധേയമായ പദ്ധതികളിൽ പലതിന്റെയും ജാതകം അത്തരത്തിലാണ്. ദേശീയപാത വികസനം, കൊല്ലം, ആലപ്പുഴ ബൈപാസുകൾ, റെയിൽപ്പാത ഇരട്ടിപ്പിക്കലും പുതിയ പാതകളുടെ നിർമ്മാണവും കൊച്ചി മെട്രോ മൂന്നാം ഘട്ടം തുടങ്ങി പലതും ലക്ഷ്യപ്രാപ്തിയിൽ നിന്ന് ഏറെ അകലെയാണ്. റോഡുവഴിയുള്ള പ്രകൃതി വാതക കടത്ത് വലിയ തോതിൽ കുറയ്ക്കാനുതകുന്നതാണ് വാതക പൈപ്പ് ലൈൻ പദ്ധതി. സംഘടിതമായ പ്രതിഷേധത്തിൽ പദ്ധതിക്ക് നഷ്ടമായത് ആറേഴു വർഷങ്ങളാണ്. അധിക ചെലവിന്റെ കണക്ക് വേറെ. പുതുവൈപ്പിൽ 715 കോടി രൂപയുടെ പാചക വാതക സംഭരണി സ്ഥാപിക്കാനുള്ള ഇന്ത്യൻ ഓയിൽ കോർപറേഷന്റെ ബൃഹത് പദ്ധതി മാസങ്ങളായി മുടങ്ങിക്കിടക്കുകയാണ്. ദിവസം ഒരു കോടി രൂപ എന്ന തോതിലാണ് കമ്പനിക്കുണ്ടാകുന്ന നഷ്ടം. ഇതിനകം 325 കോടി രൂപ നഷ്ടമായിക്കഴിഞ്ഞു. എല്ലാ അധികാര കേന്ദ്രങ്ങളുടെയും വ്യക്തമായ അനുമതി വാങ്ങിയശേഷം തുടങ്ങിയ നിർമ്മാണ പ്രവൃത്തികൾ ഏറെ മുന്നോട്ടു പോയപ്പോഴാണ് സുരക്ഷാ ഭീഷണി ഉന്നയിച്ച് നാട്ടുകാർ പ്രക്ഷോഭത്തിനിറങ്ങിയത്. പ്രതിഷേധവും ലാത്തിച്ചാർജുമൊക്കെയായി സമരം നീണ്ടപ്പോൾ സർക്കാർ ഇടപെട്ടു നിറുത്തിവച്ച പണി ഇതുവരെ പുനരാരംഭിച്ചിട്ടില്ല. സ്ഥലമെടുപ്പിൽ കുരുങ്ങിയാണ് ഒട്ടുമിക്ക പദ്ധതികളും മുടങ്ങിക്കിടക്കുന്നത്. അടുത്ത കാലത്ത് ഈ വിഷയത്തിൽ ആശാവഹമായ മാറ്റം കണ്ടുതുടങ്ങിയിട്ടുണ്ട്. കൂടുതൽ ഉണർവോടെ ഓരോ പദ്ധതിയുടെയും കൂടെ നിന്നാലേ ആഗ്രഹിക്കുന്ന വേഗത്തിൽ കാര്യങ്ങൾ മുന്നോട്ടു നീങ്ങുകയുള്ളൂ. സർക്കാർ വകുപ്പുകൾ തമ്മിലുള്ള ഏകോപനമില്ലായ്മയും സ്ഥലം ഏറ്റെടുക്കുമ്പോൾ നൽകേണ്ട നഷ്ടപരിഹാരം സംബന്ധിച്ച അവ്യക്തതയും വിഭവശേഷിക്കുറവുമെല്ലാം പദ്ധതി നടത്തിപ്പു താളം തെറ്റിക്കാറുണ്ട്. റെയിൽവേ പദ്ധതിയാണെങ്കിൽ ചെലവിന്റെ ഒരു ഭാഗം സംസ്ഥാനം വഹിക്കണമെന്ന പുതിയ നയം മറ്റൊരു വൈതരണിയാണ്.\nപദ്ധതികൾ വൈകുന്നതുമൂലമുണ്ടാകുന്ന അധിക ചെലവ് ജനങ്ങൾക്ക് മറ്റു വിധത്തിൽ ഉപകാരപ്പെടേണ്ട പണമാണെന്ന ബോധം ആർക്കും ഇല്ലാതെ പോകുന്നതാണ് വലിയ ദുർവിധി. നിസാര പ്രശ്നങ്ങളുടെ പേരിൽ പ്രതിഷേധവുമായി തെരുവിലിറങ്ങുന്ന രാഷ്ട്രീയക്കാർ ഏതെങ്കിലും ഒരു പദ്ധതിയുടെ പൂർത്തീകരണം വേഗത്തിലാക്കണമെന്നാവശ്യപ്പെട്ട് സമരം ചെയ്തതായി കേട്ടിട്ടില്ല. ഇതൊക്കെ അവരുടെ കാര്യമല്ലെന്ന മട്ടിലാണ് പോക്ക്. അധികാരത്തിലിരിക്കുമ്പോൾ ഒരു സമീപനവും പ്രതിപക്ഷത്തെത്തുമ്പോൾ വിപരീത സമീപനവും എന്നതാണ് ശൈലി. അയ്യഞ്ചു വർഷം കൂടുമ്പോൾ ഭരണമാറ്റം ഉണ്ടാകുന്നതിനാൽ വികസന കാഴ്ചപ്പാടും പാടെ മാറി മറിയുന്ന അവസ്ഥയാണ്.\nമനുഷ്യത്വത്തിന്റെ രാഷ്ട്രീയം ഇതാണ്\nജുഡിഷ്യറിയിലെ സുതാര്യതജനങ്ങളുടെ അവകാശം\nതെറ്റെന്നു പറയാൻ എങ്ങനെ പറ്റും?\nതീരുമാനം തിയേറ്ററുകൾക്ക് വിടുമ്പോൾ\nവളപ്രയോഗം വേണ്ടാത്ത രാഷ്ട്രീയ കൃഷി\nഇൗടാക്കിയ പിഴ മടക്കി നൽകണം\nആർക്കും വേണ്ടെങ്കിൽ അടച്ചുപൂട്ടണം\nവേറെ സ്ഥലം കണ്ടെത്താൻ സർക്കാർ സഹായിക്കണം\nരോഗിയുടെ ഇച്ഛയല്ലേ പ്രധാനം\nഭൂമി ഏറ്റെടുക്കൽ ഇനി വേഗത്തിലാകാം\nക്ഷേത്രത്തിലെ അന്നദാനത്തിനിടെ ആക്രമണം, നാളെ ഹർത്താൽ\nതൈപ്പൊങ്കൽ : ആറ് ജില്ലകൾക്ക് തിങ്കളാഴ്‌ച അവധി


മിഥുന മാസ പൂജകള്‍ക്കായി ശബരിമല നട ഇന്ന് തുറക്കും; സന്നിധാനത്ത് വന്‍സുരക്ഷയൊരുക്കി പോലീസ്\nശബരിമല ക്ഷേത്രവരുമാനത്തില് 98.66 കോടി രൂപയുടെ കുറവ്\nശബരിമല; സുപ്രീംകോടതി വിധി നടപ്പാക്കുന്നതില് നിന്ന് പിന്നോട്ടില്ല; മുഖ്യമന്ത്രിയെ പിന്തുണച്ച് കാനം\nശബരിമലയിലെ സ്വര്‍ണവും വെള്ളിയും നഷ്ടപ്പെട്ടിട്ടില്ല: പ്രചരിക്കുന്നത് വ്യാജവാര്‍ത്തയെന്ന് എ പത്മകുമാര്\nശ്രീലങ്കയെ ഞെട്ടിച്ച് രാഷ്ട്രീയ അട്ടിമറി! പ്രധാനമന്ത്രിയായി രാജപക്‌സെ വീണ്ടും ചുമതലയേറ്റു\nജീവനേക്കാള് ഭയം പോലീസും ലോക്കപ്പും! വീട് ആക്രമിച്ച യുവാവ് പോലീസ് ജീപ്പില് നിന്ന് ഇറങ്ങിയോടി ട്രെയിനിന് മുന്‍പില് ചാടി മരിച്ചു\nപുനര്‍നിര്‍മ്മാണം ധ്രുതഗതിയില്; പ്രളയം തകര്‍ത്ത മലപ്പുറത്തെ റോഡ് പൂര്‍ണ്ണമായും ഗതാഗത യോഗ്യമായി; പ്രളയദൃശ്യങ്ങളും പുനര്‍നിര്‍മ്മാണവും പങ്കുവെച്ച് മുഖ്യമന്ത്രി


മുഴങ്ങി.. ഒഗ‌്ബെച്ചെ | Sports | Deshabhimani | Monday Oct 21, 2019\nപ്രദീപ‌് ഗോപാൽUpdated: Monday Oct 21, 2019\nകേരള ബ്ലാസ്‌റ്റേഴ്‌സ് ക്യാപ്‌റ്റൻ ബർതലോമേവ് ഒഗ്ബെച്ചെയുടെ മുന്നേറ്റം തടയാൻ എടികെ താരങ്ങൾ ഫൗൾ ചെയ്‌തപ്പോൾ ഫോട്ടോ: പി വി സുജിത്\nആശങ്കയുടെ കാർമേഘങ്ങൾ പെയ‌്തിറങ്ങി. അവിടെ കേരള ബ്ലാസ‌്റ്റേഴ‌്സ‌് വിജയത്തിന്റെ പുതുമഴ നനഞ്ഞു. ഒരേയൊരു നായകനായിരുന്നു ബർതലോമേവ് ഒഗ്‌ബെച്ചെ. എടികെയോട‌് ഒരു ഗോളിന‌് പിന്നിട്ടുനിന്നശേഷം ബ്ലാസ‌്റ്റേഴ‌്സിന‌് 2‐1ന്റെ ജയം നൽകിയ നായകൻ. ആദ്യത്തേത‌് പെനൽറ്റി. പിന്നെ തകർപ്പൻ അടിയിലൂടെ ഈ നൈജീരിയക്കാരൻ ബ്ലാസ‌്റ്റേഴ‌്സിന‌് ജയമൊരുക്കി. കളിയുടെ ആറാം മിനിറ്റിൽ കാൾ മക‌്ഹഗ‌് ആണ‌് എടികെയെ മുന്നിലെത്തിച്ചത‌്.\nഐഎസ‌്എൽ ആറാം പതിപ്പിൽ ഉശിരോടെ തുടങ്ങി ബ്ലാസ‌്റ്റേഴ‌്സ‌്. കഴിഞ്ഞ സീസണിലും എടികെയെ കീഴടക്കിയായിരുന്നു തുടക്കം. കഴിഞ്ഞ പതിപ്പിൽ ആത്മവിശ്വാസം നഷ്ടപ്പെട്ട‌് പടിയിറങ്ങിപ്പോയ ബ്ലാസ‌്റ്റേഴ‌്സ‌ിന്റെ മനോഹരമായ തിരിച്ചുവരവ‌്. കൊച്ചിയിൽ മഴയത്തും ഒഴികെയെത്തിയ നാൽപ്പതിനായിരം കാണികൾക്ക‌് അത‌് വിരുന്നായി. എൽകോ ഷട്ടോരിയെന്ന പരിശീലകൻ അവർക്ക് കൊതിപ്പിക്കുന്ന തുടക്കം നൽകി. അടുത്ത കളി മുംബൈ എഫ‌്സിയോടാണ‌്. 24ന‌്. കൊച്ചി തന്നെയാണ‌് വേദി.\nകൊച്ചി ജവാഹർലാൽ നെഹ്‌റു സ്‌റ്റേഡിയത്തിൽ തിങ്ങിനിറഞ്ഞ ഫുട്‌ബോൾ പ്രേമികൾ ഫോട്ടോ: കെ എസ് പ്രവീൺകുമാർ\nപതറിയായിരുന്നു തുടക്കം. അത‌് എടികെ ആദ്യം മുതലെടുക്കുകയും ചെയ‌്തു. വിള്ളൽ വീണതുപോലെയായിരുന്നു ബ്ലാസ‌്റ്റേഴ‌്സിന്റെ പ്രതിരോധമതിൽ. പരസ‌്പരം ഇണങ്ങാതെ പ്രതിരോധവും മധ്യനിരയും മുന്നേറ്റവും ചിതറിനിന്നു. ആ ഇടർച്ചയിൽനിന്നായിരുന്നു എടികെയുടെ ഗോൾ. ജീക‌്സൺ സിങ‌് അപകടകരമായ സ്ഥലത്തുവച്ച‌് ജയേഷ‌് റാണെയെ ഫൗൾ ചെയ‌്തതിൽനിന്ന‌് തുടക്കം. ഹാവിയെർ ഹെർണാണ്ടസ‌് ഫ്രീകിക്കെടുത്തു. ബോക‌്സിന്റെ വലതുമൂലയിലേക്ക‌്. അവിടെ മുഹമ്മദൗ നിങ്ങും അഗസ‌്റ്റിൽ ഇനിഗ്വിസും ഒരുപോലെ ചാടി ഉയർന്നു. ഇനിഗ്വെസിന്റെ തലയിൽതട്ടി പിന്നോട്ട‌്. കാൾ മക‌്ഹഗ‌് കാത്തിരുന്നതുപോലെ. നിലത്തുവീഴുംമുമ്പ‌് പന്ത‌് ഇടങ്കാലിൽ കൊരുത്ത‌് മിന്നൽപോലെ തൊടുത്തു. ബിലാൽ ഖാനെ കാഴ‌്ചക്കാരനാക്കി പന്ത‌് വലയിൽ പതിഞ്ഞു. ആരാധകകൂട്ടം തരിച്ചുനിന്നു.\nമൂന്ന‌ു മുന്നേറ്റക്കാരെവച്ചുള്ള എടികെ പരിശീലകൻ അന്റോണിയോ ലോപെസ‌് ഹൊബാസിന്റെ പരീക്ഷണം ജയം കണ്ടതുപോലെയായിരുന്നു കാര്യങ്ങൾ. റോയ‌് കൃഷ‌്ണ ചാട്ടുളിപോലെ കുതിച്ചു. ഡേവിഡ‌് വില്യംസ‌് ഒപ്പത്തിന‌ുനിന്നു. സുസൈരാജ‌് വിടുവുകളിലൂടെ നീങ്ങി. ഗോൾവലയ‌്ക്ക‌് മുന്നിൽ ബിലാൽ പരുങ്ങി.\nഇടയ‌്ക്ക‌് ബ്ലാസ‌്റ്റേഴ‌്സിന്റെ പ്രത്യാക്രമണം. ജെസെൽ കർണെയ‌്റോയുടെ ഫ്രീകിക്കിൽ ജയ‌്റോ റോഡ്രിഗസ‌് തലവച്ചു. നേരിയ വ്യത്യാസത്തിൽ പന്ത‌് പുറത്തുപോയി. കെ പ്രശാന്ത‌് വലതുമൂലയിൽനിന്ന‌് മനോഹരമായി തൊടുത്ത ക്രോസ‌് എടികെ ഗോൾ കീപ്പർ അരിന്ദം ഭട്ടാചാര്യയുടെ കൈയിൽ തട്ടി അകന്നു.\nബോക‌്സിൽ മൈക്കേൽ സുസൈരാജിനെ ജയ‌്റോ വീഴ‌്ത്തിയതിന‌് എടികെ പെനൽറ്റിക്ക‌് വാദിച്ചു. റഫറി അനുവദിച്ചില്ല. അടുത്തനിമിഷം ആക്രമണം എടികെ ഗോൾമുഖത്ത‌്. വരയ‌്ക്ക‌് തൊട്ടരികെവച്ച‌് ഒഗ‌്ബെച്ചെയുടെ ഹെഡർ. എടികെ ഗോൾമുഖത്ത‌് കൂട്ടപ്പൊരിച്ചിൽ. പ്രണോയ‌് ഹാൾദെർ ജയ‌്റോയെ വീ‌ഴ‌്ത്തി. പെനൽറ്റി. ഒഗ‌്ബെച്ചെ വലതുമൂലയ‌്ക്ക‌് നിലംപറ്റി അടിച്ചു. അരിന്ദം കൃത്യമായി ചാടി. പക്ഷേ, പന്ത‌് എത്തിപ്പിടിക്കാനായില്ല. ഒഗ്ബെച്ചെയുടെ ആ ഗോളിൽ ബ്ലാസ‌്റ്റേഴ‌്സിന്റെ ചിറകുകൾ വിടർന്നു.\nകുതിച്ചുനീങ്ങുന്ന ഒഗ‌്ബെച്ചെയ‌്ക്കൊപ്പം പ്രശാന്തും നർസാറിയും. പ്രതിരോധത്തിന്റെ ഇടതുവാതിലിൽനിന്ന‌് കർണെയ‌്റോയുടെ കുതിപ്പുകൾ. ജയ‌്റോ നിറഞ്ഞുകളിച്ചു. പ്രതിരോധത്തിലേക്കിറങ്ങി നിങ‌് എടികെയുടെ മുനയൊടിച്ചു.\nആദ്യപകുതി അവസാനിക്കാൻ നിമിഷങ്ങൾ ശേഷിക്കെ ബ്ലാസ‌്റ്റേഴ‌്സ‌് എടികെ ഗോൾമേഖലയിലേക്ക‌് ഇരമ്പിയാർത്തു. വലതുമൂലയിൽ പ്രശാന്ത‌് കുതിക്കുമ്പോൾ എടികെ പ്രതിരോധം ചിതറി. ബോക‌്സിൽ കയറി. പിന്നിലേക്ക‌് പാസ‌്. സിഡോഞ്ചോയുടെ കാലിൽതട്ടി. ഹാൾദെർ അടിച്ചൊഴിവാക്കാൻ ശ്രമം നടത്തി. പന്ത‌് കിട്ടിയില്ല. ഒഗ‌്ബെച്ചെയുടെ കാലുകളിൽ. ബ്ലാസ‌്റ്റേഴ‌്സ‌് 2‐1.\nരണ്ടാംപകുതിയിൽ പ്രതിരോധത്തിലേക്ക‌് ശ്രദ്ധ ചെലുത്തി. എടികെ ഒന്നൊന്നായി ആക്രമണം നെയ‌്തെങ്കിലും ജയ‌്റോയും മുഹമ്മദ‌് റാകിപും കർണെയ‌്റോയും വിട്ടുകൊടുത്തില്ല. പ്രബീർ ദാസായിരുന്നു രണ്ടാംപകുതിയിൽ എടികെ ആക്രമണങ്ങളുടെ പ്രഭവകേന്ദ്രം. ഒറ്റയ‌്ക്കുള്ള പ്രബീറിന്റെ അപകടകരമായ നീക്കത്തെ ഓടിയെത്തിയ ജയ‌്റോ തടയുകയായിരുന്നു. ബോക‌്സിനുള്ളിലെ ആ രക്ഷാപ്രവർത്തനം ബ്ലാസ‌്റ്റേഴ‌്സിനെ കാത്തു.


പാര്‍വ്വതിക്കും പൃഥ്വിരാജിനും ഡിസ്‌ലൈക്ക്; വിമര്‍ശനവുമായി സംവിധായകന് ജൂഡ് ആന്റണി – Chandrika Daily\nBy chandrika Monday January 1, 2018 16:54 pm\nപാര്‍വ്വതിക്കും പൃഥ്വിരാജിനും ഡിസ്‌ലൈക്ക്; വിമര്‍ശനവുമായി സംവിധായകന് ജൂഡ് ആന്റണി\nപാര്‍വ്വതിയും പൃഥ്വിരാജും ഒരുമിച്ചഭിനയിച്ച ചിത്രത്തിലെ ഗാനത്തിന് ഡിസ് ലൈക്ക് കൂടിയതോടെ സംഭവത്തില് വിമര്‍ശനവുമായി സംവിധായകന് ജൂഡ് ആന്റണി. ഒരാളെ ഇഷ്ടമല്ല എന്നു കരുതി ഒരു സിനിമയുടെ പാട്ടിനു…\nപാര്‍വ്വതിയും പൃഥ്വിരാജും ഒരുമിച്ചഭിനയിച്ച ചിത്രത്തിലെ ഗാനത്തിന് ഡിസ് ലൈക്ക് കൂടിയതോടെ സംഭവത്തില് വിമര്‍ശനവുമായി സംവിധായകന് ജൂഡ് ആന്റണി. ഒരാളെ ഇഷ്ടമല്ല എന്നു കരുതി ഒരു സിനിമയുടെ പാട്ടിനു പോയി ഡിസ്‌ലൈക്ക് അടിക്കുന്നത് തികച്ചും കാടത്തമാണെന്ന് ജൂഡ് പറഞ്ഞു. സിനിമയെ സപ്പോര്‍ട്ട് ചെയ്യുന്നുവെന്നും ഫേസ്ബുക്ക് പോസ്റ്റില് ജൂഡ് കുറിച്ചു.\nഇരുവരും ഒരുമിച്ചെത്തുന്ന മൈ സ്‌റ്റോറിയിലെ പതുങ്ങി എന്ന ഗാനത്തിനും ടീസറിനുമാണ് ഇപ്പോള് പ്രതിഷേധം ശക്തമായിരിക്കുന്നത്. റോഷ്ണി ദിനകറാണ് ചിത്രം സംവിധാനം ചെയ്യുന്നത്. ചിത്രത്തിന്റെ പാട്ടിന് യു ട്യൂബില് ശക്തമായ പ്രതിഷേധമാണ് കിട്ടുന്നത്. ഒരു വിഭാഗം ഡിസ് ലൈക്ക് ചെയ്ത് മുന്നേറുന്നതോടൊപ്പം മറ്റുള്ളവരോടും ആഹ്വാനം ചെയ്യുന്നുണ്ട്. അശ്ലീല കമന്റുകളും മറ്റുമിട്ടും ആക്രമണം നടത്തുന്നുണ്ട്.\nപാര്‍വ്വതിയുടെ കസബ സിനിമക്കുനേരെയുള്ള പരാമര്‍ശങ്ങളാണ് സോഷ്യല്‍മീഡിയ ആക്രമണത്തിന് കാരണമായത്. നടിയെ അപകീര്‍ത്തിപ്പെടുത്തുന്നവിധം പരാമര്‍ശങ്ങള് ഉണ്ടായതോടെ നടി പരാതിയുമായി രംഗത്തെത്തിയിരുന്നു.


പണം നിങ്ങള്‍ക്കൊരു പ്രശ്‌നമാണോ? എങ്കില് ഇതാ നാലു വഴികള് | There four mistakes to avoid to keep financial stess at bay - Malayalam Goodreturns\n» പണം നിങ്ങള്‍ക്കൊരു പ്രശ്‌നമാണോ? എങ്കില് ഇതാ നാലു വഴികള്\nപണം നിങ്ങള്‍ക്കൊരു പ്രശ്‌നമാണോ? എങ്കില് ഇതാ നാലു വഴികള്\nUpdated: Sunday, January 27, 2019, 10:49 [IST]\nNews സിപിഐക്ക് സീറ്റില്ല, ഒരു സീറ്റില് മന്‍മോഹന്?; തമിഴ്നാട്ടില് രാജ്യസഭാ തിരഞ്ഞെടുപ്പ് ജുലൈ 18 ന്\nപണമാണ് ഇന്ന് ഏറ്റവും വലിയ പ്രശ്‌നം. വ്യക്തിയുടെയും കുടുംബത്തിന്റെ സന്തോഷത്തിന്റെയും വളര്‍ച്ചയുടെയും അടിസ്ഥാനം പണമാണ്. ഭാര്യയ്‌ക്കോ ഭര്‍ത്താവിനോ മക്കള്‍ക്കോ ഇഷ്ടപ്പെട്ടത് വാങ്ങിനല്‍കാന് കഴിയാതെ വരുമ്പോഴുള്ള അവസ്ഥയൊന്നാലോചിച്ചു നോക്കൂ.\nകടം വാങ്ങിയ പണം തിരിച്ചുനല്‍കാനാവാത്ത സ്ഥിതിയിലെത്തിയാല് തന്നെ ഒന്നിനും കൊള്ളില്ലെന്ന ചിന്തയാവും നമ്മുടെ മനസ്സില്. ഇത്തരം സാമ്പത്തിക സമ്മര്‍ദ്ദങ്ങളിലേക്ക് നമ്മെ കൊണ്ടെത്തിക്കുന്നത് നമ്മുടെ ഭാഗത്തുനിന്നുണ്ടാവുന്ന ചില അബദ്ധങ്ങളാണ്. ഒന്നു മനസ്സുവച്ചാല് എളുപ്പത്തില് ഒഴിവാക്കാനാവുന്ന അബദ്ധങ്ങള്.\n1. അടിച്ചുപൊളി ഒഴിവാക്കുക\nസാമ്പത്തിക വളര്‍ച്ചയുടെ ഫലമായി നമ്മുടെ നാട്ടില് കുടുംബ വരുമാനം വളയേരെ ഉയര്‍ന്നിട്ടുണ്ട്. ചിലര്‍ക്ക് ആവശ്യത്തേക്കാള് എത്രയോ ഇരട്ടി വരുമാനം ലഭിക്കുന്നുണ്ട്. പക്ഷെ, കിട്ടുന്നതൊന്നും തികയുന്നില്ല. എന്തുകൊണ്ട്? പഴമക്കാര് നന്‍മയായി കണ്ടിരുന്ന സമ്പാദ്യശീലം നമുക്ക് ഔട്ട് ഓഫ് ഫാഷനാണ്. സത്യത്തില് നമുക്ക് വേണ്ടതിലേറെ പണം നമ്മുടെ കൈയില് വരുന്നുണ്ട്. ഇത് മനസ്സിലാകണമെങ്കില് എക്‌സ്പന്‍സ് ബജ്റ്റിനു പകരം സേവിംഗ്‌സ് ബജറ്റ് ലക്ഷ്യമായിക്കണ്ട് പ്രവര്‍ത്തിക്കുക. അത്യാവശ്യത്തിന് മാത്രം പണം ചെലവഴിച്ചാല് അല്‍പമെങ്കിലും മിച്ചം കൈയിലില്ലാതിരിക്കില്ല.\n2. കടം താങ്ങാനാവുന്നത് മാത്രം\nതോന്നിയ പോലെ കടംവാങ്ങുകയോ ലോണെടുക്കുകയോ ചെയ്യുന്ന രീതി ഒരിക്കലും നല്ലതല്ല. പ്രത്യേകിച്ചും ബിസിനസുകാര്‍ക്ക്. വീട്, കാറ്, ബിസിനസ് തുടങ്ങിയവയ്ക്കായി പണം കണ്ടെത്തണം. പക്ഷെ, കടം എത്രത്തോളം ആവാമെന്നതിനെ കുറിച്ച് വ്യക്തമായ ധാരണ വേണം. തിരിച്ചടവിനുള്ള നിങ്ങളുടെ ശേഷി ബാങ്ക് കരുതുന്നതിനേക്കാള് എത്രയോ താഴെയായിരിക്കാം. കാരണം ബാങ്ക് നോക്കുന്നത് നിങ്ങളുടെ വരുമാനം മാത്രമാണ്. എത്ര ചെലവ് നിങ്ങള്‍ക്കുണ്ടെന്ന് അവര്‍ക്കറിയില്ല. അത് നന്നായി അറിയുന്ന നിങ്ങള് താങ്ങാവുന്നതില് കൂടുതല് കടമെടുക്കാതിരിക്കുകയാണ് ബുദ്ധി.\n3. മികച്ച ആരോഗ്യ ഇന്‍ഷൂറന്‍സ്\nആശുപത്രി ചെലവുകളാണ് പലരുടെയും സാമ്പത്തിക പ്രതിസന്ധിക്ക് വലിയ കാരണമായിത്തീരാറ്. ഒരു ഹോസ്പിറ്റല് കേസു മതി നിങ്ങളുടെ ബജറ്റ് കീഴ്‌മേല് മറിക്കാന്. ചികില്‍സാരംഗത്തെ സാങ്കേതിക പുരോഗതിക്കൊപ്പം ഈ രംഗത്തെ ചെലവും കുതിക്കുകയാണ്. നിങ്ങള്‍ക്കും കുടുംബത്തിനും മികച്ച ആരോഗ്യ ഇന്‍ഷൂറന്‍സ് പോളിസി എടുക്കുന്നതിലൂടെ ഇതൊഴിവാക്കാനാവും. നിങ്ങളുടെയും ആശ്രിതരുടെയും ചികില്‍സാ ചെലവുകള് കവര് ചെയ്യുന്നതാണം അതെന്നു മാത്രം.\n4. അപ്രതീക്ഷത ചെലവുകൾക്കായി കരുതിവയ്ക്കുക\nസുഹൃത്തുക്കള്‍ക്കൊപ്പം ഫുട്‌ബോള് കളിക്കുമ്പോള് കാലൊന്നു തെന്നിയാല് മതി, ഒന്നു രണ്ടു മാസം വീട്ടിലിരിക്കാം. ഇത്തരം ആകസ്മികതകള് നമ്മെ തളര്‍ത്തുന്ന സ്ഥിതിയുണ്ടാവരുത്. നല്ല വരുമാനമുള്ള പലരും ഇത്തരം സന്ദര്‍ഭങ്ങളില് പതറിപ്പോവുന്നതാണ് പതിവ്. മഴക്കാലത്തേക്ക് പഴമക്കാള് വിഭവങ്ങള് ശേഖരിച്ചുവയ്ക്കുന്ന പോലെ ഇത്തരം ആകസ്മികതകള്‍ക്കായി കരുതിവയ്ക്കാന് നമുക്ക് സാധിക്കണം. അതിന് നല്ല സാമ്പത്തിക ആസൂത്രണം ആവശ്യമാണ്.\nRead more about: savings health insurance cash പണം\nThere four mistakes to avoid to keep financial stess at bay


മിനി ചിത്രശാല 'photos': കയ്യോന്നി...Eclipta alba\nFamily : Astraceae\nName : Eclipta alba\nദശപുഷ്പങ്ങളിൽ ഒന്നായ കയ്യോന്നിയെ, ‘കഞ്ഞണ്ണി’ എന്നും വിളിക്കുന്നു. കൃഷി ഉപേക്ഷിച്ച വയലുകളിലും വയൽ‌വരമ്പുകളിലും പാഴ്‌നിലങ്ങളിലുമായി, ഈർപ്പമുള്ളയിടങ്ങളിൽ മറ്റ് സസ്യങ്ങളോടൊപ്പം അരമീറ്റർവരെ വളരുന്ന ഏകവർഷ സസ്യമാണിത്. ചുവപ്പ് നിറം കലർന്ന ശാഖകൾക്ക് ഉറപ്പ് കുറവാണ്. വെള്ള നിറമുള്ള പൂക്കൾ ഒന്നിച്ച്‌ചേർന്ന പൂങ്കുലകൾ ഇലയുടെ കക്ഷങ്ങളിൽ കാണാം.\nആയുർ‌വേദ ഔഷധങ്ങളുടെ പ്രധാന ചേരുവയായ കയ്യോന്നി, കഫവാത രോഗങ്ങൾ ശമിപ്പിക്കുന്നു. മുടിയുടെ വളർച്ചയെ സഹായിക്കുന്നു. കരളിന്റെ പ്രവർത്തനം ത്വരിതപ്പെടുത്തുകയും കാഴ്ചശക്തി വർദ്ധിപ്പിക്കുകയും ചെയ്യുന്നു. ശരീരത്തിലെ വ്രണങ്ങളെ സുഖപ്പെടുത്തുന്നു. കയ്യോന്നിയുടെ ഇലയിൽ ‘Ecliptin’ എന്ന ആൽക്കലോയിഡ് അടങ്ങിയിട്ടുണ്ട്.\nകയ്യോന്നി സമൂലം അരച്ചുപിഴിഞ്ഞ് 5ml വീതം മൂന്നുനേരം(രാവിലെയും ഉച്ചക്കും വൈകിട്ടും) കഴിച്ചാൽ കരൾ, പാൻ‌ക്രിയാസ്, എന്നിവയുടെ വീക്കം ശമിക്കും; ദഹനം വർദ്ധിക്കും, മഞ്ഞപ്പിത്തം നിശാന്ധത എന്നീ രോഗങ്ങൾ മാറും.\nമുടി വളരാനുള്ള ഔഷധങ്ങളിലെ പ്രാധാന ഘടകമാണ് കയ്യോന്നി അരച്ചു പിഴിഞ്ഞ സത്ത്. കയ്യോന്നി അരച്ചത് എള്ളെണ്ണയിലിട്ട് കാച്ചി അരിച്ചെടുത്ത് പതിവായി തലയിൽ പുരട്ടിയാൽ, മുടികൊഴിച്ചിൽ മാറിയിട്ട് കറുത്തമുടി നന്നായി വളരും.\nശ്രീനാഥന് November 19, 2011 5:42 AM\nനന്നായി ചിത്രങ്ങൾ. ഞങ്ങൾ എണ്ണ കാച്ചാൻ സ്ഥിരമായി ഉപയോഗിക്കുന്നുണ്ട്.\nശിശുക്കൾക്കായി ഒരു ദിവസം\nജീവിതസായാഹ്നത്തിൽ ഒരു ഗാനം


OICC UAE: സഭയ്ക്കകത്തും പുറത്തും വില്ലന്; പൊട്ടിക്കരച്ചിലോടെ നാടകാന്ത്യം\nസഭയ്ക്കകത്തും പുറത്തും വില്ലന്; പൊട്ടിക്കരച്ചിലോടെ നാടകാന്ത്യം\nനിയമസഭയ്ക്കുള്ളില് രാവിലെ ഉശിരു കാട്ടിയ ടി.വി രാജേഷിന്റെ വൈകുന്നേരത്തെ പൊട്ടിക്കരച്ചിലോടെ പ്രതിപക്ഷ നാടകത്തിന് അന്ത്യമായി.\nചരിത്രത്തില് ഇന്നുവരെയുണ്ടാകാത്ത സംഭവങ്ങള്‍ക്ക് നിയമസഭ സാക്ഷ്യം വഹിച്ചപ്പോള് പ്രതിപക്ഷം തയ്യാറാക്കിയ തിരക്കഥയിലെ നായകന് ടി.വി രാജേഷായിരുന്നു. ശൂന്യവേളയില് ക്രമപ്രശ്‌നം ഉന്നയിച്ച് കോടിയേരി രംഗത്തുവന്നതിനെ തുടര്‍ന്നാണ് ബഹളം തുടങ്ങിയത്. നടുത്തളത്തില് കുത്തിയിരുന്നും മുദ്രാവാക്യം വിളിച്ചും പിന്നീട് സ്പീക്കറുടെ ചെയറിലേക്ക് ചാടിക്കയറാന് ശ്രമിച്ചും ടി.വി രാജേഷ് ഉശിര് തെളിയിച്ചു. പക്ഷെ പിന്നീടുണ്ടായ സംഭവങ്ങള് പ്രതിപക്ഷത്തിന് അപമാനകരമായ ഇമേജാണുണ്ടാക്കിയത്. ബഹളം കയ്യേറ്റത്തിലേക്ക് വഴിമാറിയതോടെ വനിതാ വാച്ച് ആന്റ് വാര്‍ഡിന്റെ തലയിലിരുന്ന തൊപ്പി തെറിക്കുന്നതും അവര് പിറകിലേക്ക് വീഴുന്നതും കണ്ടു. സംഭവം ചൂണ്ടിക്കാട്ടി ഭരണപക്ഷത്തെ യുവനിര മുന്‍നിരയിലേക്ക് വന്നപ്പോള് പ്രശ്‌നം കൈവിട്ടുപോകുന്നത് പ്രതിപക്ഷം തിരിച്ചറിഞ്ഞു. സ്പീക്കര് സഭ പിരിയുന്നതായി പ്രഖ്യാപിച്ചയുടന് പ്രതിപക്ഷാംഗങ്ങള് പുറത്ത് പോവുകയും ചെയ്തു. ഇതിനിടെ ടി.വി രാജേഷിനും ജെയിംസ് മാത്യുവിനുമെതിരെ നടപടി വേണമെന്ന ആവശ്യം ഭരണപക്ഷത്ത് നിന്ന് ഉയര്‍ന്നുകഴിഞ്ഞിരുന്നു. അല്‍പ്പനേരത്തിന് ശേഷം മാധ്യമപ്രവര്‍ത്തകരെ കാണാനെത്തിയ ടി.വി രാജേഷും കെ.കെ ലതികയും തങ്ങള് ആക്രമിക്കപ്പെട്ടുവെന്ന് വിലപിച്ചു.\nവാക്കി ടോക്കി കൊണ്ടുള്ള 'അടിയേറ്റ' ഇടതുകൈ ഉയര്‍ത്തിക്കാട്ടി രാജേഷ്. കെ.കെ ലതികയാകട്ടെ, വയറ്റിലും മൂക്കിലും 'അടി'യേറ്റതിന്റെ വിവരണങ്ങളും നിരത്തി. എം.എല്.എമാര് ആക്രമിക്കപ്പെട്ടിട്ടുണ്ടെങ്കില് വീഡിയോ ദൃശ്യങ്ങള് പരിശോധിച്ചാല് മതിയല്ലോയെന്ന മാധ്യമ പ്രവര്‍ത്തകരുടെ ചോദ്യങ്ങള്‍ക്ക് വ്യക്തമായ മറുപടിയുണ്ടായില്ല. കഴിഞ്ഞ സര്‍ക്കാരിന്റെ അവസാനകാലത്ത് നടന്ന നിയമസഭാ സമ്മേളനത്തില് മൂന്നാര് കയ്യേറ്റത്തെക്കുറിച്ച് കോണ്‍ഗ്രസ് അംഗം കെ. ശിവദാസന് നായര് നടത്തിയ പരാമര്‍ശം സ്ത്രീ സമൂഹത്തിന് അപമാനകരമാണെന്ന പേരില് സഭയിലും പുറത്തും കോലാഹലമുണ്ടാക്കിയ ലതികയും ഇ.എസ് ബിജിമോളും ഇപ്പോള് ഒരു വനിതാ ജീവനക്കാരിക്ക് നേരെ കയ്യേറ്റമുണ്ടായതിനെ ന്യായീകരിക്കുന്നത് എന്തിനെന്നും ചോദ്യങ്ങളുയര്‍ന്നു. വൈകുന്നേരം വീഡിയോ ദൃശ്യത്തിന്റെ പരിശോധന കഴിഞ്ഞ് മാധ്യമങ്ങള്‍ക്ക് മുന്നിലാണ് രാജേഷ് 'പൊട്ടിക്കരഞ്ഞ'ത്. രാജേഷ് 'കരയുമ്പോള്' കൂടെയുണ്ടായിരുന്ന നേതാക്കളില് പലരുടെയും മുഖത്തുണ്ടായിരുന്ന നിറഞ്ഞ ചിരി സന്ദര്‍ഭത്തിന്റെ ഗൗരവം കുറച്ചു. വനിതാ ജീവനക്കാരിയെ താന് അപമാനിച്ചുവെന്ന ആരോപണത്തിന്റെ ആഘാതത്തിലാണ് രാജേഷ് പൊട്ടിക്കരഞ്ഞത്.\nസഭയ്ക്ക് അകത്തുമാത്രമല്ല, പുറത്തും രാജേഷിന്റെ പരാക്രമങ്ങള് ചര്‍ച്ചാ വിഷയമാണ്. ദേശീയപാതയില് ഡ്യൂട്ടി നിര്‍വഹിച്ചു കൊണ്ടിരുന്ന ഹൈവേ പൊലീസ് സംഘത്തിലെ എസ്.ഐയെ മര്‍ദ്ദിക്കുകയും വനിതാ പൊലീസിനോട് അപമര്യാദയായി പെരുമാറുകയും ചെയ്തുവെന്ന് ടി.വി രാജേഷിനെതിരെ പരാതി ഉയര്‍ന്നത് ഈ സഭാ സമ്മേളനത്തിന്റെ ആദ്യദിവസങ്ങളിലാണ്. വെഞ്ഞാറമൂടിന് സമീപത്ത് വാഹന പരിശോധന നടത്തുമ്പോള് എം.എല്.എ സഞ്ചരിച്ച സ്വകാര്യ കാര് ആളറിയാതെ തടഞ്ഞുവെച്ചതിന്റെ പേരിലായിരുന്നു പരാക്രമം. എം.എല്.എയെ തടഞ്ഞുവെയ്ക്കാന് മാത്രമായോയെന്ന് ചോദിച്ചായിരുന്നത്രെ മര്‍ദ്ദനം. മര്‍ദ്ദിക്കുന്നതും മുഖമടച്ച് അടികിട്ടിയ എസ്.ഐ താഴെ വീഴുന്നതും മൊബൈല് ക്യാമറയില് പകര്‍ത്താന് ശ്രമിച്ച വനിതാ പൊലീസിനെ എം.എല്.എയും ഡ്രൈവറും ഭീഷണിപ്പെടുത്തുകയും ചെയ്തു. ഏറെനേരത്തെ വാക്കേറ്റത്തിന് ശേഷമാണ് അന്ന് എം.എല്.എ കാറില് മടങ്ങിയത്.\nPosted by sarjith kuttamparambath at Friday, October 14, 2011


പ്രവാചക ശബ്‌ദം - ദൈവകരുണയുടെ തിരുനാളില് പാപ്പയുടെ ബലിയർപ്പണം വിശുദ്ധ ഫൗസ്റ്റീനയുടെ തിരുശേഷിപ്പുള്ള ദേവാലയത്തിൽ\nപ്രവാചക ശബ്ദം 08-04-2021 - Thursday\nദൈവകരുണയുടെ തിരുനാൾ ദിനമായ ഞായറാഴ്ച (ഏപ്രിൽ 11) ഫ്രാൻസിസ് മാർപാപ്പ വിശുദ്ധ ഫൗസ്റ്റീനയുടെയും, വിശുദ്ധ ജോൺ പോൾ രണ്ടാമൻ മാർപാപ്പയുടെയും തിരുശേഷിപ്പുകൾ സൂക്ഷിച്ചിരിക്കുന്ന റോമിലെ സാന്തോ സ്പിരിത്തോ ഇൻ സാസിയ ദേവാലയത്തിൽ വിശുദ്ധ ബലി അർപ്പിക്കും. പൊതുജന പങ്കാളിത്തം ഒഴിവാക്കിയായിരിക്കും പ്രാദേശിക സമയം രാവിലെ 10.30നു വിശുദ്ധ കുര്‍ബാന നടക്കുക. ഇതിന്റെ തത്സമയ സംപ്രേക്ഷണം വിവിധ മാധ്യമങ്ങളിലൂടെ ലഭ്യമാക്കുന്നുണ്ട്. റോമിന്റെ ഔദ്യോഗിക ദൈവകരുണയുടെ ദേവാലയമാണ് സെന്റ് പീറ്റേഴ്സ് ബസിലിക്കയുടെ സമീപം നിലകൊള്ളുന്ന സാന്തോ സ്പിരിത്തോ ഇൻ സാസിയ ദേവാലയം.\nദൈവകരുണയുടെ തീര്‍ത്ഥാടന കേന്ദ്രമായി വിശുദ്ധ ജോൺ പോൾ മാർപാപ്പയാണ് പ്രസ്തുത ദേവാലയത്തെ മാറ്റിയെടുത്തത്. 1995-ലെ ദൈവകരുണയുടെ തിരുനാൾ ദിനത്തില് വിശുദ്ധ ജോൺ പോൾ രണ്ടാമന് പാപ്പ സാന്തോ സ്പിരിത്തോ ദേവാലയം സന്ദർശിച്ചിരുന്നു. ആത്മീയവും, ഭൗതികവുമായ വിടുതൽ ലഭിക്കാനായി ദേവാലയത്തിനുള്ള പ്രാധാന്യത്തെപ്പറ്റി പാപ്പ അന്ന് എടുത്തു പറഞ്ഞിരുന്നു. ദേവാലയത്തോട് ചേർന്ന് തന്നെ ഒരു ആശുപത്രി കെട്ടിടവുമുണ്ട്. ശരീരത്തിന്റെയും, ആത്മാവിന്റെയും സൗഖ്യത്തിനായി ദീർഘനാളായി പ്രവർത്തിക്കുന്ന ആശുപത്രിക്ക് സമീപം പ്രാർത്ഥിക്കാൻ സാധിക്കുന്നത് വളരെ പ്രസക്തമായ കാര്യമാണെന്നും ജോൺ പോൾ പാപ്പ അന്ന് ചൂണ്ടിക്കാട്ടി.\nവിശുദ്ധ ഫൗസ്റ്റീന അംഗമായിരിന്ന 'ദി സിസ്റ്റേഴ്സ് ഓഫ് ഔർ ലേഡി ഓഫ് മേഴ്സി' സന്യാസിനി സഭയിലെ അംഗങ്ങളാണ് ദേവാലയത്തിലെ അനുദിന പ്രാർത്ഥനകൾക്കും, വിവിധ ശുശ്രൂഷകള്‍ക്കും ക്രമീകരണം നടത്തുന്നത്. കൊറോണ മഹാമാരിയ്ക്ക് മുന്‍പ് വരെ എല്ലാ ദിവസവും കരുണ കൊന്ത ചൊല്ലി പ്രാര്‍ത്ഥിക്കുവാന് ധാരാളം വിശ്വാസികള് ദേവാലയത്തില് എത്തുമായിരിന്നു.


വാളയാര് അമ്മക്കൊപ്പമെന്ന് ബൃന്ദ കാരാട്ട്; സ്ഥാനാര്‍ത്ഥിയാവുന്നത് രാഷ്ട്രീയ തീരുമാനം\nവാളയാര് അമ്മക്ക് പിന്തുണ പ്രഖ്യാപിച്ച് സിപിഐഎം പോളിറ്റ് ബ്യൂറോ അംഗം ബൃന്ദ കാരാട്ട്. നീതിക്കായുള്ള പോരാട്ടത്തില് സിപിഐഎം വാളയാറിലെ അമ്മക്കൊപ്പമാണെന്നും എന്നും കൂടുംബത്തിന്റെ കൂടെയുണ്ടാവുമെന്നും ബൃന്ദ കാരാട്ട് കാഞ്ഞങ്ങാട്ടെ വാര്‍ത്താ സമ്മേളനത്തില് പറഞ്ഞു. ‘അമ്മക്ക് ഐക്യദാര്‍ഢ്യം പ്രഖ്യാപിക്കുകയാണ്. എന്നും കുടുംബത്തിന്റെ കൂടെയുണ്ടാവും. ധര്‍മ്മടത്ത് സ്ഥാനാര്‍ത്ഥിയായി നില്‍ക്കുന്നത് അവരുടെ രാഷ്ട്രീയ തീരുമാനമാണ്.’ ബൃന്ദ കാരാട്ട് നിലപാട് വ്യക്തമാക്കി. പ്രതിപക്ഷത്തിനെതിരെ സര്‍ക്കാര് എന്ത് പ്രചാരണം നടത്തിയാലും എല്‍ഡിഎഫ് സര്‍ക്കാര് രണ്ടാമതും അധികാരത്തില് വരുമെന്നും ബൃന്ദ ആത്മവിശ്വാസം പ്രകടിപ്പിച്ചു. പ്രധാനമന്ത്രി നരേന്ദ്രമോദിക്കെതിരേയും […]\n2 April 2021 8:04 PM GMT\nവാളയാര് അമ്മക്ക് പിന്തുണ പ്രഖ്യാപിച്ച് സിപിഐഎം പോളിറ്റ് ബ്യൂറോ അംഗം ബൃന്ദ കാരാട്ട്. നീതിക്കായുള്ള പോരാട്ടത്തില് സിപിഐഎം വാളയാറിലെ അമ്മക്കൊപ്പമാണെന്നും എന്നും കൂടുംബത്തിന്റെ കൂടെയുണ്ടാവുമെന്നും ബൃന്ദ കാരാട്ട് കാഞ്ഞങ്ങാട്ടെ വാര്‍ത്താ സമ്മേളനത്തില് പറഞ്ഞു.\n‘അമ്മക്ക് ഐക്യദാര്‍ഢ്യം പ്രഖ്യാപിക്കുകയാണ്. എന്നും കുടുംബത്തിന്റെ കൂടെയുണ്ടാവും. ധര്‍മ്മടത്ത് സ്ഥാനാര്‍ത്ഥിയായി നില്‍ക്കുന്നത് അവരുടെ രാഷ്ട്രീയ തീരുമാനമാണ്.’ ബൃന്ദ കാരാട്ട് നിലപാട് വ്യക്തമാക്കി. പ്രതിപക്ഷത്തിനെതിരെ സര്‍ക്കാര് എന്ത് പ്രചാരണം നടത്തിയാലും എല്‍ഡിഎഫ് സര്‍ക്കാര് രണ്ടാമതും അധികാരത്തില് വരുമെന്നും ബൃന്ദ ആത്മവിശ്വാസം പ്രകടിപ്പിച്ചു.\nപ്രധാനമന്ത്രി നരേന്ദ്രമോദിക്കെതിരേയും ബൃന്ദ രംഗത്തെത്തി. നരേന്ദ്രമോദി ഭക്ഷ്യ സുരക്ഷയെ കുറിച്ചും ഭക്ഷ്യ കിറ്റിനെകുറിച്ചും റേഷന്‍കടകളില് പോയി അന്വേഷിക്കണം, റിലയന്‍സ് ബ്രാന്ഡ് അംബാസിഡറാണ് മോദിയെന്നും ബൃദ്ധ കാരാട്ട് കൂട്ടി ചേര്‍ത്തു.\nനിയമസഭാ തെരഞ്ഞെടുപ്പില് ധര്‍മ്മടത്ത് പിണറായി വിജയനെതിരെയാണ് വാളയാര് അമ്മയുടെ മത്സരം. ഭാഗ്യവതിയുടെ തെരഞ്ഞെടുപ്പ് ചിഹ്നം കുഞ്ഞുടുപ്പ് ആണ്. വാളയാര് അമ്മയുടെ തെരഞ്ഞെടുപ്പ് പ്രചരണത്തിന് സംഭാവന അഭ്യര്‍ത്ഥിച്ച് സമൂഹ മാധ്യമങ്ങളില് ക്രൗഡ് ഫണ്ടിങ് ക്യാംപെയ്ന് നടക്കുന്നുണ്ട്.\nതന്റെ ഫോട്ടോയും പേരും മാധ്യമങ്ങളില് പ്രസിദ്ധീകരിക്കുന്നതിന് കുഴപ്പമില്ലെന്ന് ഭാഗ്യവതി വ്യക്തമാക്കിയിരുന്നു.


Calcutta HC stays single bench's order that allowed BJP's rath yatra: ബംഗാളിൽ ബിജെപിക്ക് രഥയാത്ര നടത്താനാവില്ല; അനുമതിക്ക് സ്റ്റേ\nCalcutta Hc Stays Single Benchs Order That Allowed Bjps Rath Yatra\nഇന്നലെയാണ് ബിജെപിക്ക് അനുകൂലമായി സിംഗിൾ ബെഞ്ച് വിധി വന്നത്\nDecember 21, 2018 05:05:10 pm\nകൊല്‍ക്കത്ത: വെസ്റ്റ് ബംഗാളിൽ രഥയാത്ര നടത്താനുളള ബിജെപി നീക്കത്തിന് വീണ്ടും തിരിച്ചടി. ഇന്നലെ ഹൈക്കോടതി സിംഗിൾ ബെഞ്ച് നൽകിയ അനുകൂല വിധി ഇന്ന് ഡിവിഷൻ ബെഞ്ച് റദ്ദാക്കി. വരാനിരിക്കുന്ന ലോക്സഭാ തിരഞ്ഞെടുപ്പിന് മുന്നോടിയായാണ് രഥയാത്ര നടത്താനിരുന്നത്.\nബിജെപിയുടെ രഥയാത്രയ്ക്ക് ആദ്യം തടസവാദം ഉന്നയിച്ചത് ബംഗാൾ സർക്കാരാണ്. രഥയാത്ര വർഗ്ഗീയ കലാപങ്ങൾക്ക് കാരണമാകുമെന്ന പൊലീസ് റിപ്പോർട്ട് ചൂണ്ടിക്കാട്ടിയാണ് അനുമതി തടഞ്ഞത്. വെസ്റ്റ് ബംഗാളിൽ ലോക്സഭാ തിരഞ്ഞെടുപ്പിൽ നേട്ടമുണ്ടാക്കാനാണ് ബിജെപി ശ്രമിക്കുന്നത്.\nഎന്നാൽ സംസ്ഥാന സർക്കാരിന്റെ തീരുമാനത്തിനെതിരെ ബിജെപി ഹൈക്കോടതിയെ സമീപിക്കുകയായിരുന്നു. ക്രമസമാധാന പ്രശ്നങ്ങള് ഉണ്ടാകില്ലെന്ന് സംസ്ഥാന സര്‍ക്കാര് ഉറപ്പുവരുത്തണമെന്നാണ് ഇന്നലെ ബിജെപിയുടെ വാദം അംഗീകരിച്ച് ഹൈക്കോടതി സിംഗിൾ ബെഞ്ച് ഉത്തരവിട്ടത്.\nബിജെപിയുടെ രഥയാത്രയ്ക്ക് നിയന്ത്രണങ്ങളും ഹൈക്കോടതി ഏർപ്പെടുത്തി. ഡിസംബർ 7, 9, 14 തീയതികളിലായി ബംഗാളിൽ മൂന്ന് രഥയാത്രകൾ നടത്താനായിരുന്നു ബിജെപി ആദ്യം പദ്ധതിയിട്ടിരുന്നത്. ഒക്ടോബറിൽ തന്നെ അനുമതിക്കായി പാർട്ടി നേതൃത്വം അപേക്ഷയും നല്‍കിയിരുന്നു. പ്രധാനമന്ത്രി നരേന്ദ്ര മോദിയും ബിജെപി ദേശീയ അദ്ധ്യക്ഷൻ അമിത് ഷായും രഥയാത്രയിൽ പങ്കെടുക്കുമെന്നായിരുന്നു പ്രഖ്യാപനം. ഹൈക്കോടതി ഉത്തരവിനെതിരെ ഇന്ന് രാവിലെയാണ് മമത ബാനർജി സർക്കാർ വീണ്ടും ഡിവിഷൻ ബെഞ്ചിനെ സമീപിച്ചത്.\nTags: Amit Shah, Narendra Modi, West Bengal\nസിഎഎ, എൻപിആർ, എൻആർസി പിൻവലിക്കണമെന്ന് മോദിയോട് ആവശ്യപ്പെട്ടു: മമത ബാനർജി\nനിക്ഷിപ്‌ത താല്‍പ്പര്യക്കാര് യുവാക്കളെ വഴിതെറ്റിക്കുന്നു: നരേന്ദ്ര മോദി\n‘ഗോ ബാക്ക് മോദി’ വിളിച്ച് വിദ്യാര്‍ഥികള്; ബംഗാളില് പ്രതിഷേധം ശക്തം


ജില്ലയിൽ നിരീക്ഷണത്തിൽ കഴിയുകയായിരുന്ന ഒരാൾക്ക് കൂടി കൊവിഡ് 19 സ്ഥിരീകരിച്ചു – Tip of India News\nജില്ലയിൽ നിരീക്ഷണത്തിൽ കഴിയുകയായിരുന്ന ഒരാൾക്ക് കൂടി കൊവിഡ് 19 സ്ഥിരീകരിച്ചു\nകൊല്ലം: ജില്ലയിൽ നിരീക്ഷണത്തിൽ കഴിയുകയായിരുന്ന ഒരാൾക്ക് കൂടി കൊവിഡ് 19 പോസിറ്റീവായി . നിലമേൽ കൈതോട് സ്വദേശിയായ 21 വയസുകാരനായ ഇദ്ദേഹം നേരത്തെ പോസിറ്റീവായ വ്യക്തിയുടെ മകനാണ്. അധികൃതരുമായി പങ്കുവച്ച വിവരമനുസരിച്ച് പിതാവ് തബ്‌ലിഗിൽ പങ്കെടുത്ത് വീട്ടിലെത്തിയ മാർച്ചിനു 23ന് ശേഷം ഇയാൾ അധികം യാത്ര ചെയ്തിട്ടില്ല. 24ന് വൈകിട്ട് 6.30 മുതൽ 6.45 വരെ തൊട്ടടുത്തുള്ള കൈതാേട് നൂറുൽ ഹുദാ മസ്ജിദിൽ നിസ്ക്കാരത്തിന് പോയി.\nഅവിടെ അഞ്ചാറ് പേരുണ്ടായിരുന്നു.മാർച്ച് 25 മുതൽ കർശനമായ ഗൃഹനിരീക്ഷണത്തിലാണ്. ഏപ്രിൽ 7-ാം തീയതി രോഗലക്ഷണങ്ങൾ പ്രകടമായപ്പോൾത്തന്നെ സാമ്പിൾ ശേഖരിച്ചു. ഇന്നലെ ലഭിച്ച റിപ്പോർട് പ്രകാരം പോസിറ്റീവായതോടെ വിദഗ്ദ്ധ പരിചരണത്തിനായി പാരിപ്പള്ളി മെഡിക്കൽ കോളജ് ആശുപത്രിയിൽ പ്രവേശിപ്പിച്ചു.\nഇയാളുമായി ഇടപെട്ട പ്രൈമറി, സെക്കന്ററി കോണ്ടാക്റ്റുകൾ കണ്ടെത്തിയിട്ടുണ്ട്. ഇയാളുടെ വിശദമായ റൂട്ട് മാപ്പ് തയ്യാറാക്കിയിട്ടുണ്ട്. നിലവിൽ ജില്ലയിൽ പോസിറ്റീവായി പരിചരണത്തിലുള്ള എഴുപേരുടേയും ആരോഗ്യനില തൃപ്തികരമാണെന്നും കമ്യൂണിറ്റി വ്യാപനം ഉണ്ടായിട്ടില്ലെന്നും ജില്ലാ കലക്ടർ ബി അബ്ദുൽ നാസർ അറിയിച്ചു.\nപൊതുജനങ്ങള്‍ക്കും വിവരങ്ങള് അറിയാം ; ഡാഷ് ബോര്‍ഡ് സംവിധാനത്തിന് തുടക്കം\nമൊബൈൽ ആപ്പിലൂടെ അവശ്യസാധനങ്ങള് ഇനി വീട്ട് മുറ്റത്തേക്ക്\nമലപ്പുറം ഗവ. കോളേജില് ഇലക്ട്രിക്കല് ഉപകരണങ്ങള് മോഷണം പോയി; എസ്.എഫ്.ഐ യൂണിറ്റ്…\nചികിത്സാ പിഴവിനെക്കുറിച്ചുള്ള തുടര്‍പരാതികള്; പാലക്കാട് തങ്കം ആശുപത്രിക്കെതിരെ…\nസ്വപ്‌ന സുരേഷിനെ പുറത്താക്കി എച്ച്.ആര്.ഡി.എസ്; സര്‍ക്കാര് സംവിധാനങ്ങള്…


യാതൊരു മോഹങ്ങളുമില്ലാത്ത, ആരോടും പരിഭവമില്ലാത്ത വലിയ മനുഷ്യൻ-Rajiv Vijayaraghavan remembers M Sukumaran Margam Pithrutharppanam\nലോക ബാഡ്മിന്റൺ ചാമ്പ്യൻഷിപ്പ്: പി.വി.സിന്ധുവും സായ് പ്രണീതും സെമിയിൽ\nസാമ്പത്തിക മാന്ദ്യം: അമേരിക്കയും ചൈനയും തകര്‍ച്ചയില്, ഇന്ത്യ മെച്ചപ്പെട്ടനിലയിലെന്ന് കേന്ദ്ര ധനമന്ത്രി\nRajiv Vijayaraghavan Remembers M Sukumaran Margam Pithrutharppanam\n"താൽപര്യമുളള കാര്യങ്ങളും വിഷയങ്ങളും അനുനിമിഷം പഠിച്ചുകൊണ്ടേയിരുന്നു... യാതൊരു മോഹങ്ങളുമില്ലാത്ത ആരോടും പരിഭവമില്ലാത്ത വലിയ മനുഷ്യൻ," എം സുകുമാരനെ കുറിച്ച് സംവിധായകനായ രാജീവ് വിജയരാഘവൻ\nഎം സുകുമാരൻ എന്ന ഏകാകിയെ ഞാൻ കാണുന്നത് ‘പിതൃതർപ്പണം’ എന്ന അദ്ദേഹത്തിന്‍റെ രചനയെ അടിസ്ഥാനപ്പെടുത്തിയുളള എന്‍റെ സിനിമാ സ്വപ്നങ്ങളുമായിട്ടായിരുന്നു. ആ രചനയുടെ അടിസ്ഥാനത്തിലാണ് ‘മാർഗം’ എന്ന ഞങ്ങളുടെ സിനിമ രൂപം കൊണ്ടത്. എന്‍റെ കൂട്ടുകാരനായ ചന്ദ്രസേനൻ വഴിയാണ് ഞാൻ അദ്ദേഹത്തിനടുത്തേയ്ക്ക് എത്തുന്നത്. അത് ഏതാണ്ട് 24 വർഷം മുമ്പ് 1994ലാണ്. അതായത് ‘പിൃതർപ്പണം’ പ്രസിദ്ധീകരിച്ചു കഴിഞ്ഞ് രണ്ട് വർഷത്തോളമായിട്ടുണ്ടാകും. അന്ന് തുടങ്ങിയ ബന്ധമാണ് സുകുമാരനുമായി എനിക്കുളളത്.\nസിനിമ കഴിഞ്ഞാണ് ബന്ധം കൂടുതൽ ശക്തമായത്. അദ്ദേഹം അധികം സംസാരിക്കില്ല. എന്നാൽ, സിനിമാ രംഗത്തെ കുറിച്ച് എല്ലാ കാര്യങ്ങളും അദ്ദേഹത്തിന് അറിയാം: മുറിയിൽ നിന്ന് അധികം ഇറങ്ങില്ലെങ്കിൽ പോലും മാധ്യങ്ങളിൽ കൂടി. നമ്മളേക്കാൾ കൂടുതൽ സിനിമകൾ കാണുമായിരുന്നു എന്ന് തോന്നുന്നു. അദ്ദേഹം തിയേറ്ററുകളിൽ പോയി സിനിമ കണ്ടാലും ആർക്കും അദ്ദേഹത്തെ അറിയാനാകില്ലായിരുന്നു. കാരണം അദ്ദേഹത്തിന്റെ ചിത്രങ്ങൾ സുലഭമല്ലാത്തതിനാൽ അദ്ദേഹത്തിന്റെ മുഖം പരിചിതമായിരുന്നില്ല. എനിക്ക് വളരെയധികം സ്നേഹബന്ധം ഉളള വ്യക്തിയാണ് അദ്ദേഹം. നെതർലൻഡസില് നിന്നു വരുമ്പോഴെല്ലാം ഞാൻ അദ്ദേഹത്തെ പോയി കാണാറുണ്ട്. ഇത്തവണ ഡിസംബറിൽ ഞാൻ നാട്ടിൽ വന്നു. എന്നാൽ മാർച്ച് 13 വരെ അദ്ദേഹത്തെ കാണാൻ പോകാൻ പറ്റിയില്ല. പല വിധ ആവശ്യങ്ങളാൽ ഞാൻ ഓട്ടത്തിലായിരുന്നു. അതിനിടിയിൽ അദ്ദേഹം ആശുപത്രിയിലായി. പിന്നീട് ഡിസ്ചാർജ് ചെയ്ത് വീട്ടിലെത്തി. അദ്ദേഹത്തിന്റെ അയൽവാസിയും സന്തതസഹചാരിയും ചെറുകഥാകൃത്ത് കൂടിയായ സി അനൂപ് പറഞ്ഞ് വിവരം അറിഞ്ഞിരുന്നു.\nആ നിലാപ്പൂച്ചിരി നാല് രാവുകൾക്ക് മുന്പ് നേരിട്ട് ഉൾക്കൊള്ളാനുള്ള ഭാഗ്യം കിട്ടി.\nനാല് ദിവസം മുമ്പ് അദ്ദേഹത്തിന്‍റെ ഫ്ലാറ്റിൽ ഞാനെത്തിയപ്പോൾ രാത്രിയായി. ഏഴര മണിയായിരിക്കും. വെറുതെ ഒന്ന് കയറി നോക്കാം എന്ന് കരുതി ഓട്ടോയിൽ പോയി, ഓട്ടോക്കാരനെ നിർത്തി വീട്ടിൽ കയറി. സ്ഥലത്തുണ്ട്, ഓട്ടമാണ്, ഇനി വടക്കോട്ട് പോയി വന്നിട്ട് വിശദമായി കണ്ടു കൊള്ളാമെന്നു് അദ്ദേഹത്തിന്‍റെ ഭാര്യയോടും മകളോടും പറയാൻ പോയതാണ്. തിരുവനന്തപുരം കിഴക്കേകോട്ട പ്രശാന്ത് നഗറിലെ ഫ്ലാറ്റിലെത്തി ഡോർ ബെല്ലടിച്ച് സഹധർമ്മിണി വാതിൽ തുറന്നപ്പോൾ സ്വീകരണമുറിയിൽ ഒരു കട്ടിലിൽ അദ്ദേഹം തന്നെ.\nആംഗ്യ ഭാഷയിൽ അകത്തേക്ക് ക്ഷണിച്ച് ഇരിക്കാൻ പറഞ്ഞു. സഹധർമ്മിണി രോഗവിവരങ്ങൾ പറഞ്ഞു. വെന്റിലേറ്ററിൽ ആറ് ദിവസം കിടന്നതടക്കം.\nകണ്ഠനാള congestion കാരണം അദ്ദേഹം മൗനിയായിരുന്നു. ഇടക്ക് മകളും കൊച്ചു മകനും വന്ന് അഭിവാദ്യം. പിന്നെ അവർ മൂവരും അകത്തേയ്ക്ക് എന്തിനോ പോയപ്പോൾ ഞാനായി മൗനി. അപ്പോൾ വീണ്ടും ആംഗ്യ ഭാഷ, dubbing ആവശ്യപ്പെടുന്ന അധര ചലനം.എന്റെ നിശബ്ദത മുറിച്ചുകൊണ്ട് “സംസാരിക്കാനേ ബുദ്ധിമുട്ടുളളൂ, കേൾക്കാനില്ല”, എന്ന് ചിരിയോടെ ചുണ്ടനക്കി, ആംഗ്യം കൊണ്ട് എന്നോട് പറഞ്ഞു. എപ്പോഴും ആ മുഖത്ത് ചിരികാണും, ഏത്ര വേദനയിലും മായാത്ത ഒരു ചിരി. ആരോടും പരാതിയില്ല.\nതുടർന്ന് ഏതാണ്ട് മുക്കാൽ മണിക്കൂർ ഞാൻ സംസാരിച്ചു!\nചില കാര്യങ്ങളൊക്കെ ചുണ്ടനക്കി ചോദിച്ചു. നമ്മുടെ ‘മാർഗ’ത്തിൽ വർക്ക് ചെയ്ത വരെ പറ്റിയും മറ്റുമൊക്കെ. അതെല്ലാം ആസ്വദിച്ച് വീണ്ടും കാര്യങ്ങളെ കുറിച്ചും, ആളുകളെ കുറിച്ചുമുള്ള അധരചലനം. അവയ്ക്കുത്തരമായി തമ്പ് 40 നെ പറ്റിയും പറയാനിടയായി. വാർത്താമാദ്ധ്യമ കുതുകി ആയിരുന്ന അദ്ദേഹത്തിന് എല്ലാം അറിയാമായിരുന്നു.\nഞാൻ കണ്ടിട്ടിട്ടുളളതിൽ വച്ചതിൽ ഏറ്റവും വലിയ മനുഷ്യരിലൊരാളാണ് സുകുമാരൻ. അരവിന്ദൻ ചേട്ടൻ, ഡോ. എസ് പി രമേഷ് എന്നിവരെപ്പോലെ ഒരു മനുഷ്യൻ.\nഎസ് പി. രമേഷും അൻവറും ഞാനും കൂടെ ചേർന്നാണ് ‘പിതൃതർപ്പണ’ത്തിനെ ‘മാർഗ’മാക്കിയ തിരക്കഥയെഴുതിയത്. ആ കഥയിൽ എന്തുവേണമെങ്കിലും ചെയ്തോളൂ എന്ന് സുകുമാരൻ പറഞ്ഞിരുന്നു. യാതൊരു ഈഗോയും അദ്ദേഹത്തിനെ തൊട്ടു തീണ്ടിയിട്ടില്ല. തിരക്കഥയും സിനിമയും അദ്ദേഹത്തിന് ഇഷ്ടപ്പെട്ടു. സംസ്ഥാന, ദേശീയ, രാജ്യാന്തര അവാർഡുകൾ കിട്ടിയെങ്കിലും ‘വളരെ നന്നായി’ എന്ന് അദ്ദേഹം പറഞ്ഞതാണ് എനിക്കുളള ഏറ്റവും വലിയ അവാർഡ്. വലിയ മനുഷ്യൻ. അരവിന്ദൻ ചേട്ടനോടൊപ്പം പോക്കുവെയിൽ മുതൽ വാസ്തുഹാര വരെ ഞാൻ വർക്ക് ചെയ്തിട്ടുണ്ട്. ഡോ. എസ് പി രമേഷും അരവിന്ദൻ ചേട്ടനും എനിക്ക് പിതൃതുല്യരും സുഹൃത്തുക്കളെപ്പോലെയുമായിരുന്നു. അവരുടെ മരണത്തിന് ശേഷം പിതൃതുല്യനും, ഗുരുസ്ഥാനീയനും സുഹൃത്തുമായ മറ്റൊരാളുടെ മരണം.\nഇനി അതുപോലെ വിശേഷം ചോദിക്കാനും അതുപോലെ എനിക്ക് തോന്ന്യാസം കീറാനും സാധിക്കുന്ന വിശാലഹൃദയർ വിരളമായിരിക്കാം. അരവിന്ദൻ ചേട്ടന്‍റെയും, ഡോ രമേഷിന്‍റെ യും തുടർന്ന് മറ്റ് ഒരുപാടു് കൂട്ടുകാരുടെയും ഭൗതിക വേർപാടുകൾക്ക് ശേഷം എന്നെ അതുപോലെ തളർത്തിയ ഒരു രാത്രി.\n‘പിതൃതർപ്പണം’ പ്രസിദ്ധീകരിച്ച് രണ്ടുകൊല്ലത്തിനകം പോയി കണ്ടു സിനിമ എടുത്താൽ കൊളളാം എന്ന് പറഞ്ഞ്, പത്തു കൊല്ലം കഴിഞ്ഞാണ് സിനിമയാക്കുന്നത്.\nഅതിനിടയിൽ ഈ കഥ സീരിയൽ ആക്കാനൊക്കെ ചിലർ ശ്രമിച്ചു. സിനിമ വൈകുമ്പോൾ എന്നെ സമാധാനിപ്പിക്കുകയാണ് അദ്ദേഹം ചെയ്ത്. “രാജീവ്, വിഷമിക്കേണ്ട സിനിമ ചെയ്തില്ലേലും കുഴപ്പമില്ല,” എന്നായിരുന്നു അദ്ദേഹം എന്നെ സമാധാനിപ്പിച്ചിരുന്നത്.\n‘എന്തു പ്രശ്നമുണ്ടേലും ചിരിക്കുകയേയുളളൂ ആ മനുഷ്യൻ. എൻ എഫ് ഡി സി വായ്പ കൊണ്ടാണ് ‘മാര്‍ഗം’ നിര്‍മ്മിച്ചത്.\nമതവും മതവൽക്കരിക്കപ്പെട്ട രാഷ്ട്രീയ ധാരണകളുമെല്ലാം പരാമർശിക്കപ്പെടുകയും വിചിന്തനം ചെയ്യപ്പെടുന്ന കഥയും ചലച്ചിത്രവുമാണത്. വേണുകുമാര മേനോൻ എന്ന റോൾ നെടുമുടി വേണുവിന് സ്റ്റേറ്റ് അവാർഡ്, ദേശീയതലത്തിൽ പ്രത്യേക പരാമർശം, ക്യൂബയിലെ ഫിലിം ഫെസ്റിവലില് ബെസ്റ്റ് ആക്ടർ അവാർഡ് എന്നിവ നേടികൊടുത്തു.\nവ്യവസ്ഥാപിതമാക്കപ്പെട്ട കമ്മ്യൂണിസത്തിന്‍റെ ക്രൈസിസ് കാണിച്ച ചിത്രം. ആചാരങ്ങളുടെയും മതങ്ങളുടെയും രാഷ്ട്രീയത്തിന്‍റെ യും ഒക്കെ വിമർശനം ആയ കഥയും സിനിമയും. സുകുമാരൻ ഒരിക്കലും കമ്മ്യൂണിസ്റ്റ് വിരുദ്ധനല്ല, ഒരുപക്ഷേ, വ്യവസ്ഥാപിത രാഷ്ട്രീയ പാർട്ടികളുടെ വിരുദ്ധനായിരിക്കാം.\nഞാൻ പുതിയ സിനിമ എടുക്കാൻ ആലോചിക്കുന്ന കാര്യം അദ്ദേഹത്തിന് അറിയാം. അതിനാൽ കൈ കൊണ്ട് “എഴുത്ത് ഏത് വരെയായി” എന്ന് ചോദിച്ചു. യൂറോപ്പിലെ കഥയാണ് എഴുതിയിരിക്കുന്നത്, അങ്ങ് തന്നെ നിർദേശിച്ചിട്ടാണ് പ്രവാസി അനുഭവകഥകളെഴുതിയത്. അല്ലേ. പക്ഷേ, കൂടുതൽ പൈസ കിട്ടിയാലേ ആ പടം എടുക്കാനാവൂ. ഇപ്പോഴത്തെ അവസ്ഥയിൽ അത് സിനിമയാക്കാൻ സാധിക്കില്ല എന്ന് ഞാൻ കുറച്ച് പരിഭവത്തോടെ അദ്ദേഹത്തോട് പറഞ്ഞു. തലയാട്ടി തുറന്ന ചിരിയായിരുന്നു അദ്ദേഹത്തിന്റെ മറുപടി. അദ്ദേഹത്തിന് വ്യാഴാഴ്ച ചെക്ക്പ്പിന് പോകേണ്ടതുണ്ട് എന്ന് പറഞ്ഞു.\nകൊമേഴ്സ്യൽ സിനിമ ഉൾപ്പടെ എല്ലാം അദ്ദേഹത്തിനറിയമായിരുന്നു. മിക്ക സിനിമകളും തിയേറ്ററിൽ പോയി കാണുമായിരുന്നു. അദ്ദേഹത്തിന്റെ തിത്തുണ്ണി എന്ന കഥയെ അടിസ്ഥാനമാക്കിയാണ് കഴകം എന്ന സംസ്ഥാന അവാർഡ് നേടിയ ചിത്രമെടുത്ത എം പി സുകുമാരൻനായരെ വന്നിട്ട് കണ്ടിരുന്നോ എന്ന് ചോദിച്ചു. ഏറ്റവും അടുത്ത് കണ്ടത് ക്യാമറാമാൻ മോഹനൻ ഒരു പുതിയ പടം ചെയ്യുന്നതുമായി ബന്ധപ്പെട്ട് ആയിരുന്നു സുകുമാരൻ നായരെ കണ്ടതെന്ന് പറഞ്ഞു. സുകുമാരൻ നായരുടെ ശയനം എന്ന ചലച്ചിത്രത്തിന്റെ ഛായാഗ്രഹണം മോഹനനായിരന്നു. വേണുവിന്‍റെ ‘കാർബണി’ന്‍റെ ക്യാമറ ചെയ്തത് മോഹനനാണ്. അതെല്ലാം എം സുകുമാരന് അറിയാമായിരുന്നു. ‘ആട് ജീവിതം’ സിനിമയാക്കുന്നതുമായി ബന്ധപ്പെട്ടാണ് മോഹനൻ എത്തിയെന്ന കാര്യം അദ്ദേഹം പറഞ്ഞപ്പോഴാണ് ഞാൻ ഓർത്തത്. താൽപര്യമുളള കാര്യങ്ങളും വിഷയങ്ങളും അനുനിമിഷം പഠിച്ചുകൊണ്ടേയിരുന്നു അദ്ദേഹം. യാതൊരു മോഹങ്ങളുമില്ലാത്ത, ആരോടും പരിഭവവുമില്ലാത്ത വലിയ മനുഷ്യൻ.


പരാതി ഭ്രൂണത്തില് തന്നെ കൊന്ന ആരാച്ചാരാണ് മന്ത്രി: സര്‍ക്കാര് വേട്ടക്കാര്‍ക്കൊപ്പമെന്ന് സതീശന് | vd satheesan| ak saseendran\nമന്ത്രി എ.കെ. ശശീന്ദ്രൻ വിളിച്ചത് വട്ടപ്പാറ കമ്മിറ്റിയിലേക്ക് നോമിനേറ്റ് ചെയ്യാനുള്ള കാര്യം പറയാൻ വേണ്ടിയല്ല. പരാതിക്കാരിയുടെ അച്ഛനെ വിളിച്ച് ഒത്തു തീർപ്പാക്കാൻ വേണ്ടിയാണെന്നും വേട്ടക്കാർക്ക് ഒപ്പമാണ് സർക്കാരെന്നും പ്രതിപക്ഷ നേതാവ്.\nതിരുവനന്തപുരം: പീഡന പരാതി ഒത്തു തീർപ്പാക്കാൻ വേണ്ടി മന്ത്രി എ.കെ. ശശീന്ദ്രൻ ഇടപെട്ടു എന്ന ആരോപണത്തിൽ സർക്കാരിനെതിരെ പരിഹാസവുമായി പ്രതിപക്ഷ നേതാവ് വി.ഡി. സതീശൻ. സർക്കാർ വേട്ടക്കാർക്കൊപ്പമാണെന്ന് വി.ഡി സതീശൻ പറഞ്ഞു. മന്ത്രി എ.കെ. ശശീന്ദ്രൻ വിളിച്ചത് വട്ടപ്പാറ കമ്മിറ്റിയിലേക്ക് നോമിനേറ്റ് ചെയ്യാനുള്ള കാര്യം പറയാൻ വേണ്ടിയല്ലെന്നും പരാതിക്കാരിയുടെ അച്ഛനെ വിളിച്ച് ഒത്തു തീർപ്പാക്കാൻ വേണ്ടിയാണെന്നും പ്രതിപക്ഷ നേതാവ് പറഞ്ഞു. പരാതി ഭ്രൂണത്തില് തന്നെ കൊന്ന ആരാച്ചാരാണ് മന്ത്രിയെന്ന് പ്രതിപക്ഷം കുറ്റപ്പെടുത്തി\nഎകെ ശശീന്ദ്രൻ ഔദ്യോഗിക പദവി ദുരുപയോഗം ചെയ്തു. മുഖ്യമന്ത്രിയുടേത് സ്ത്രീ വിരുദ്ധ നിലപാടാണ്. 22 ദിവസമാണ് പെൺകുട്ടിയുടെ പരാതി ഫ്രീസറിൽ കിടന്നത്. ഇതിൽ എന്ത് നടപടിയാണ് ഉദ്യോഗസ്ഥർക്കെതിരെ എടുത്തത്. പീഡന പരാതിയാണെന്ന് അറിഞ്ഞു കൊണ്ട് തന്നെയാണ് മന്ത്രി ഇടപെട്ടതെന്നും വി.ഡി. സതീശൻ പറഞ്ഞു.\nസ്ത്രീ പീഡന കേസുകൾ അദാലത്ത് വെച്ച് തീർക്കാൻ പറ്റുമോ? ഇതു പോലൊരു പരാതി വന്നാൽ സംരക്ഷിക്കേണ്ട ആൾ തന്നെ പരാതിക്കാരിയുടെ പിതാവിനെ വിളിച്ച് ഒത്തു തീർപ്പാക്കാൻ ശ്രമിക്കുന്നു. പാർട്ടി പ്രശ്നം തീർക്കാൻ മന്ത്രി എന്തിനാണ് ഇടപെടുന്നത്. മന്ത്രി അദ്ദേഹത്തിന്റെ പദവി ദുരുപയോഗപ്പെടുത്തിക്കൊണ്ട് സമ്മർദ്ദം ചെലുത്തിക്കൊണ്ട് പരാതിക്കാരിയുടെ പിതാവിൽ നിന്നും പരാതി പിൻവലിക്കാൻ വേണ്ടിയല്ലേ ശ്രമിച്ചത്. ഇതിനേക്കാൾ വലിയ കേസ് എന്താണ്. ഇതാണോ മന്ത്രിമാരുടെ ജോലി. പോലീസ് സ്റ്റേഷനിലെ കേസ് കൊടുക്കുന്ന പരാതിക്കാരുടെ വീടുകളിൽ വിളിച്ച് പരാതി പിൻവലിക്കാൻ നിർബന്ധിക്കാനുള്ള ജോലി എന്നുമുതലാണ് മന്ത്രിമാർ ചെയ്ത് തുടങ്ങിയത്. മുഖ്യമന്ത്രി അറിഞ്ഞു കൊണ്ടാണോ ഇത് ചെയ്യുന്നത്. ഇതിനെ മുഖ്യമന്ത്രി ന്യായീകരിച്ചത് വിസ്മയമുണ്ടാക്കിയെന്നും വി.ഡി സതീഷൻ പറഞ്ഞു.\nപീഡിപ്പിച്ചുവെന്ന് ഒരു പെൺകുട്ടിപരാതി നൽകുമ്പോൾ അത് പിൻവലിക്കാൻ മന്ത്രിമാർ ഇടപെടുന്നതാണോ സ്ത്രീപക്ഷ നിലപാട്? ഇതാണോ മുഖ്യമന്ത്രി സൂചിപ്പിച്ച നവോത്ഥാനം. മന്ത്രിയെ മുഖ്യമന്ത്രി ന്യായീകരിക്കുന്നത് ശരിയല്ലെന്നും വി.ഡി. സതീശൻ സഭയിൽ പറഞ്ഞു.\nഅതേസമയം നീതി നടപ്പാക്കില്ലെന്ന് ഉറപ്പാക്കാൻ വേണ്ടിയാണ് മന്ത്രി പരാതിക്കാരിയുടെ അച്ഛനെ വിളിച്ചതെന്ന് പി.സി. വിഷ്ണുനാഥ് പറഞ്ഞു. മന്ത്രി എ.കെ. ശശീന്ദ്രൻ സത്യപ്രതിജ്ഞാ ലംഘനമാണ് നടത്തിയിരിക്കുന്നത്. അത് എല്ലാ ജനങ്ങൾക്കും മനസ്സിലായിട്ടും മന്ത്രിയ്ക്കും മുഖ്യമന്ത്രിക്കും മനസ്സിലായിട്ടില്ലെന്നും അടിയന്തരപ്രമേയത്തിന് നോട്ടീസ് അവതരിപ്പിച്ചുകൊണ്ട് പി.സി വിഷ്ണുനാഥ് പറഞ്ഞു.\nഇതുവരെ പെൺകുട്ടിയുടെ മൊഴിയെടുത്തിട്ടില്ല. പാർട്ടിയുടെ അന്വേഷണം ഇപ്പോഴും അവിടെ നടന്ന് കൊണ്ടിരിക്കുകയാണെന്നും ഇത്തരം പ്രവർത്തനങ്ങളെ അന്വേഷിക്കാൻ അതാത് പാർട്ടി ഓഫീസുകൾക്കും സർക്കാർ അനുമതി നൽകിയിട്ടുണ്ടോ എന്നും വിഷ്ണുനാഥ് ചോദിച്ചു.\nഇവിടെ ഗവർണർ സ്ത്രീ സുരക്ഷയ്ക്ക് വേണ്ടി ഉപവാസമനുഷ്ഠച്ചു. അതിന് ശേഷവും കേരളത്തിലെ സ്ത്രീ സുരക്ഷയെ സംബന്ധിച്ചുള്ള സമീപനങ്ങൾ ഇതാണെങ്കിൽ ഗവർണറോട് ഈ മന്ത്രിമാർ കൊടുക്കുന്ന ബഹുമാനമെന്താണെന്നും ഗവർണർ അപമാനിക്കപ്പെടുകയല്ലേ എന്നും പി.സി. വിഷ്ണുനാഥ് ചോദിച്ചു. കേരളത്തിന്റെ തകർന്ന് കിടക്കുന്ന ക്രമസമാധാനത്തിന്റെ ഭൂപടം പരസ്യവാചകത്തിലെ ഉറപ്പു കൊണ്ട് മാത്രം മായ്ക്കാൻ കഴിയില്ലെന്നും പി.സി വിഷ്ണുനാഥ് നിയമസഭയിൽ പറഞ്ഞു.\nContent highlights: vd satheesan against minister ak saseendran


ക്ഷേത്രസ്വത്ത് പൊതുസ്വത്തല്ല: എംജിഎസ്\nThursday 21 July 2011 10:43 pm IST\nതിരുവനന്തപുരം : ശ്രീപത്മനാഭന്റെ സ്വത്ത് സംരക്ഷിക്കാന് ജനങ്ങള്‍ക്ക് അവകാശമുണ്ടെന്ന് എം.ജി.എസ് നാരായണന്. ഭാരതീയവിചാരകേന്ദ്രം സംഘടിപ്പിച്ച ശ്രീപത്മനാഭസ്വാമിക്ഷേത്രം; 'അനാവശ്യവിവാദങ്ങളും അനിഷേധ്യ വസ്തുതകളും' എന്ന സെമിനാറില് മുഖ്യപ്രഭാഷണം നടത്തുകയായിരുന്നു അദ്ദേഹം. പത്മനാഭക്ഷേത്രത്തില് അമൂല്യശേഖരം എന്ന ഒരൊറ്റ വാര്‍ത്തയിലൂടെ ലോകസമൂഹം ഭാരതത്തിലേക്ക് നോക്കിയിരിക്കുകയാണ്. ഇത് അനാഥസ്വത്തല്ല. ആയിരംകൊല്ലങ്ങളായി ഹിന്ദുസമൂഹം പ്രാര്‍ത്ഥനയോടെ അര്‍പ്പിച്ച കാണിക്കയാണ്.\nഇത് എല്ലാവരുടെയും സ്വത്തല്ല. എല്ലാവര്‍ക്കും വേണ്ടി ചെലവാക്കേണ്ടതുമല്ല. ജാതിസംബന്ധമായ അനാചാരങ്ങള്‍മൂലം കഷ്ടപ്പെട്ട ഒരു ജനതയുടെ ക്ഷേമത്തിനുവേണ്ടി ഉപയോഗിക്കാന്‍കൂടി ആവണം ഭഗവാന് ഇത് കാട്ടിത്തന്നത്. തിരുപ്പതി മോഡലില് ഒരു സര്‍വകലാശാലയെക്കുറിച്ചും ആലോചിക്കാവുന്നതാണ്. ഗസ്നിയും ഗോറിയും ആക്രമിച്ച സോമനാഥക്ഷേത്രവും അലാവുദ്ദീന് ഖില്‍ജിയുടെ സേനാനായകനായ മാലിക് കാഫര് കന്യാകുമാരിവരെയെത്തി ക്ഷേത്രങ്ങള് തകര്‍ത്തിരുന്നു. തിരുവഞ്ചിക്കുളത്തും മലബാറിലും ക്ഷേത്രങ്ങളുടെ നേരെ ആക്രമണമുണ്ടായി. എന്നാല് ശ്രീപദ്മനാഭസ്വാമിക്ഷേത്രം ഇതില്‍നിന്നെല്ലാം മോചിതനായി നിന്നത് ശ്രീപദ്മനാഭന്റെ കൃപാകടാക്ഷം ഒന്നുകൊണ്ടുമാത്രമാണ്.\nദേവപ്രശ്നത്തിലൂടെ ഹിതമാരായുകയും അതിന്റെ അടിസ്ഥാനത്തില് ഒരു സനാതനധര്‍മ വിശ്വവിദ്യാപീഠം എന്ന സ്ഥാപനത്തിന് രൂപം കൊടുക്കുന്നതിനെക്കുറിച്ച് ആലോചിക്കണമെന്ന് അദ്ധ്യക്ഷപ്രസംഗം നടത്തിയ ഭാരതീയവിചാരകേന്ദ്രം ഡയറക്ടര് പി. പരമേശ്വരന് അഭിപ്രായപ്പെട്ടു. നിയമവും ഭരണഘടനയയും എന്ന വിഷയത്തെ അധികരിച്ച് അഡ്വ. ശിവന് മഠത്തിലും, ശ്രീപദ്മനാഭക്ഷേത്രത്തിന്റെ ഭണ്ഡാരചരിത്രം എന്ന വിഷയത്തില് എം.ജി. ശശിഭൂഷണും, ആധ്യാത്മികതയും ദേവഹിതവും എന്ന വിഷയത്തില് എസ്. ജയശങ്കറും, പദ്മനാഭസ്വാമിക്ഷേത്രം ദേശീയവീക്ഷണത്തില് ഒ. രാജഗോപാലും, സാംസ്കാരിക പശ്ചാത്തലം എന്ന വിഷയത്തില് ഡോ. ടി.പി. ശങ്കരന്‍കുട്ടിനായരും പ്രസംഗിച്ചു. വിചാരകേന്ദ്രം ജില്ലാപ്രസിഡന്റ് ഡോ. കെ.യു. ദേവദാസ് സ്വഗതം പറഞ്ഞു.\nസാംസ്കാരികവകുപ്പ് ഇപ്പോഴും സിപിഎംലോബിയുടെ നിയന്ത്രണത്തില്\nബൗദ്ധിക രംഗത്തെ ദിശാബോധം\nവിവേകാനന്ദന് ശയിച്ച കൃഷ്ണശിലാമഞ്ചം ഇനി വിചാരകേന്ദ്രത്തിന് സ്വന്തം\nരാജകുടുംബം കരുതിവച്ച സ്വത്ത്: എന്‍എസ്‌എസ്


എസ്‌പിബിക്ക് ഭാരത് രത്ന നൽകണം; ആവശ്യം ശക്തമാകുന്നു|online campagin for sp balasubramaniyam for bharath ratna gains attention\nഎസ്‌പിബിക്ക് ഭാരത് രത്ന നൽകണം; ആവശ്യം ശക്തമാകുന്നു\nBy എന്റർടെയിൻമെന്റ് ഡെസ്ക് • 02/10/2020 at 4:50PM\nആന്ധ്രാപ്രദേശ് മുഖ്യമന്ത്രി വൈ എസ് ജഗൻ മോഹൻ റെഡ്ഡി ഈ ആവശ്യം ഉന്നയിച്ച് പ്രധാനമന്ത്രി നരേന്ദ്ര മോദിക്ക് കത്തെഴുതിയിരുന്നു.\nഗാനസാമ്രാട്ടായ എസ് പി ബാലസുബ്രഹ്മണ്യത്തിന്റെ വിയോഗം സിനിമാ സംഗീത ലോകത്ത് നികത്താനാവാത്ത വിടവാണ് സൃഷ്ടിച്ചിരിക്കുന്നത്. ഭാരത രത്ന നൽകി ഗായകനെ ആദരിക്കണം എന്ന ആവശ്യവുമായി നിരവധി ആളുകളാണ് രംഗത്തെത്തിയിരിക്കുന്നത്. ഈ ആവശ്യം ഉന്നയിച്ച് ഓൺലൈനിലും ഓഫ് ലൈനിലും വാദം സജീമായിരിക്കുയാണ്.\nആന്ധ്രാപ്രദേശ് മുഖ്യമന്ത്രി വൈ എസ് ജഗൻ മോഹൻ റെഡ്ഡി ഈ ആവശ്യം ഉന്നയിച്ച് പ്രധാനമന്ത്രി നരേന്ദ്ര മോദിക്ക് കത്തെഴുതിയിരുന്നു. എസ്‌പി‌ബിയുടെ ജന്മസ്ഥലം ആന്ധ്രാപ്രദേശിലെ നെല്ലൂരാണ്. ആന്ധ്രമുഖ്യമന്ത്രി മുതൽ സാധാരണ ആസ്വാദക‍ർ വരെ വിവിധ തലങ്ങളിലുള്ളവ‍ർ ഈ ആവശ്യം ഉന്നയിക്കുന്നു.\nലതാ മങ്കേഷ്കർ, ഭൂപൻ ഹസാരിക, എം എസ് സുബ്ബലക്ഷ്മി, ബിസ്മില്ല ഖാൻ, ഭീംസെൻ ജോഷി എന്നീ സംഗീതജ്ഞ‍ർക്ക് ഭാരത രത്ന നൽകി ആദരിച്ചിട്ടുണ്ട്. എസ്.പി.ബിക്ക് സംഗീതത്തിൽ മാത്രമല്ല, കലയ്ക്ക് വേണ്ടി അദ്ദേഹം നൽകിയ സമഗ്ര സംഭാവനയുടെ അടിസ്ഥാനത്തിൽ ഭാരത് രത്ന അവാർഡ് അദേഹത്തിന് നൽകണമെന്ന് അഭ്യർത്ഥിക്കുന്നുവെന്നും വൈ എസ് ജഗൻ എഴുതി. ഇതിനെ പിന്തുണച്ചു കൊണ്ട് കമൽ ഹാസൻ രംഗത്ത് എത്തിയിരുന്നു.\nഈ ആവശ്യം ഉന്നയിച്ച് ഗിരീഷ് കുമാർ എന്ന വ്യക്തി ചെയ്ഞ്ച്.ഓർഗിൽ (change.org)ആരംഭിച്ച നിവേദനത്തിന് ഇതിനകം 35,000ത്തിൽ പരം ആളുകളുടെ പിന്തുണ നേടിക്കഴിഞ്ഞു.


കെസിവൈഎം വിളംബര ജാഥ നടത്തി : Deepika.com Nattu Visesham\nTuesday, June 25, 2019 9:45 PM IST\nഇരട്ടയാർ: കെസിവൈഎം ഇടുക്കി രൂപതയുടെ ആതിഥേയത്വത്തിൽ ജൂലൈ 13-നു വെള്ളയാംകുടിയിൽ നടത്തുന്ന സംസ്ഥാന യുവജന ദിനാഘോഷത്തോടനുബന്ധിച്ചുള്ള യുവജനദിന വിളംബരജാഥ ഇരട്ടയാറിൽ നടത്തി. സെന്‍റ് തോമസ് ഫൊറോന ചർച്ച് വികാരി ഫാ. മാത്യു തറമുട്ടം ഫ്ളാഗ് ഓഫ് ചെയ്ത ജാഥയിൽ നൂറോളം യുജനങ്ങൾ പങ്കെടുത്തു.\nകെസിവൈഎം രൂപത ഡയറക്ടർ ഫാ. മാത്യു ഞവരക്കാട്ട്, പ്രസിഡന്‍റ് ടോമിൻ അഗസ്റ്റിൻ, ആനിമേറ്റർ സിസ്റ്റർ റിൻസി ഡിഎസ്ടി, ഫാ. ജോസഫ് വരകിൽ, എസ്എംവൈഎം സ്റ്റേറ്റ് സെക്രട്ടറി ആൽബിൻ വറപോളക്കൽ എന്നിവർ പ്രസംഗിച്ചു.\nകെസിവൈഎം ഇടുക്കി രൂപതയുടെ നാലു വിംഗ്സിന്‍റെ മീറ്റിംഗും യുവജനദിനാഘോഷ സ്വാഗത കമ്മിറ്റി രൂപീകരണവും നടത്തി. കെസിവൈഎം രൂപത ഭാരവാഹികളായ സിജോ, കിരണ്, ആദർശ്, എബിൻ, എഡ്വിൻ, അനു അലീന, ബിനോൾ, എയ്ഞ്ജൽ എന്നിവർ പരിപാടികൾക്ക് നേതൃത്വംനൽകി.


രാജിവച്ച നടിമാർക്ക് താര സംഘടനയിലേക്ക് തിരിച്ചുവരാം; മാപ്പ് പറയേണ്ടതില്ല: മോഹൻലാൽ\n24 Nov 2018 3:22 PM GMT\nതാര സംഘനയിൽ നിന്നും രാജിവച്ച് പുറത്ത് പോയ നടമാർക്ക് തിരിച്ചുവരാൻ മാപ്പ് എഴുത് നൽകേണ്ട ആവശ്യമില്ലെന്ന് സംഘടനാ പ്രസിഡന്റ് മോഹൻലാൽ. നടിമാർ മാപ്പ് പറയണമെന്ന് എവിടെയും ആവശ്യപ്പെട്ടില്ല. അവർക്ക് താൽപര്യമെങ്കിൽ തിരിച്ചെടുക്കും മാപ്പൊക്കെ വളരെ അത്യാവശ്യമായി ഉപയോഗിക്കാനുള്ള കാര്യമാണെന്നും അദ്ദേൃഹം പ്രതികരിച്ചു. കൊച്ചിയില് ചേര്‍ന്ന താര സംഘടനയുടെ എക്‌സിക്യൂട്ടീവ് യോഗത്തിനു ശേഷം മാധ്യമങ്ങളോട് സംസാരിക്കുക്കയായിരുന്നു അദ്ദേഹം. എന്നാൽ നടിമാരെ തിരിച്ചെടുക്കുന്നത് ഉള്‍പ്പെടെയുള്ള മറ്റു കാര്യങ്ങളാന്നും ഇന്നത്തെ യോഗം പരിഗണിച്ചില്ലെന്ന് വ്യക്തമാക്കിയ അദ്ദേഹം ദുബായില് സംഘടന നടത്താന് ഉദ്ദേശിക്കുന്ന ഷോയെ കുറിച്ചും മറ്റുമാണ് ഇന്ന് ചർച്ചചെയ്തതെന്നും മോഹന്‍ലാല് കൂട്ടിച്ചേർത്തു.\nഎന്നാൽ സംഘടന വിട്ടവരെ തിരിച്ചെടുക്കാൻ മാപ്പ് പറയണമെന്ന് വ്യക്തമാക്കി എക്‌സിക്യൂട്ടീവ് അംഗം സിദ്ധിഖ് ഉള്‍പ്പെടെയുള്ളവര് രംഗത്തെത്തിയിരുന്നു. ഇതിന് വിരുദ്ധമാണ് മോഹൻ ലാലിന്റെ നിലപാട്. ദിലീപിനെ തിരിച്ചെടുക്കാനുള്ള ജനറല് ബോഡി തീരുമാനം വന്നതിനു ശേഷം ആക്രമിക്കപ്പെട്ട നടിയും പത്മപ്രിയ, റിമ കല്ലിങ്കല്, രമ്യ നമ്പീശന് എന്നിവരുമാണ് എഎംഎംഎയില് നിന്ന് രാജിവെച്ചത്.\nഅതിനിടെ സിനിമാ മേഖലകളിൽ പ്രവർത്തിക്കുന്ന എല്ലാ സംഘടനകളില് പരാതിപരിഹാര സമിതി വേണമെന്ന് ആവശ്യപ്പെട്ട് ഡബ്ല്യുസിസി ഹൈക്കോടതിയില് നല്‍കിയ ഹര്‍ജിയില് നോട്ടീസ് ലഭിച്ചിട്ടുണ്ടെന്ന് വൈസ് പ്രസിഡന്റ് ഗണേശ് കുമാര് പ്രതികരിച്ചു. ഇതിന് നിയമോപദേശം ലഭിക്കന്ന മുറയ്ക്ക് നടപടികൾ സ്വീകരിക്കുമെന്നും അദ്ദേഹം വ്യക്തമാക്കി.\nഡബ്ല്യുസിസിയ്ക്ക് വേണ്ടി നടി റിമ കല്ലിങ്കൽ നൽകിയ പരാതിപരിഹാര സമിതി എന്ന ആവശ്യത്തെ സ്വാഗതം ചെയ്യുന്നതായി എ എംഎംഎ ട്രഷറര് ജഗദീഷ് വ്യക്തമാക്കി. പരാതിപരിഹാര സമിതിയുടെ കാര്യത്തില് നിയമപരമായ എല്ലാ കാര്യങ്ങളും നടപ്പിലാക്കും. സമിതി വേണമെന്ന നിര്‍ദേശത്തെ സ്വാഗതം ചെയ്യുന്നതായും ജഗദീഷ് പറഞ്ഞു. ഹര്‍ജി ഹൈക്കോടതി തിങ്കളാഴ്ച പരിഗണിക്കും.\nAmma Executive meeting Moahanlal wcc


priya prakash varrier: പ്രിയ വാര്യർ നായികയാകുന്ന തെലുങ്ക് ചിത്രം; ഒപ്പം രാകുൽ പ്രീതും - priya varrier's telugu debut withrakul preet singh | Samayam Malayalam\npriya varrier's telugu debut withrakul preet singh\nSamayam Malayalam | Updated: 24 Jun 2019, 05:11:00 PM\nപൂജയുടെ ചിത്രങ്ങൾ ഇൻസ്റ്റാഗ്രാമിൽ വൈറലാണിപ്പോൾ. തെലുങ്ക് സിനിമകളിലെ യുവതാരമായ നിതിനാണ് പ്രിയ വാര്യരുടെ നായകനാകുന്നത്. മുൻപ് നടി തെലുങ്കിൽ അഭിനയിച്ച പരസ്യചിത്രം ഏറെ ട്രോളുകൾക്ക് വിധേയമായിരുന്നു.\nപ്രിയ വാര്യര് തെലുങ്ക് സിനിമയിൽ അഭിനയിക്കുകയാണിപ്പോൾ.\nചിത്രത്തിൻ്റെ പൂജ കഴിഞ്ഞു.\nപൂജയുടെ ചിത്രങ്ങൾ ഇൻസ്റ്റാഗ്രാമിൽ വൈറലാണിപ്പോൾ.\nപിന്നണിഗാനരംഗത്തേക്കും ചുവടുവെച്ചതിന് പിന്നാലെ ഒരൊറ്റ കണ്ണിറുക്കലിലൂടെ ലോകമെമ്പാടും വൈറലായി മാറിയ നടി പ്രിയ വാര്യര് തെലുങ്ക് സിനിമയിൽ അഭിനയിക്കുകയാണിപ്പോൾ. ചിത്രത്തിൻ്റെ പൂജ കഴിഞ്ഞു. പൂജയുടെ ചിത്രങ്ങൾ ഇൻസ്റ്റാഗ്രാമിൽ വൈറലാണിപ്പോൾ. തെലുങ്ക് സിനിമകളിലെ യുവതാരമായ നിതിനാണ് പ്രിയ വാര്യരുടെ നായകനാകുന്നത്. മുൻപ് നടി തെലുങ്കിൽ അഭിനയിച്ച പരസ്യചിത്രം ഏറെ ട്രോളുകൾക്ക് വിധേയമായിരുന്നു. നടിയുടെ ആദ്യ തെലുങ്ക് ചിത്രത്തിൽ രാകുൽ പ്രീതും നായികയായെത്തുന്നുണ്ടെന്നാണ് വിവരം\nTo the New Beginnings �� CSY x Nithin @priya.p.varrier @rakulpreet #chandrashekaryeleti #nithinreddy #bhavyacreations #rakulpreetsingh #priyavarrier #allthebesttoallofus�� #Costumeandlookdesigner\nനടി അഭിനയിച്ച രണ്ട് ബോളിവുഡ് ചിത്രങ്ങളും റിലീസിന് ഒരുങ്ങുകയാണിപ്പോൾ. അതിനിടെ നടിയെ തേടി കന്നഡ സംവിധായകൻ വീട്ടിലെത്തിയതും വാര്‍ത്തയായിരുന്നു. താരം കന്നഡ ചിത്രത്തിൻ്റെ കഥ കേട്ടതായാണ് റിപ്പോര്‍ട്ടുകൾ. പ്രിയയുടെ ആദ്യ ബോളിവുഡ് ചിത്രം ശ്രീദേവി ബംഗ്ലാവ് ഉടൻ റിലീസിന് ഒരുങ്ങുകയാണ്.\nകന്നഡയിലെ പ്രിയയുടെ ആദ്യ ചിത്രം സംവിധാനം ചെയ്യുന്നത് നവാഗതനായ രഘു കോവിയാണെന്നും ചിത്രത്തിൻ്റെ കഥ പറയാൻ രഘു പ്രിയയുടെ വീട്ടിലേക്ക് എത്തിയിരുന്നെന്നും റിപ്പോര്‍ട്ടുണ്ടായിരുന്നു. കഥ കേട്ട പ്രിയ ചിത്രം ചെയ്യാനുള്ള സന്നദ്ധത അറിയിച്ചെന്നും റിപ്പോര്‍ട്ടിലുണ്ടായിരുന്നു. ചിത്രത്തിലെ നായകനെ തീരുമാനിക്കുന്നതിന് മുൻപാണ് പ്രിയയെ കണ്ട് കഥ പറയാൻ സംവിധായകൻ എത്തിയതെന്നാണ് റിപ്പോര്‍ട്ട്. ഉടൻ ചിത്രം ഔദ്യോഗികമായി പ്രഖ്യാപിക്കുമെന്നുമാണ് ലഭിക്കുന്ന വിവരം.\nഅതിനിടെ ഒരു തെലുങ്ക് ചിത്രത്തിലേക്കും പ്രിയയെ സമീപിച്ചിരുന്നുവെന്നും തിരക്കഥ ഇഷ്ടപ്പെടാത്തതിനാൽ പ്രിയ ഈ ചിത്രം നിരസിച്ചുവെന്നും റിപ്പോര്‍ട്ടുണ്ടായിരുന്നു. കന്നഡ ചിത്രം തടസ്സമില്ലാതെ മുന്നേറിയാൽ ഓഗസ്റ്റ് മാസത്തോടെ ചിത്രം ഷൂട്ടിങ് ആരംഭിക്കുമെന്നുമാണ് അറിയാനാകുന്നത്. ബിഎസ് സുധീന്ദ്രയും ഇ ശിവപ്രകാശും ചേര്‍ന്നാണ് ചിത്രം നിര്‍മ്മിക്കുന്നത്. രണ്ട് ചിത്രങ്ങൾ കരാറൊപ്പിട്ടിരിക്കുന്ന നിര്‍മ്മാതാക്കളാണ് ഇവര്.\nഅടുത്തിടെയാണ് പ്രിയ വാര്യ‍ര് പിന്നണി ഗാനരംഗത്തേക്ക് ചുവടുവെച്ചത്. രജിഷ നായികയാകുന്ന ഫൈനൽസ് എന്ന ചിത്രത്തിലാണ് പ്രിയ പ്രകാശ് പാടിയിരിക്കുന്നത്. നീ മഴവില്ലു പോലെൻ മിഴിയോരം വിരിയവേ എന്ന് തുടങ്ങുന്ന ഗാനമാണ് പ്രിയ പ്രകാശ് വാര്യര് പാടിയിരിക്കുന്നത്. പ്രിയയെ പ്രശംസിച്ച് നിരവധിപേരാണ് യൂട്യൂബ് വീഡിയോയ്ക്ക് കമൻ്റുമായി എത്തിയിരിക്കുന്നത്. ഗാനം റെക്കോര്‍ഡ് ചെയ്ത സ്റ്റുഡിയോയിൽ ചിത്രീകരിച്ച വീഡിയോ കഴിഞ്ഞദിവസം പുറത്ത് വിട്ടിരുന്നു.\nകൊറോണക്കാലത്തെ തട്ടിപ്പുകളുടെ കഥയുമായി 'മെമ്മറി ഓഫ് മര്...\nനിഗൂഢത നിറച്ച് ഫഹദ് ചിത്രം 'ഇരുൾ' പോസ്റ്റര്; ഇരുളിൽ ദർ...\nപൃഥ്വിരാജിന് നായികയായി അതിഥി ബാലൻ; 'കോൾഡ് കേസ്' വരുന്നു...\nദിലീപ് - അനു സിതാര ചിത്രം 'ശുഭരാത്രി'യിലെ ക്യാരക്ട‍ർ പോസ്റ്ററുകൾ ആര്‍ട്ടിക്കിള് ഷോ\nപ്രിയ വാര്യർ Priya varrier Telugu Debut Priya Varrier priya prakash varrier Priya p Varrier Priya Actress Priya Varrier\nWeb Title : priya varrier's telugu debut withrakul preet singh


'മമ്മൂസേ'ന്ന് ജനാർദ്ദനൻ; മമ്മൂട്ടിയുടെ പുത്തൻ ചിത്രം ഏറ്റെടുത്ത് താരങ്ങളും\n‘മമ്മൂസേ’ന്ന് ജനാർദ്ദനൻ; മമ്മൂട്ടിയുടെ പുത്തൻ ചിത്രം ഏറ്റെടുത്ത് താരങ്ങളും\nജനാർദ്ദനൻ, സിദ്ദിഖ്, ധർമജൻ, ശ്വേതാ മേനോൻ, ഹരീഷ് കണാരൻ എന്നിവരുടെ കമന്റുകൾ ചിത്രത്തിന് താഴെ കാണാം\nOctober 9, 2021 5:26:42 pm\nകഴിഞ്ഞ അമ്പത് വർഷത്തിലേറെയായി ഓൺ സ്ക്രീനിൽ മലയാളികളെ ത്രസിപ്പിച്ചുകൊണ്ടിരിക്കുന്ന മമ്മൂട്ടി ഇപ്പോൾ ഓഫ് സ്ക്രീനിലും അത് തുടരുകയാണ്. ലോക്ക്ഡൗൺ കാലം മുതൽ തന്റെ പുതിയ ചിത്രങ്ങൾ സോഷ്യൽ മീഡിയയിലൂടെ പങ്കുവെച്ച് ആരാധകരെ ഹരം കൊള്ളിക്കുന്നത് പതിവാക്കിയിരിക്കുകയാണ് മെഗാസ്റ്റാർ. താരം പങ്കുവെക്കുന്ന ചിത്രങ്ങൾ നിമിഷ നേരം കൊണ്ടുതന്നെ വൈറലാകാറുമുണ്ട്. ഇപ്പോഴിതാ, പുതിയൊരു ചിത്രമാണ് സോഷ്യൽ മീഡിയയിൽ ശ്രദ്ധനേടുന്നത്.\n‘പുഴു’ എന്ന ചിത്രത്തിന്റെ ഷൂട്ടിങ് തിരക്കിലാണ് മമ്മൂട്ടി, അതിനിടയിലാണ് ഏറ്റവും പുതിയ ചിത്രവും ആരാധകർ ഏറ്റെടുത്തിരിക്കുന്നത്. ചുവപ്പ് വരകളുള്ള ചെക്ക് ഷർട്ടും കൂളിങ് ഗ്ലാസും ധരിച്ചാണ് മമ്മൂട്ടിയെ ഫൊട്ടോയിൽ കാണാനാവുക. നിരവധി താരങ്ങളും ചിത്രത്തിന് കമന്റ് ചെയ്തിട്ടുണ്ട്. ജനാർദ്ദനൻ, സിദ്ദിഖ്, ധർമജൻ, ശ്വേതാ മേനോൻ, ഹരീഷ് കണാരൻ എന്നിവരുടെ കമന്റുകൾ ചിത്രത്തിന് താഴെ കാണാം.\n‘മമ്മൂസേ’ എന്നാണ് ജനാർദ്ദനൻ ഫൊട്ടോയ്ക്ക് കമന്റ് ചെയ്തിരിക്കുന്നത്. “ഹൊട്ടൻസിന് ഒരു പേരുണ്ടെങ്കിൽ” എന്നാണ് ശ്വേതയുടെ കമന്റ്. നിരവധി ആരാധകരും ചിത്രത്തിന് രസകരമായ കമന്റുകൾ നൽകിയിട്ടുണ്ട്. യുവാക്കൾക്ക് തലയുയർത്തി നടക്കാൻ കഴിയാതെയായെന്നും യുവാക്കളെ നിർത്തിയങ്ങ് അപമാനിക്കുവാനെന്നുമെല്ലാം ചിലർ കമന്റ് ചെയ്തിട്ടുണ്ട്.\nAlso Read: വേറിട്ട ലുക്കിൽ മോഹൻലാൽ; ‘എലോൺ’ വിഡിയോ ഏറ്റെടുത്ത് ആരാധകർ\nനവാഗതയായ റത്തീന ഷർഷാദ് ആണ് ‘പുഴു’ സംവിധാനം ചെയ്യുന്നത്. ചിത്രത്തിന്റെ നിർമ്മാണം നിർവ്വഹിക്കുന്നത് സിന് സില് സെല്ലുലോയ്ഡിന്‍റെ ബാനറില് എസ്. ജോര്‍ജ്ജ് ആണ്. ദുല്‍ഖര് സല്‍മാന്‍റെ വേ ഫെറര് ഫിലിംസാണ് ചിത്രത്തിൻ്റെ സഹനിര്‍മ്മാണവും വിതരണവും.


അഞ്ചു വയസ്സുകാരിയെ നദിയിലേക്ക് വലിച്ചെറിഞ്ഞ പിതാവ് അറസ്റ്റില് | USA Malayalam News Paper\nഅഞ്ചു വയസ്സുകാരിയെ നദിയിലേക്ക് വലിച്ചെറിഞ്ഞ പിതാവ് അറസ്റ്റില്\nStory Dated: Friday, January 09, 2015 12:54 hrs UTC\nഫ്ലോറിഡ . അഞ്ചു വയസ്സുളള മകളെ കാറിന്‍െറ പിന്‍സീറ്റില് നിന്നെ ടുത്ത് മാറോട് ചേര്‍ത്ത് ഉമ്മ നല്‍കിയശേഷം ഫ്ലോറിഡാ ബ്രിഡ്ജില് നിന്നും 60 അടി താഴ്ചയില് തണുത്തുറഞ്ഞ് ഒഴുകുന്ന വെളളത്തിലേക്ക് വലിച്ചെറിഞ്ഞ പിതാവ് പൊലീസ് കസ്റ്റഡിയില്.\nസംഭവം ഇങ്ങനെ ജനുവരി7വ്യാഴാഴ്ച രാവിലെ 100 മൈല് വേഗതയില് പോകുന്ന കാറിനെ പിന്തുടര്‍ന്ന് പൊലീസ് റെഡ് ലൈറ്റ് ഫ്ലാഷ് ചെയ്തപ്പോള് താമ്പായിലുളള സണ് ഷൈന് സ്കൈവേ പാലത്തില് കാര് നിര്‍ത്തി. 25 വയസുളള ഡ്രൈവര് ജോണ് ചക്ക് പുറത്തിറങ്ങി. പൊലീസ് തോക്ക് പുറത്തെടുക്കുന്നതിനു മുന്‍പ് പിന്‍സീറ്റിലിരുന്നിരുന്ന മകളെ മാറോട് ചേര്‍ത്തു പിടിച്ചു മുത്തം നല്‍കി. പിന്നെ പൊലീസ് കണ്ടത് കുട്ടിയെ പാലത്തില് നിന്നും താഴേക്ക് വലിച്ചെറിയുന്നതാണ്. സെന്റ് പീറ്റേഴ്സ് ബര്‍ഗ് പൊലീസ് ചീഫ് ഏന്റണി ഹോളൊവെ വ്യഴാഴ്ച്ച നടത്തിയ പത്ര സമ്മേളനത്തില് വെളിപ്പെടുത്തിയതാണ് ഈ വിവരങ്ങള്.\nവെളളത്തില് പതിക്കുന്ന ശബ്ദം കേട്ട് പാലത്തില് നിന്നും താഴേക്ക് നോക്കിയപ്പോള് കുട്ടി വെളളത്തിന്‍െറ ഒഴുക്കില്‍പ്പെട്ടു ബഹുദൂരം മുന്നോട്ടു പോയിരുന്നു. ഏതാനും മണിക്കൂറുകള്‍ക്കുളളില് കുട്ടിയുടെ മൃതദേഹം കണ്ടെടുത്തു. പാലത്തില് നിന്നും വലിച്ചെറിയുമ്പോള് കുട്ടിക്ക് ജീവന് ഉണ്ടായിരുന്നുവോ എന്ന് അന്വേഷിച്ചുവരുന്നു. അനിഷ്ട സംഭവങ്ങള് ഒന്നും ഇല്ലാതെ തന്നെ പൊലീസ് ജോണിനെ അറസ്റ്റ് ചെയ്തു. മകളെ ഇത്രയും ക്രൂരമായി കൊലപ്പെടുത്തുന്നതിന് പിതാവിനെ പ്രേരിപ്പിച്ചതെന്തായിരുന്നു എന്ന് പൊലീസ് അന്വേഷിച്ചുവരുന്നു.


'ഒരച്ഛന് സ്വന്തം മകളോട് ഇത്ര ക്രൂരമായി പെരുമാറാൻ കഴിയുമോ?' | Touching Story Of Salma About Her CruelFather | Kidsclub\n'ഒരച്ഛന് സ്വന്തം മകളോട് ഇത്ര ക്രൂരമായി പെരുമാറാൻ കഴിയുമോ?'\nഒരച്ഛന് തന്‍റെ മകളോട് ഇങ്ങനെ ഒക്കെ പെരുമാറാൻ പറ്റുമോ? ഇത്രയ്ക്ക് കരുണയില്ലാത്തവനാകാൻ എങ്ങനെ കഴിയുന്നു ഈ അച്ഛന്. സല്‍മ എന്ന ഈ കൊച്ചു പെൺകുട്ടിയുടെ ഹൃദയം നുറുങ്ങുന്ന കഥ കേൾക്കുന്ന ആരും ചോദിച്ചുപോകുന്ന ചോദ്യങ്ങളാണിവ. സ്വന്തം രക്തത്തിൽ പിറന്ന ഈ മകളോട് അവളുടെ അച്ഛൻ ചെയ്തുകൊണ്ടിരിക്കുന്ന കരുണയില്ലാത്ത പ്രവർത്തികൾ ഏതൊരാളുടേയും കണ്ണുനിറയ്ക്കും. ജിഎംബി ആകാശ് എന്ന ബംഗ്ലദേശി ഫൊട്ടോഗ്രഫർ പങ്കുവച്ച സൽമയുടെ ചിത്രവും കഥയും വളരെപ്പെട്ടന്നുതന്നെ ശ്രദ്ധ നേടി.\n'എനിക്ക് അച്ഛനെ ഇഷ്ടമല്ല. എനിക്കറിയില്ല എങ്ങനെ ഒരച്ഛന് സ്വന്തം മകളോട് ഇങ്ങനെ പെരുമാറാൻ കഴിയുന്നുവെന്ന്. ഒരിക്കൽ എനിക്ക് അച്ഛൻ ദൈവം തന്ന ഏറ്റവും നല്ല സമ്മാനമായിരുന്നു. അമ്മയുടെ മരണത്തിന് ശേഷം അച്ഛൻ പറഞ്ഞു ജീവിക്കാൻ നമ്മൾ രണ്ടുപേരും ജോലി ചെയ്യണമെന്ന്. എന്നെ ജോലിയ്ക്കായി പട്ടണത്തിലാക്കിയിട്ട് അച്ഛൻ ഗ്രാമത്തിൽത്തന്നെ നിന്നു.\nകഴിഞ്ഞ നാലുവർഷങ്ങളായി ഞാൻ അടിമയെപ്പോലെ ജോലി ചെയ്തു കിട്ടുന്ന എന്റെ എല്ലാ സമ്പാദ്യവും അച്ഛനു കൊടുക്കുന്നു. എല്ലാ ദിവസവും അൽപം കൂടുതൽ സമ്പാദിക്കാൻ കൂടുതൽ സമയം ഞാൻ പണിയെടുക്കും. എന്റെ ചിലവിനായി ഒരു ചെറിയ തുക എടുത്തിട്ട് ബാക്കി മുഴുവൻ ഞാൻ കൊടുക്കും. ഞാൻ ഒരു പുതിയ ഉടുപ്പുപോലും ഇതുവരെ വാങ്ങിയിട്ടില്ല. ഒരിക്കൽപ്പോലും അൽപം കൂടുതൽ ഭക്ഷണമോ മധുരപലഹാരങ്ങളോ പഴങ്ങളോ ഒന്നും ഞാൻ കഴിച്ചിട്ടില്ല. എന്റെ അച്ഛന്റെ സുഖത്തിനായി ഞാൻ സമ്പാദിക്കുകയായിരുന്നു. എല്ലാ മാസവും ഞാൻ അച്ഛന് പണം അയയ്ക്കുമ്പോൾ അച്ഛൻ പറയും ഞാൻ ഇനിയും കൂടുതൽ സമയം പണിയെടുത്ത് കൂടുതൽ പണം അയയ്ക്കണമെന്ന്. ഇനിയും അച്ഛനോട് കരുണ കാണിക്കണമെന്ന്.\nരണ്ടാഴ്ച മുമ്പാണ് ഞാനത് അറിഞ്ഞത്, എന്നെ ഇവിടേയ്ക്ക് അയച്ച ഉടനെ അച്ഛൻ വീണ്ടും കല്യാണം കഴിച്ചു, ഇപ്പോൾ രണ്ട് വയസ്സുള്ള മകളുമുണ്ട്. ഞാൻ നൽകുന്ന പണം കൊണ്ട് അച്ഛൻ ആ പുതിയ കുടുബത്തെ നോക്കുകയാണ്. ഒരച്ഛന് സ്വന്തം മകളോട് ഇത്ര ക്രൂരമായി പെരുമാറാൻ പറ്റുന്നതെങ്ങനെയാണ്? കഴിഞ്ഞ രണ്ടാഴ്ചയായി ഞാൻ അച്ഛന് പണം അയയ്ക്കുന്നില്ല. അതുകൊണ്ട് എന്നോട് ഇപ്പോള് വെറുപ്പോടെയാണ് പെരുമാറുന്നത്. ഇവിടെ വന്നു പണം വാങ്ങുമെന്ന് ഭീഷണിപ്പെടുത്തുകയാണിപ്പോൾ. എനിക്ക് ജന്മം തന്നതുകൊണ്ട് അച്ഛനെ നോക്കണമെന്നാണ് അച്ഛൻ പറയുന്നത്.. എന്റെ എല്ലാ സമ്പാദ്യവും അച്ഛന്റെ കൈയിലാണ്, അതുകൊണ്ടാണ് ആ കുടുബത്തേയും മകളേയും നോക്കുന്നത്. ശരിക്കും എനിക്കറിയില്ല ഞാനിനി എന്തു ചെയ്യുമെന്ന്. എനിക്കച്ഛനെ ഇഷ്ടമല്ല. ഞാനദ്ദേഹത്തിന്റെ മകളല്ലായിരുന്നെങ്കിലെന്ന് ആഗ്രഹിച്ചുപോകുകയാണ്.'


ഇനിയും മെരുങ്ങാതെ സെക്രട്ടറിയേറ്റും ഭരണചക്രവും\n30 May, 2018 at 11:58 PM\nപിണറായി സര്‍ക്കാര് നേരിടുന്ന പ്രധാന വെല്ലുവിളിയും ഉദ്യോഗസ്ഥരെ വിശ്വാസത്തിലെടുത്ത് ഭരണചക്രം വേഗത്തില് തിരിക്കുക എന്നതാവും\nപിണറായി സര്‍ക്കാരിന് മുന്നില് പൂര്‍ണമായി മെരുങ്ങാത്ത ഒന്നാണ് സെക്രട്ടറിയേറ്റും ഭരണചക്രവും എന്നാണ് പൊതുവിലയിരുത്തല്. ഭരണ പരിചക്കുറവുള്ള മന്ത്രിസഭയും ഉദ്യോഗസ്ഥവൃന്ദത്തെ നയിക്കുന്നതിലെ വീഴ്ചകളും ഭരണവേഗത കുറക്കുന്നതായി കരുതുന്നു.\nപിണറായി സര്‍ക്കാരിന്റെ ഒരു വര്‍ഷത്തെ പ്രവര്‍ത്തനത്തിന് പാസ് മാര്‍ക്ക് കൊടുക്കുന്നവരും എടുത്തുപറയുന്ന പ്രധാന ന്യൂനത ഭരണചക്രത്തെ പൂര്‍ണമായി നിയന്ത്രിക്കാനും ചലിപ്പിക്കാനും ആയില്ല എന്നതാണ്. ഭരണസിരാകേന്ദ്രമായ സെക്രട്ടറിയേറ്റും ഭരണചക്രം തിരിക്കുന്ന ഐ എ എസുകാരും സര്‍ക്കാരിന് പൂര്‍ണമായി മെരുങ്ങിയിട്ടില്ല. ഐ എ എസ്-ഐ പി എസ് തര്‍ക്കത്തില് ഐ എ എസുകാര് കൂട്ട അവധിയെടുത്ത് സമരപ്രഖ്യാപനം നടത്തുന്ന സാഹചര്യം വരെയുണ്ടായി.\nജേക്കബ് തോമസ് വിജിലന്‍സ് ഡയറക്ടറായിരിക്കെ നടത്തിയ നടപടികളോടുള്ള സര്‍ക്കാര് സമീപനം ഉന്നത ഉദ്യോഗസ്ഥരെ അതൃപ്തരാക്കിയത്. കേരള അഡ്മിസ്ട്രേറ്റീവ് സര്‍വീസ് രൂപീകരണവുമായി ബന്ധപ്പെട്ട നിലപാടുകള് ഭരണാനുകൂല സംഘടനകള് ഉള്‍പ്പെടെ നല്ലൊരു വിഭാഗം സെക്രട്ടറിയേറ്റ് ജീവനക്കാരിലും അതൃപ്തി വളര്‍ത്തി. സെന്‍കുമാര് സംഭവത്തിലും പ്രതിഫലിച്ചത് ഉദ്യോഗസ്ഥരെ കൈകാര്യം ചെയ്യുന്നതിലെ വീഴ്ചയാണ്. കൃഷിവകുപ്പ് സെക്രട്ടറിയും ഡയറക്ടറുമായുണ്ടായ പരസ്യ വാക്പോര് ഒടുവിലത്തെ ഉദാഹരണം.\nഭരണയന്ത്രവുമായുള്ള ഈ പ്രശ്നം ഭരണ വേഗത്തെ ബാധിച്ചുവെന്നാണ് വിലയിരുത്തപ്പെടുന്നത്. മുഖ്യമന്ത്രിയുടെ ഓഫീസില് തുടങ്ങുന്ന ഫയലുകളുടെ മെല്ലപ്പോക്ക്. ഡെപ്യൂട്ടേഷന് കഴിഞ്ഞ ഉദ്യോഗസ്ഥര് നിയമനം കിട്ടാതെ മാസങ്ങള് അലഞ്ഞിട്ടുണ്ട്. ഭരണപരിചയവും മികവുമുള്ള മന്ത്രിമാരെ മാറ്റിനിര്‍ത്തിയാല് മറ്റുമന്ത്രിമാരുടെ അവസ്ഥയും ഇതു തന്നെ. വരുംവര്‍ഷങ്ങളില് പിണറായി സര്‍ക്കാര് നേരിടുന്ന പ്രധാന വെല്ലുവിളിയും ഉദ്യോഗസ്ഥരെ വിശ്വാസത്തിലെടുത്ത് ഭരണചക്രം വേഗത്തില് തിരിക്കുക എന്നത് തന്നെ.


അന്റോണിയോ ജര്‍മന് ഗോകുലം വിട്ടു | Reporter Live\nBy Web Desk\tDecember 7, 2018 1:51 am A+ A-\nകേരളാ ബ്ലാസ്‌റ്റേഴ്‌സിന്റെ മുന് സൂപ്പര്‍താരം അന്റോണിയോ ജര്‍മന് നിലവിലെ ക്ലബ്ബായ ഗോകുലം എഫ്‌സിയിലെ കളി മതിയാക്കി നാട്ടിലേക്ക് മടങ്ങി. സ്വയം തൃപ്തി കണ്ടെത്താന് സാധിക്കാത്തതിനാലാണ് മടങ്ങുന്നത് എന്ന് ജര്‍മന് കുറിച്ചു.\nമൂന്ന് വര്‍ഷത്തെ ഇന്ത്യന് ജീവിതം അവസാനിപ്പിക്കുകയാണ്. എനിക്ക് തൃപ്തിയാകുന്നില്ല എന്റെ കളി. ഞാന് സന്തോഷവാനല്ലായിരുന്നു. ക്ലബ്ബിനേക്കുറിച്ച് മോശം പറയാനാവില്ല. ഒരു ഫുട്‌ബോളര് എവിടെ നില്‍ക്കുന്നോ അവിടെ സന്തോഷം കണ്ടെത്തണം. മികച്ച പ്രകടനം കാഴ്ച്ചവയ്ക്കാന് അത് ആവശ്യമാണ്. അതിന് സാധിക്കാത്തതിനാല് ക്ലബ് വിടുന്നു. ആരാധകര്‍ക്ക് നന്ദി, ഞാന് നിങ്ങളെ സ്‌നേഹിക്കുന്നു. എല്ലാവിധ ആശംസകളും നേരുന്നു. ജര്‍മന് സോഷ്യല് മീഡിയയില് കുറിച്ചു.\nനേരത്തെ ജര്‍മന് ബ്ലാസ്‌റ്റേഴ്‌സില് എത്തുമെന്ന് ഊഹാപോഹങ്ങള് പ്രചരിച്ചിരുന്നു. ഈയവസരത്തിലാണ് അദ്ദേഹം ഗോകുലത്തില് എത്തിയത്. ഇനി വീണ്ടും ബ്ലാസ്‌റ്റേഴ്‌സ് അദ്ദേഹത്തെ പരിഗണിക്കുമോ എന്നും പറയാനാവില്ല. ജനുവരിയില് പുതിയ താരങ്ങള് എത്തുമെന്ന് ഡേവിഡ് ജെയിംസ് സൂചന നല്‍കിയിട്ടുണ്ട്.\nDec 7, 2018 1:51 am\nമികച്ച ഫുട്ബോളറെ പ്രഖ്യാപിക്കാന് ഇനി മിനിറ്റുകള് മാത്രം; ഫിഫ നൈറ്റില് മെസിയും സംഘവുമില്ലെന്ന്…


സംസ്ഥാനത്ത് ഇന്ന് നിയന്ത്രണങ്ങൾ ലംഘിച്ചതിന് 8531 പേര്‍ക്കെതിരെ കേസ്; 1853 പേർ അറസ്റ്റിൽ – News18 Malayalam\nമാസ്‌ക് ധരിക്കാത്ത 17948 സംഭവങ്ങളാണ് സംസ്ഥാനത്ത് ഇന്ന് റിപ്പോര്‍ട്ട് ചെയ്തത്. ക്വാറന്റൈന് ലംഘിച്ചതിന് 179 കേസുകളും റിപ്പോര്‍ട്ട് ചെയ്തു.\nതിരുവനന്തപുരം: കൊവിഡ് നിയന്ത്രണങ്ങള് ലംഘിച്ചതിന് സംസ്ഥാനത്തൊട്ടാകെ ഇന്ന് 8531 പേര്‍ക്കെതിരെ കേസെടുത്തു. ഇന്ന് അറസ്റ്റിലായത് 1853 പേരാണ്. 4816 വാഹനങ്ങളും പിടിച്ചെടുത്തു. മാസ്‌ക് ധരിക്കാത്ത 17948 സംഭവങ്ങളാണ് സംസ്ഥാനത്ത് ഇന്ന് റിപ്പോര്‍ട്ട് ചെയ്തത്. ക്വാറന്റൈന് ലംഘിച്ചതിന് 179 കേസുകളും റിപ്പോര്‍ട്ട് ചെയ്തു.\nതിരുവനന്തപുരം സിറ്റി 681, 82, 562\nതിരുവനന്തപുരം റൂറല് 4677, 228, 354\nകൊല്ലം സിറ്റി 1449, 154, 28\nകൊല്ലം റൂറല് 133, 133, 200\nപത്തനംതിട്ട 71, 61, 162\nആലപ്പുഴ 41, 25, 203\nകോട്ടയം 231, 221, 485\nഇടുക്കി 106, 20, 78\nഎറണാകുളം സിറ്റി 204, 63, 59\nഎറണാകുളം റൂറല് 132, 21, 225\nതൃശൂര് സിറ്റി 28, 32, 179\nതൃശൂര് റൂറല് 70, 62, 290\nപാലക്കാട് 105, 166, 288\nമലപ്പുറം 113, 99, 247\nകോഴിക്കോട് സിറ്റി 49, 49, 29\nകോഴിക്കോട് റൂറല് 101, 132, 5\nവയനാട് 65, 0, 136\nകണ്ണൂര് സിറ്റി 75, 75, 346\nകണ്ണൂര് റൂറല് 63, 63, 558\nകാസര്‍ഗോഡ് 137, 167, 382.\nCovid 19kerala policeകോവിഡ് 19


റോസ്ബര്‍ഗ് ജേതാവ് :: Janmabhumi Daily\nSunday 24 May 2015 10:28 pm IST\nമൊണാക്കോ: ഫോര്‍മുലാവണ് മൊണാക്കോ ഗ്രാന്റ് പ്രീയില് മെഴ്‌സിഡസിന്റെ നിക്കോ റോസ്ബര്‍ഗ് ജേതാവ്. നാടകീയമായ റേസില് ഫെരാരിയുടെ സെബാസ്റ്റ്യന് വെറ്റലിനെയും ടീം മേറ്റ് ലൂയീസ് ഹാമില്‍ട്ടനെയും റോസ്ബര്‍ഗ് പിന്തള്ളി. പോള് പൊസിഷനില് റേസ് തുടങ്ങിയ ഹാമില്‍ട്ടണ് ഏറെക്കുറെ ഭൂരിഭാഗം ലാപ്പുകളിലും ലീഡ് ചെയ്തു. എന്നാല് മെഴ്‌സിഡസിന് പറ്റിയ തന്ത്രപരമായി പിഴവ് മുതലെടുത്ത് റോസ്ബര്‍ഗും വെറ്റലും ബ്രിട്ടീഷ് ഡ്രൈവറെ മറികടന്നു. റേസിനെ പൂര്‍ണമായി നിയന്ത്രിച്ചുവന്ന ഹാമില്‍ട്ടനെ മെഴ്‌സിഡസ് പിറ്റ് സ്റ്റോപ്പിനു നിര്‍ദേശിക്കുകയായിരുന്നു. അതോടെ റോസ്ബര്‍ഗും വെറ്റലും ഹാമില്‍ട്ടനെ ഓവര്‍ടേക്ക് ചെയ്ത് ചെക്കേഡ് ഫഌഗിലേക്ക് കുതിച്ചു. മൊണാക്കോയില് ഇതു തുടര്‍ച്ചയായ മൂന്നാം പ്രാവശ്യമാണ് റോസ്ബര്‍ഗ് ജയിക്കുന്നത്. ഇതോടെ ഡ്രൈവേഴ്‌സ് ചാമ്പ്യന്‍ഷിപ്പിനുള്ള മത്സരത്തില് ഹാമില്‍ട്ടനും (126) റോസ്ബര്‍ഗും (116) തമ്മിലെ പോയിന്റ് വ്യത്യാസം പത്തായി കുറഞ്ഞു. നേരത്തെ സ്പാനിഷ് ഗ്രാന്റ് പ്രീയിലും നിക്കോ ജയിച്ചിരുന്നു.


വടക്കേ ഇന്ത്യയില് കനത്ത മൂടല്‍മഞ്ഞ്; ട്രെയിനുകള് റദ്ദാക്കി | Gramajyothi News\nDecember 9, 2017 2:35 pm Published by : Web Desk\nന്യൂദല്‍ഹി: വടക്കേ ഇന്ത്യയില് പലയിടത്തും തണുപ്പും മൂടല് മഞ്ഞും ജനജീവിതത്തെ സാരമായി ബാധിച്ചു. നഗരത്തിലെ റോഡുകളെല്ലാം മഞ്ഞ് മൂടിയിരിക്കുന്നതിനാല് റോഡ് , ട്രെയിന് ഗതാഗതം തടസ്സപ്പെട്ടു. ദല്‍ഹിയില് സീസണില് അനുഭവപ്പെടുന്നതിനേത്താള് കുറഞ്ഞ താപനിലയാണ് അനുഭവപ്പെട്ടത്.\nദല്‍ഹിയില് ഇന്ന് അനുഭവപ്പെട്ട കുറഞ്ഞ താപനില 7.6 ഡിഗ്രിയാണ്. കാഴ്ച മറക്കുന്ന മൂടല് മഞ്ഞു കാരണം എട്ട് തീവണ്ടികളാണ് മേഖലയില് റദ്ദാക്കിയത്. ട്രെയിനുകളുടെ സമയക്രമത്തിലും മാറ്റം വരുത്തിയിട്ടുണ്ട്. പകല്‍സമയത്ത് മഞ്ഞ് രൂക്ഷമാകുന്നതിനാല് രാവിലെയുള്ള ട്രെയിനുകളെല്ലാം 40 മിനിറ്റ് വൈകിയോടുന്നു.\nട്രെയിന് ഗതാഗതം വൈകിയതിനാല് യാത്രക്കാര് റെയില്‍വേയുമായി സഹകരിക്കണമെന്ന് സെന്‍ട്രല് റെയില്‍വെ അറിയിച്ചിട്ടുണ്ട്. യാതൊരുവിധത്തിലുള്ള പ്രതിഷേധ പരിപാടികളും ഇതിനെതിരെ സംഘടിപ്പിക്കരുതെന്നും അത് ഗതാഗതത്തെ പൂര്‍ണമായും സ്തംഭിപ്പിക്കുന്നതിന് മാത്രമേ വഴിയൊരുക്കൂ എന്നും റെയില്‍വെ യാത്രക്കാര്‍ക്ക് മുന്നറിയിപ്പ് നല്‍കിയിട്ടുണ്ട്.\nവെള്ളിയാഴ്ച ദല്‍ഹിയില് രേഖപ്പെടുത്തിയ കുറഞ്ഞ താപനില 9.4 ഡിഗ്രിയായിരുന്നു. കൂടിയ താപനില 25.2 ഉം.


Home/WOODs/Kollywood/അന്ന് എല്ലാവരും എന്നെ ചീത്തവിളിച്ചു; പ്രമുഖ സംവിധായകന് വെളിപ്പെടുത്തുന്നു\nFeb 18, 2019, 11:16 am IST\nതെന്നിന്ത്യന് സിനിമാ പ്രേമികള്‍ക്ക് ഏറെ പ്രിയപ്പെട്ട ചിത്രമാണ് റോജ. അരവിന്ദ് സ്വാമിയെ നായകനാക്കി മണിരത്നം ഒരുക്കിയ ഈ ചിത്രം വലിയ വിജയമായിരുന്നു. എന്നാല് ഈ ചിത്രത്തില് നായകനാകേണ്ടി ഇരുന്നത് പ്രമുഖ സംവിധായകന് രാജീവ് മേനോന് ആയിരുന്നു. റോജയിലെ ആ വേഷം നിരസിച്ചതിനെക്കുറിച്ച് ക്യാമറാമാന് കൂടിയായ രാജീവിന്റെ വാക്കുകള് ഇങ്ങനെ..\n”ആല്‍വാര്‍പേട്ടില് ഞങ്ങള്‍ക്ക് കോമണ് സുഹൃത്തുക്കളുണ്ട്. ഞാന് ചെയ്ത പരസ്യങ്ങള് കണ്ടാണ് അദ്ദേഹം വിളിക്കുന്നത്. ഒരു കഥ എന്നോട് പറഞ്ഞു. ഒരു കഥ എന്നോട് പറഞ്ഞു. സെക്കന്റ് ഹാഫിനെക്കുറിച്ച് ഞാന് ചോദിച്ചു. അതൊന്നും നീ ചോദിക്കേണ്ട, നിന്നെ അഭിനയിക്കാനാണ് ഞാന് വിളിച്ചതെന്ന് അദ്ദേഹം പറഞ്ഞു. എനിക്ക് ക്യാമറ ചെയ്താല് മതിയെന്ന് ഞാനും പറഞ്ഞു. ആക്ട് ചെയ്താല് എന്താണ് കുഴപ്പമെന്ന് മണി ചോദിച്ചു. അഭിനയിച്ചാല് ക്യാമറ ചെയ്യാന് ആരും വിളിക്കില്ല എന്ന് ഞാന് പറഞ്ഞു. ആ സിനിമയായിരുന്നു റോജ. അരവിന്ദ് സ്വാമിയായിരുന്നു നായകനായി. എന്നെ എല്ലാവരും ചീത്തവിളിച്ചു.”\nസംവിധായകന് മണിരത്‌നത്തിന്റെ ബോംബെ, ഗുരു, കടല് എന്നീ സിനിമകളുടെ ഛായാഗ്രാഹകനായിരുന്നു രാജീവ്. മിന്‍സാര കനവ്, കണ്ടുകൊണ്ടേന് കണ്ടുകൊണ്ടേന് എന്നീ ചിത്രങ്ങള് ഒരുക്കിയ രാജീവ് മേനോന് നീണ്ട പതിനെട്ടു വര്‍ഷങ്ങള്‍ക്ക് ശേഷം സര്‍വ്വം താളമയം എന്ന ചിത്രത്തിലൂടെ തിരിച്ചു വരവിനു ഒരുങ്ങുകയാണ്.\nManirathanam rajeev menon Roja


നീറ്റ് 2018: ഓരോ വിഷയത്തിനും പ്രത്യേകം കട്ട്ഓഫ് ആവശ്യമില്ല | NEET-UG-2018 | NATIONAL ELIGIBILITY CUM ENTRANCE TEST (UG) | 2018\nനീറ്റിന് അപേക്ഷിക്കുന്നവര്‍ക്ക് 2018 ഡിസംബര് 31 ന് കുറഞ്ഞത് 17 വയസ്സ് ഉണ്ടായിരിക്കണം\nPublished: Feb 16, 2018, 01:00 AM IST\n? ഞാന് ബി.എസ്‌സി. ബോട്ടണി ജയിച്ചതാണ്. എനിക്ക് NEET ന് അപേക്ഷിക്കാന് കഴിയുമോ\nഫിസിക്‌സ്, കെമിസ്ട്രി, ബയോളജി (ബോട്ടണിയും സുവോളജിയും)/ബയോടെക്‌നോളജി എന്നീ വിഷയങ്ങളില് രണ്ടെണ്ണമെങ്കിലും പഠിച്ച് ഭാരതത്തിലെ ഒരു സര്‍വകലാശാലയില് നിന്ന് ബാച്ചിലര് ഓഫ് സയന്‍സ് പരീക്ഷ ജയിച്ചവര്‍ക്ക് അപേക്ഷിക്കാം. പക്ഷേ, അതിനു തൊട്ടുമുമ്പുള്ള യോഗ്യതാ പരീക്ഷ ഫിസിക്‌സ്, കെമിസ്ട്രി, ബയോളജി, ഇംഗ്ലീഷ് എന്നീ വിഷയങ്ങളെടുത്ത് പഠിച്ച് ജയിച്ചിരിക്കണം. ഫിസിക്‌സ്, കെമിസ്ട്രി, ബയോളജി/ബയോടെക്‌നോളജി എന്നീ വിഷയങ്ങള് പഠിച്ച് അംഗീകൃത സര്‍വകലാശാലയുടെ ത്രിവത്സര ബാച്ചിലര് ബിരുദ കോഴ്‌സിന്റെ ആദ്യവര്‍ഷ യൂണിവേഴ്‌സിറ്റിതല പരീക്ഷ ജയിച്ചവരും അപേക്ഷിക്കാന് അര്‍ഹരാണ്. അവര്, അതിനുമുമ്പുള്ള യോഗ്യതാപരീക്ഷ ഫിസിക്‌സ്, കെമിസ്ട്രി, ബയോളജി/ബയോടെക്‌നോളജി, ഇംഗ്‌ളീഷ് എന്നീ വിഷയങ്ങള് പഠിച്ച് ജയിച്ചിരിക്കണം.\n? ആംഡ് ഫോഴ്‌സസ് മെഡിക്കല് കോളേജ് (എ.എഫ്.എം.സി.), ബനാറസ് ഹിന്ദു സര്‍വകലാശാല, അലിഗഢ് മുസ്‌ലിം സര്‍വകലാശാല തുടങ്ങിയ സ്ഥാപനങ്ങളിലെ പ്രവേശനം നീറ്റിന്റെ അടിസ്ഥാനത്തിലായിരിക്കുമെന്ന് ഇന്‍ഫര്‍മേഷന് ബുള്ളറ്റിനില് പറയുന്നു. ഇവിടേക്കൊക്കെ പ്രത്യേകം അപേക്ഷിക്കണോ? അതിന് എന്നുവരെ സമയമുണ്ട് ?\n= ഈ പറഞ്ഞ മൂന്നു സ്ഥാപനങ്ങളില് എ.എഫ്.എം.സി. യിലേക്കു മാത്രം പിന്നീട് അപേക്ഷിക്കേണ്ടിവരും. അവിടേക്ക് അപേക്ഷ നല്‍കേണ്ട സമയമാകുമ്പോള് MCC/AFMC അതുസംബന്ധിച്ച അറിയിപ്പ് പ്രസിദ്ധീകരിക്കും. ഇത് നീറ്റ് പരീക്ഷയ്ക്കു ശേഷമായിരിക്കും. അപ്പോള് അവിടേക്ക് അപേക്ഷ/ഓപ്ഷന് നല്‍കുക. നീറ്റിന്റെ അടിസ്ഥാനത്തിലാണ് അവിടേക്കുള്ള അപേക്ഷകരെ ഷോര്‍ട്‌ലിസ്റ്റ് ചെയ്യുന്നത്. അതിനാല് AFMC പ്രവേശനം ആഗ്രഹിക്കുന്നവര് നിര്‍ബന്ധമായും നീറ്റിന് അപേക്ഷിച്ച്, അത് അഭിമുഖീകരിച്ച്, യോഗ്യത നേടണം. AFMC പ്രവേശന നടപടികള് അറിയാന് www.afmc.nic.in/www.afmcdg1d.gov.in എന്നീ വെബ്‌സൈറ്റുകള് നിരന്തരം സന്ദര്‍ശിക്കുക. 2017ല് AFMCയിലേക്കുള്ള ഓപ്ഷന് സ്വീകരണം മെഡിക്കല് കൗണ്‍സലിങ് കമ്മിറ്റിയാണ് നടത്തിയത് (www.mcc.nic.in). BHU, AMU എന്നീ സ്ഥാപനങ്ങളിലെ പ്രവേശനം കല്പിതസര്‍വകലാശാലാ പ്രവേശനത്തിനൊപ്പം മെഡിക്കല് കൗണ്‍സിലിങ് കമ്മിറ്റി (MCC) യാണ് കഴിഞ്ഞവര്‍ഷം നടത്തിയത്. അതിലേക്ക് പ്രത്യേകം അപേക്ഷയൊന്നും നല്‍കേണ്ടിയിരുന്നില്ല. മറിച്ച് കല്പിത സര്‍വകലാശാലാ കൗണ്‍സലിങ്ങില് ഈ സ്ഥാപനങ്ങളിലേക്ക് താത്പര്യമുള്ളവര് അതിലേക്കുള്ള ഓപ്ഷന്, MCC വെബ്‌സൈറ്റില് രജിസ്റ്റര് ചെയ്യേണ്ടിയിരുന്നു. ഈവര്‍ഷവും ഇതേരീതിയില് തന്നെയായിരിക്കും AMU, BHU മെഡിക്കല്/ഡെന്റല് പ്രവേശനം.\n? ഈ വര്‍ഷം ആന്ധ്രാപ്രദേശ്, തെലങ്കാന സംസ്ഥാനങ്ങളില് അഖിലേന്ത്യാ ക്വാട്ട സീറ്റുകള് ഉണ്ടോ..?\n= 2018-19 മുതല് ആന്ധ്രാപ്രദേശും തെലങ്കാനയും അഖിലേന്ത്യാ ക്വാട്ട അലോട്ടുമെന്റില് ചേരുകയാണ്. അതുകൊണ്ട് ഈ രണ്ടു സംസ്ഥാനങ്ങളിലെ വിദ്യാര്‍ഥികളെയും 15 ശതമാനം അഖിലേന്ത്യാ ക്വാട്ട എം.ബി.ബി.എസ്./ബി.ഡി.എസ്. സീറ്റുകളിലേക്ക് പരിഗണിക്കും. അതോടൊപ്പം, ഈ രണ്ടു സംസ്ഥാനങ്ങളിലെ സര്‍ക്കാര് മെഡിക്കല്/ഡെന്റല് കോളേജുകളിലെ 15 ശതമാനം സീറ്റുകള് അഖിലേന്ത്യാ ക്വാട്ടയില് ഉള്‍പ്പെടും. രാജ്യത്തെ, ജമ്മുകശ്മീര് ഒഴികെയുള്ള സംസ്ഥാനങ്ങളിലെ വിദ്യാര്‍ഥികളെ ഈ സീറ്റുകളിലേക്ക് പരിഗണിക്കും. അതിനാല് അഖിലേന്ത്യാ ക്വാട്ട എം.ബി.ബി.എസ്/ബി.ഡി.എസ്. സീറ്റുകള് കഴിഞ്ഞവര്‍ഷത്തെ അപേക്ഷിച്ച്, ഈ വര്‍ഷം അല്പം വര്‍ധിക്കുന്നതാണ്.\n? നീറ്റിന് അപേക്ഷിക്കാന് ഉയര്‍ന്ന പ്രായപരിധിയുണ്ടോ? ഏതു തീയതി വെച്ചാണ് ഇതു കണക്കാക്കുക\n= നീറ്റിന് അപേക്ഷിക്കുന്നവര്‍ക്ക് 2018 ഡിസംബര് 31 ന് കുറഞ്ഞത് 17 വയസ്സ് ഉണ്ടായിരിക്കണം. ഉയര്‍ന്ന പ്രായപരിധിയും നീറ്റ് അപേക്ഷകര്‍ക്ക് നിശ്ചയിച്ചിട്ടുണ്ട്. പക്ഷേ, അത് കണക്കാക്കുന്നത് നീറ്റ് പരീക്ഷാ തീയതി വെച്ചാണ്. 2018 മേയ്6ന് അനുവദനീയമായ പരമാവധി പ്രായം 25 വയസ്സാണ്. SC/ST/OBC/PWBD വിഭാഗക്കാര്‍ക്ക് ഉയര്‍ന്ന പ്രായപരിധിയില് അഞ്ചുവര്‍ഷത്തെ ഇളവുണ്ട്. സംവരണ ആനുകൂല്യമൊന്നുമില്ലാത്തവര് 7.5.93 നും 1.1.20027 നും ഇടയ്ക്ക് ജനിച്ചവരും SC/ST/OBC/PWBD വിഭാഗക്കാര് 7.5.88 നും 1.1.2002 നും (രണ്ടിലും രണ്ടു തീയതികളും ഉള്‍പ്പെടെ) ഇടയ്ക്ക് ജനിച്ചവരും ആയിരിക്കണം.\n? വിദേശത്ത് എം.ബി.ബി.എസ്. പഠിക്കാന് ഇനി NEET യോഗ്യത വേണോ ?\n= വേണമെന്നാണ് പ്രോസ്‌പെക്ടസില് നിന്ന് മനസ്സിലാക്കേണ്ടത്. ഇപ്രകാരം ഒരു തീരുമാനം കേന്ദ്രആരോഗ്യ കുടുംബക്ഷേമവകുപ്പ് എടുത്തു എന്നാണ് പ്രോസ്‌പെക്ടസില് വ്യക്തമാക്കിയിരിക്കുന്നത്. MBBS പഠനത്തിനായി വിദേശത്തേക്കു പോകുന്നവര്, ഇന്ത്യന് മെഡിക്കല് കൗണ്‍സിലിന്റെ അര്‍ഹതാ സര്‍ട്ടിഫിക്കറ്റ് (എലിജിബിലിറ്റി സര്‍ട്ടിഫിക്കറ്റ്) വാങ്ങണമെന്ന് വ്യവസ്ഥയുണ്ട്. NEETല് യോഗ്യത നേടുന്നവര്‍ക്കേ ഇനി മുതല് അര്‍ഹതാസര്‍ട്ടിഫിക്കറ്റ് കിട്ടുകയുള്ളൂ.\n? NEET പരീക്ഷയ്ക്കുള്ള അപേക്ഷയില്, ഫോട്ടോ അപ്‌ലോഡ് ചെയ്തപ്പോള് എന്റെ പേരും ഫോട്ടോയെടുത്ത തീയതിയും രേഖപ്പെടുത്താന് വിട്ടുപോയി. അപേക്ഷ സ്വീകരിക്കുമോ\n=അപ്‌ലോഡ് ചെയ്ത ഫോട്ടോയും ഒപ്പും സ്വീകാര്യമല്ലെങ്കില്, സി.ബി.എസ്.ഇ. അപേക്ഷകനെ, ഇ.മെയില്/എസ്.എം.എസ്. വഴി ആ വിവരം അറിയിക്കുന്നാണ്. അതിനാല് നിങ്ങള് അപ്‌ലോഡ് ചെയ്ത ഫോട്ടോ, എന്തെങ്കിലും കാരണത്താല് സി.ബി.എസ്.ഇ.ക്ക് സ്വീകാര്യമല്ലെങ്കില് ആ വിവരം സി.ബി.എസ്.ഇ. നിങ്ങളെ അറിയിക്കും. അറിയിപ്പ് കിട്ടുമ്പോള് തെറ്റുതിരുത്തി ശരിയായ ഫോട്ടോ അപ്‌ലോഡ് ചെയ്യുക. അതുപോലെ അപേക്ഷയില് തിരുത്താന് അനുവാദമുള്ള ഏതെങ്കിലും വിവരങ്ങളില് പിശകുകള് സംഭവിച്ചിട്ടുണ്ടെങ്കില് അവ തിരുത്താനും സി.ബി.എസ്.ഇ. അനുവദിക്കുന്നതാണ്. അപേക്ഷകന്റെ പേജില് മാര്‍ച്ച് 12നും മാര്‍ച്ച് 16നും ഇടയ്ക്ക് അതിനുള്ള സൗകര്യം ലഭ്യമാകുന്നതാണ്. അതും പ്രയോജനപ്പെടുത്തുക.\n? NEET അപേക്ഷയില് O.B.C. സംവരണം ചോദിക്കുന്നുണ്ട്. പക്ഷേ, കേരളത്തിലെ പ്രവേശന പരീക്ഷാ കമ്മിഷണറുടെ മെഡിക്കല് അപേക്ഷയില് ഒ.ബി.സി. സംവരണത്തെപ്പറ്റി പറയുന്നില്ല. മറിച്ച് SEBC സംവരണമാണ് ചോദിക്കുന്നത്. ഇതിലേതാണ് കേരളത്തില് പരിഗണിക്കുക?\n= NEETന്റെ അടിസ്ഥാനത്തില് MCC നടത്തുന്ന, അഖിലേന്ത്യാ ക്വാട്ട അലോട്‌മെന്റില്, കേന്ദ്ര സര്‍ക്കാറിന്റെ കീഴിലെ സ്ഥാപനങ്ങളില്‍മാത്രം OBC സംവരണമുണ്ട്. നിങ്ങള്‍ക്ക് അതിന് അര്‍ഹതയുണ്ടെങ്കില് ആ ആനുകൂല്യത്തിന് NEET അപേക്ഷയില് അവകാശവാദമുന്നയിച്ചിട്ടുണ്ടെങ്കില് നിങ്ങളെ AIQ അലോട്‌മെന്റില് അതിലേക്ക് പരിഗണിക്കും. കേരളത്തില് പ്രവേശനപരീക്ഷാ കമ്മിഷണര് തയ്യാറാക്കുന്ന മെഡിക്കല്‍റാങ്ക് പട്ടികയുടെ അടിസ്ഥാനത്തില് സ്റ്റേറ്റ് ക്വാട്ട സീറ്റുകള് അനുവദിക്കുമ്പോള് SEBC സംവരണമാണ് പരിഗണിക്കുക. ഇതിന് നിങ്ങള്‍ക്ക് അര്‍ഹതയുണ്ടാവുകയും ആ അവകാശവാദം സ്ഥാപിക്കാന്‍വേണ്ട രേഖകള് നിങ്ങള് പ്രവേശനപരീക്ഷാ കമ്മിഷണര്‍ക്ക് നല്‍കുകയും ചെയ്തിട്ടുള്ളപക്ഷം, കേരളത്തിലെ അലോട്‌മെന്റ് നടത്തുമ്പോള് നിങ്ങളെ SEBC വിഭാഗത്തിലും പരിഗണിക്കും.\n? ഞാന് ജനറല് കാറ്റഗറി വിദ്യാര്‍ഥിയാണ്. എനിക്ക് ബയോളജിയില് 48 ശതമാനം മാര്‍ക്കാണ് പ്ലസ്ടുവിനുള്ളത്. പക്ഷേ, ഫിസിക്‌സ്, കെമിസ്ട്രി, ബയോളജി എന്നീ മൂന്ന് വിഷയങ്ങള്‍ക്കും കൂടി 55 ശതമാനമുണ്ട്. എനിക്ക് ഓള് ഇന്ത്യ ക്വാട്ടവഴി കേരളത്തില് പ്രവേശനം കിട്ടുമോ?\nകേരളത്തിലെ സര്‍വകലാശാലാ വ്യവസ്ഥകള് പ്രകാരം ബയോളജിക്ക് 50 ശതമാനം മാര്‍ക്കുണ്ടെങ്കിലേ എം.ബി.ബി.എസ്. പ്രവേശനത്തിന് അര്‍ഹത ലഭിക്കുകയുള്ളൂ. നീറ്റ് യോഗ്യതാ വ്യവസ്ഥയില് ഈ ഒരു നിബന്ധന ഇല്ലെങ്കിലും അന്തിമമായി നിലനില്‍ക്കുക, വിദ്യാര്‍ഥി ചേരുന്ന സര്‍വകലാശാലയുടെ വ്യവസ്ഥകളായിരിക്കും എന്നാണ് കരുതേണ്ടത്. അങ്ങനെ നോക്കുമ്പോള്, AIQ അലോട്ടുമെന്റ് ലഭിച്ചാലും പ്രവേശനത്തിനായി ചെല്ലുമ്പോള് ഈ വ്യവസ്ഥ (50 ശതമാനം മാര്‍ക്ക് ബയോളജിക്കു വേണമെന്നത്) പരിശോധിക്കും. അതില്ലെങ്കില്, പ്രവേശനം നിഷേധിച്ചേക്കാം. ആരോഗ്യ സര്‍വകലാശാലയുമായി ബന്ധപ്പെട്ട് ഇതിലൊരു വ്യക്തത വരുത്തുക (അലോട്ടുമെന്റ് നടത്തുമ്പോള് യോഗ്യത പരിശോധിക്കുന്നില്ല എന്ന കാര്യം ഓര്‍ക്കുക).\n? നീറ്റ് പരീക്ഷയില് ഓരോ വിഷയത്തിനും പ്രത്യേകം കട്ട്ഓഫ് വാങ്ങണമെന്നുണ്ടോ?\n= അങ്ങനെയൊരു വ്യവസ്ഥയില്ല. ഫിസിക്‌സ്, കെമിസ്ട്രി, ബയോളജി എന്നീ മൂന്നു വിഭാഗങ്ങളിലെയും ചോദ്യങ്ങള്‍ക്കും കൂടി ലഭിക്കുന്ന മൊത്തം മാര്‍ക്കു പരിഗണിച്ചാണ് യോഗ്യത നിര്‍ണയിക്കുന്നത്.\n? ഞാന് നീറ്റ് രണ്ടുതവണ എഴുതി അതിനുമുമ്പ് AIPMT രണ്ടുതവണ എഴുതി. എനിക്ക് ഈ വര്‍ഷത്തെ നീറ്റ് എഴുതാമോ?\n= നീറ്റ് ഇത്ര തവണയേ എഴുതാന് പാടുള്ളൂ എന്നൊരു വ്യവസ്ഥയില്ല. ഉയര്‍ന്ന പ്രായപരിധി, മറ്റു വ്യവസ്ഥകള് എന്നിവയ്ക്കു വിധേയമായി, ഒരാള്‍ക്ക് എത്രതവണ വേണമെങ്കിലും നീറ്റ് അഭിമുഖീകരിക്കാം.\n? നീറ്റ് വഴി കേരളത്തിനു പുറത്തുള്ള സംസ്ഥാനങ്ങളിലെ മെഡിക്കല്‍കോളേജില് പ്രവേശനം കിട്ടുമോ? ആര്‍ക്കാണ് ഇതിന് അപേക്ഷിക്കേണ്ടത്?\n=മെഡിക്കല് കൗണ്‍സലിങ് കമ്മിറ്റി അഖിലേന്ത്യാ തലത്തില് നടത്തുന്ന കൗണ്‍സിലിങ് വഴി കേരളത്തിനു പുറത്തുള്ള മെഡിക്കല് കോളേജുകളില് പ്രവേശനം കിട്ടാം. ഓള് ഇന്ത്യ ക്വാട്ട, ആംഡ് ഫോഴ്‌സസ് മെഡിക്കല് കോളജ് (എ.എഫ്.എം.സി.), ഡീംഡ് സര്‍വകലാശാലകള്, കേന്ദ്ര സര്‍വകലാശാലകള്/സ്ഥാപനങ്ങള് എന്നിവയിലെ കൗണ്‍സലിങ് മെഡിക്കല് കൗണ്‍സില് ഓഫ് ഇന്ത്യയാണ് നടത്തുന്നത്. കൗണ്‍സലിങ് തുടങ്ങുമ്പോള് അവിടെ ഓപ്ഷന് കൊടുക്കുക.\nമറ്റു സംസ്ഥാനങ്ങളിലെ സര്‍ക്കാര് സീറ്റില്, അവരുടെ നേറ്റിവിറ്റി വ്യവസ്ഥകള് തൃപ്തിപ്പെടുത്തുന്നവര്‍ക്കേ പൊതുവേ സീറ്റുകള് ഉണ്ടാവുകയുള്ളൂ. എന്നാല്, ചില സംസ്ഥാനങ്ങളിലെ സ്വാശ്രയകോളേജുകളില് മാനേജ്‌മെന്റ്/എന്.ആര്.ഐ. വിഭാഗത്തില് മറ്റു സംസ്ഥാനക്കാര്‍ക്ക് കഴിഞ്ഞവര്‍ഷം പ്രവേശനം നല്‍കിയിരുന്നു. തമിഴ്‌നാട്, കര്‍ണാടക, പുതുച്ചേരി, ആന്ധ്രാപ്രദേശ്, തെലങ്കാന എന്നീ സംസ്ഥാനങ്ങള് ഇങ്ങനെ ചെയ്തിരുന്നു. ആ സീറ്റിലേക്കു പരിഗണിക്കപ്പെടാന് ആ സംസ്ഥാനങ്ങളുടെ വിജ്ഞാപനപ്രകാരം പിന്നീട് അപേക്ഷിക്കേണ്ടിവരും. അത് ശ്രദ്ധിച്ചിരിക്കുക.


പണം പിരിക്കല് മാത്രമല്ല ദുരിതാശ്വാസ പ്രവര്‍ത്തനം എന്ന് തിരിച്ചറിയണം; സംസ്ഥാന സര്‍ക്കാരിനെ പരോക്ഷമായി വിമര്‍ശിച്ച് മോഹന്‍ലാല്, ഓഡീഷയെ മാതൃകയാക്കാമെന്ന് ഉപദേശം - www.keralanewz.com-Malayalam News Portal\nAugust 22, 2019 August 22, 2019 Editor\tMohanLal, viral post\nതിരുവനന്തപുരം: സംസ്ഥാനത്തെ തകര്‍ത്ത പ്രളയകെടുതിയില് നിന്ന് കരകയറാനുള്ള ശ്രമത്തിനിടെ സംസ്ഥാന സര്‍ക്കാരിനെ പരോക്ഷമായി വിമര്‍ശിച്ച് നടന് മോഹന്‍ലാല്. പണം പിരിക്കല് മാത്രമല്ല ദുരിതാശ്വാസ പ്രവര്‍ത്തനം എന്ന് തിരിച്ചറിയേണ്ടതുണ്ടെന്നാണ് താരം കുറിക്കുന്നത്. മഴ പെയ്ത് മണ്ണിടിഞ്ഞ് കഴിഞ്ഞ് മനുഷ്യരെ രക്ഷിക്കാന് ഓടുന്നതിനേക്കാള് അതിന് മുന്‍പ് ആധുനിക ശാസ്ത്ര സംവിധാനവും കൃത്യമായ പ്ലാനിംഗും ഉപയോഗിച്ച് അപകടസ്ഥലങ്ങളില് നിന്ന് മനുഷ്യരെ മാറ്റാന് സാധിക്കില്ലേയെന്നും മോഹന്‍ലാല് ചോദിക്കുന്നുണ്ട്.\nഉദാഹരണമായി മോഹന്‍ലാല് മുന്‍പോട്ട് വെയ്ക്കുന്നത് ഒഡീഷയെയാണ്. ഒഡീഷക്ക് സാധിക്കുമെങ്കില് നമ്മുക്കും സാധിക്കില്ലേയെന്നാണ് മോഹന്‍ലാലിന്റെ ചോദ്യം. രണ്ട് വര്‍ഷത്തെ അനുഭവത്തിന്റെ അടിസ്ഥാനത്തില് നമ്മുക്ക് എല്ലാത്തരത്തിലും മാറേണ്ടതുണ്ടെന്നും താരം കുറിച്ചു. ഒരു വര്‍ഷം മുമ്ബ് പ്രളയം കേരളത്തെ തകര്‍ത്തപ്പോള് അതൊരു ഒറ്റപ്പെട്ട സംഭവമായി നാം കരുതി. വെയില് പരന്നതോടെ അതെല്ലാം മറന്ന കേരളത്തിലെ ജനങ്ങള് വീണ്ടും മലയിടിച്ചിലും പാറപൊട്ടിക്കലും തുടര്‍ന്നു. കൊടും മഴയില് പാവപ്പെട്ട ജനങ്ങളുടെ വിലപ്പെട്ട ജീവനും ഒലിച്ചുപോയി.\nഒരു പ്രളയം കൊണ്ട് പഠിക്കുവാനോ കൃത്യമായ മുന്നൊരുക്കങ്ങള് നടത്താനോ നമുക്ക് സാധിച്ചില്ലെന്നും മോഹന്‍ലാലിന്റെ വിമര്‍ശനത്തില് ഉണ്ട്. ലോകം നമ്മുടെ കേരളത്തിലേക്ക് വരുന്നത് നമ്മുടെ കാലാവസ്ഥയുടെ മേന്മ കൊണ്ടു കൂടിയായിരുന്നു. നമ്മുടെ മഴക്കാലവും വെയിലും തണുപ്പും നമുക്ക് അഭിമാനമായിരുന്നു. എന്നാല് ഇന്നതെല്ലാം മാറി. പ്രകൃതിദുരന്തങ്ങളെ ആര്‍ക്കും പൂര്‍ണ്ണമായി ചെറുക്കാന് കഴിയില്ലെന്നത് സത്യമാണ്, എന്നാല് അവയെ മുന് കൂട്ടിയറിയാന് സാധിക്കുമെന്നും, മുന്നൊരുക്കങ്ങള് നടത്താന് സാധിക്കുമെന്നും മോഹന്‍ലാല് കൂട്ടിച്ചേര്‍ത്തു.\n← കെവിന്‍റേത് ദുരഭിമാനക്കൊല; സാനു ചാക്കോ ഉള്‍പ്പെടെ 10 പ്രതികള് കുറ്റക്കാര്\nആക്ഷന് ചിത്രവുമായി തൃഷ; ആരാധകരെ ആവേശത്തിലാക്കി ‘ഗര്‍ജനൈ’യുടെ ട്രെയിലര് →\n‘ലാല്‍ജീയെ പോലെ അഭിനയിക്കാന് ആര്‍ക്കും കഴിയില്ല’; ശാന്തി കൃഷ്ണ മനസ് തുറക്കുന്നു\nപുലിമുരുകന് 3D പതിപ്പ് മെയ് ആദ്യവാരം തീയേറ്ററുകളില്\n‘ഇത് ഞങ്ങള് കുറേ പേരുടെ ജീവിതം ആയിരുന്നു സര്’. – പുതുമുഖ സംവിധായകന്റെ ഹൃദയത്തില് തൊടുന്ന കുറിപ്പ്\nJune 1, 2019 Editor Comments Off on ‘ഇത് ഞങ്ങള് കുറേ പേരുടെ ജീവിതം ആയിരുന്നു സര്’. – പുതുമുഖ സംവിധായകന്റെ ഹൃദയത്തില് തൊടുന്ന കുറിപ്പ്


ശനി, 14 ജൂലൈ 2018 (20:01 IST)\nതങ്ങളുടെ ഉപയോക്താക്കൾക്ക് മുന്നറിയിപ്പുമായി രംഗത്തെത്തിയിരിക്കുകയാണ് ഷവോമി. എം ഐ യു ഐ 10 ബീറ്റ ഗ്ലോബൽ അപ്ടേറ്റ് ചെയ്ത റെഡ്മി നോട്ട്5നോട്ട്5പ്രോ എന്ന മോഡലുകൾക്കാണ് ഷവോമി മുന്നറിയിപ്പുമായി രംഗത്തെത്തിയിരിക്കുന്നത്.\nഎം ഐ യു ഐ 10 ലേക്ക് അപ്ഡേറ്റ് ചെയ്തവർ ഒരിക്കലും പഴയ വേർഷനിലേക്ക് തിരികെ പോകരുത് എന്നാണ് കമ്പനി നൽകുന്ന മുന്നറിയിപ്പ്. പഴയ വേർഷനിലേക്ക് തിരികെ പോയാൽ ഫോൺ നിശ്ചലമാകുമെന്ന് ഷവോമി വ്യക്തമാക്കുന്നു. ഇത്തരം സാഹചര്യങ്ങൾ ഉണ്ടായാൽ അടുത്തുള്ള എം ഐ സർവീസ് സെന്ററുമായി ബന്ധപ്പെടണം എന്നും ഷവോമി ഉപഭോക്താക്കളെ അറിയിച്ചു.\nഒരുതവണ പുതിയ വേർഷനിലേക്ക് മാറിയാൽ പിന്നീട് പഴയതിലേക്ക് തിരികെ പോകാൻ ആകില്ല. പുതിയ വേർഷനുകളിലേക്ക് മാത്രമേ ഫോൺ അപ്ഡേറ്റ് ചെയ്യാനാകു എന്നും കമ്പനി വ്യക്തമാക്കുന്നു.\nബിഷപ്പിനെതിരായ ലൈംഗിക ആരോപണം സഭക്ക് അപമാനകരം, പരാതി അവഗണിച്ചവർ മറുപടി പറയേണ്ടിവരുമെന്ന് സുസെപാക്യം\nമലയാള സിനിമയെ തകർക്കാനല്ല തുല്യതക്ക് വേണ്ടിയാണ് സംസാരിച്ചത്: രമ്യ നമ്പീശൻ\nമൂക്കിലെ രോമങ്ങൾ പിഴുതെടുത്താൽ അപകടം !\nകണ്ണുതള്ളിക്കുന്ന ഓഫറുമായി ആ‍മസോൺ


ഇവ ഉപയോഗിച്ച് നോക്കൂ, കൊവിഡിന് ശേഷമുള്ള മുടി കൊഴിച്ചില് കുറയ്ക്കാം | tips for reduce hair loss after covid 19 recovery\nമുട്ടയിൽ അടങ്ങിയിരിക്കുന്ന വിറ്റാമിൻ എ, ഇ, ബയോട്ടിൻ, ഫോളേറ്റ് എന്നിവ മുടിയുടെ വളർച്ചയ്ക്ക് ചില പ്രധാനപ്പെട്ട പോഷകങ്ങളാണ്. മുട്ട ആഹാരത്തില് ഉള്‍പ്പെടുത്തുന്നത് മുടി കൊഴിച്ചില് കുറയ്ക്കാൻ ഫലപ്രദമാണ്.\nTrivandrum, First Published Aug 3, 2021, 6:33 PM IST\nകൊവിഡ് ഭേദമായതിന് ശേഷം പലരേയും അലട്ടുന്ന പ്രശ്നമാണ് മുടികൊഴിച്ചിൽ. സമ്മര്‍ദ്ദം, പോഷകാഹാരക്കുറവ്, കോവിഡ് മൂലമുണ്ടാകുന്ന നീര്‍വീക്കം, ഹോര്‍മോണ് തകരാറുകള്, വൈറ്റമിന് ഡി, ബി 12 എന്നിവയാണ് മുടികൊഴിച്ചിലിന് പിന്നിലുള്ള ചില പ്രധാനകാരണങ്ങളെന്ന് ഡോക്ടർമാർ പറയുന്നു. കൊവിഡിന് ശേഷമുള്ള മുടി കൊഴിച്ചില് കുറയ്ക്കാൻ വീട്ടിൽ തന്നെ പരീക്ഷിക്കാവുന്ന ചില മാർഗങ്ങൾ പരിചയപ്പെടാം.\nവെളിച്ചെണ്ണ നിങ്ങളുടെ മുടി ആരോഗ്യമുള്ളതും കട്ടിയുള്ളതും നീളമുള്ളതുമായി വളരാൻ സഹായിക്കും. വെളിച്ചെണ്ണയിലെ വിറ്റാമിനുകളും ഫാറ്റി ആസിഡുകളും മുടി തഴച്ച് വളരാൻ സഹായിക്കുന്നു. ആഴ്ച്ചയില് രണ്ടോ മൂന്നോ ദിവസം ചെറു ചൂടുള്ള വെളിച്ചെണ്ണ തലയിൽ തേച്ച് പിടിപ്പിക്കുകയും പത്ത് മിനുട്ട് മസാജ് ചെയ്യുകയും വേണം. ഇത് മുടി ആരോഗ്യത്തോടെ വളരാൻ സഹായിക്കും.\nശക്തവും കട്ടിയുള്ളതുമായ മുടിയ്ക്ക് സവാള ജ്യൂസ് വളരെ നല്ലതാണ്. ഇത് മുടി കൊഴിച്ചിൽ തടയുകയും മുടി വളർച്ചയെ പ്രോത്സാഹിപ്പിക്കുകയും ചെയ്യും. സവാളയിൽ നിന്നുള്ള സൾഫർ കൊളാജൻ ഉത്പാദനം പ്രോത്സാഹിപ്പിക്കാനും സഹായിക്കുന്നു.\nമുട്ടയുടെ വെള്ള മുടിയ്ക്ക് സൂപ്പർഫുഡാണെന്ന് തന്നെ പറയാം. മുട്ടയിൽ അടങ്ങിയിരിക്കുന്ന വിറ്റാമിൻ എ, ഇ, ബയോട്ടിൻ, ഫോളേറ്റ് എന്നിവ മുടിയുടെ വളർച്ചയ്ക്ക് ചില പ്രധാനപ്പെട്ട പോഷകങ്ങളാണ്. മുട്ട ആഹാരത്തില് ഉള്‍പ്പെടുത്തുന്നത് മുടി കൊഴിച്ചില് കുറയ്ക്കാൻ ഫലപ്രദമാണ്. മുട്ടയുടെ വെള്ള തലയിൽ തേച്ച് പിടിപ്പിച്ച ശേഷം 10 മിനുട്ട് മസാജ് ചെയ്യുക. ശേഷം ഒരു ഷാംപൂ ഉപയോഗിച്ച് കഴുകി കളയുക.\nനെല്ലിക്കയിലെ വിറ്റാമിൻ സി ശരീരത്തിലെ ആന്റിഓക്‌സിഡന്റുകൾ വർദ്ധിപ്പിക്കുന്നു. ഇത് രക്തം ശുദ്ധീകരിക്കുകയും മുടിയുടെ അകാല നരയെ തടയുകയും മുടിയുടെ സ്വാഭാവിക നിറം വർദ്ധിപ്പിക്കുകയും ചെയ്യുന്നു. ഇതിന് ആന്റിഫംഗൽ, ആന്റി വൈറൽ ഗുണങ്ങളുണ്ട്. മാത്രമല്ല നെല്ലിക്ക താരനും മറ്റ് ഫംഗസ് അണുബാധകളും തടയുകയും തലയോട്ടിയിലെ ആരോഗ്യം മെച്ചപ്പെടുത്തുകയും ചെയ്യുന്നു. നെല്ലിക്ക നീര് തലയില് തേച്ച് പിടിപ്പിക്കുന്നത് മുടി കൂടുതൽ ആരോഗ്യമുള്ളതാക്കാൻ സഹായിക്കും.\nഒമേഗ3ഫാറ്റി ആസിഡ് ധാരാളമായി അടങ്ങിയിട്ടുള്ളത് കൊണ്ട് തന്നെ മുടിയുടെ ആരോഗ്യത്തിന് മീനെണ്ണ വളരെ നല്ലതാണ്. ഇത് മുടികൊഴിച്ചിൽ കുറയ്ക്കുക മാത്രമല്ല പ്രതിരോധശേഷി വർദ്ധിപ്പിക്കാനും സഹായിക്കും. ദിവസവും ഒരു മീനെണ്ണ ഗുളിക കഴിക്കുന്നത് മൊത്തത്തിലുള്ള ആരോഗ്യത്തിന് ഏറെ നല്ലതാണെന്നും വിദഗ്ധർ പറയുന്നു.\nLast Updated Aug 3, 2021, 8:16 PM IST


എ റിങ് റോഡ് ഇനി എട്ടുവരി; അഞ്ചു ഘട്ടങ്ങളിലായി വികസന ജോലികള് - :: Garshom :: ‹ :: Garshom ::\nഎ റിങ് റോഡ് ഇനി എട്ടുവരി; അഞ്ചു ഘട്ടങ്ങളിലായി വികസന ജോലികള്\nസ്വന്തം ലേഖകന്Thursday, August 2, 2018 6:38 pm\nദോഹ: ദോഹയിലെ ഗതാഗത സൗകര്യങ്ങള് വര്‍ധിപ്പിക്കുന്നതിന് എ-റിങ് റോഡ് എട്ടുവരിയാക്കി വികസിപ്പിക്കാന് അഷ്ഗാല് തീരുമാനിച്ചു. ഇതിനൊപ്പം ഒന്‍പത് ഇന്റര്‍സെക്ഷനുകളും വികസിപ്പിക്കും. അഞ്ചു ഘട്ടങ്ങളിലായി നടത്തുന്ന വികസന ജോലികള് അടുത്ത ഡിസംബറോടെയേ പൂര്‍ത്തിയാകൂ.\nവികസനം പൂര്‍ത്തിയാകുമ്പോള് ദോഹ ഡൗണ് ടൗണ് എന്നറിയപ്പെടുന്ന മിഷൈരിബിലെ ഗതാഗതക്കുരുക്ക് ഒഴിവാകും. ഒന്നാംഘട്ട ജോലികള്‍ക്ക് തുടക്കമിട്ടതായി അഷ്ഗാല് ദോഹ നഗരപാത വിഭാഗം മേധാവി മുഹമ്മദ് അര്‍കൂബ് അല് ഖല്‍ദി പറഞ്ഞു. 2019 ഡിസംബറോടെയേ ഒന്നാംഘട്ട വികസനം പൂര്‍ണമാകൂ. അല് റിഫ ഇന്റര്‍സെക്ഷന്റെ വികസനവും ദാര് അല് കുതബ് റൗണ്ട് എബൗട്ട് ഇന്റര്‍സെക്ഷനാക്കി മാറ്റുന്ന ജോലികളും ഈ ഘട്ടത്തില് നടക്കും. രണ്ടിടത്തും ലംബറോഡുകളുടെ കുറേഭാഗവും ഇതിനൊപ്പം വീതികൂട്ടി വികസിപ്പിക്കും.\nറോഡിന്റെ എതിരറ്റത്താണ് രണ്ടാംഘട്ട നിര്‍മാണം നടക്കുക. അല് ദീവാന്, മിഷൈരിബ് ഇന്റര്‍സെക്ഷനുകളുടെയും ലംബറോഡുകളുടെയും വികസനമാണ് രണ്ടാംഘട്ടം. നിര്‍മാണജോലികള് ഉടന് ആരംഭിക്കും. അടുത്ത ജൂണോടെ പൂര്‍ത്തിയാക്കും. ഇതിന്റെ തുടര്‍ച്ചയായാണ് മൂന്നാംഘട്ട ജോലികള്. അല് കഹ്റാബ ഇന്റര്‍ചേഞ്ച്, നാസര് ബിന് ഖാലിദ് ഇന്റര്‍ചേഞ്ച് എന്നിവയുടെയും ലംബറോഡുകളുടെയും വികസനമാണ് മൂന്നാംഘട്ടം. അടുത്ത ജനുവരിയില് ആരംഭിക്കുന്ന ജോലികള് ഡിസംബറോടെ പൂര്‍ണമാകും. അല് കഹ്റാബ ഇന്റര്‍ചേഞ്ചിനു ലംബമായുള്ള റോഡിന്റെയും ഈ റോഡിലെ സോഫിടെല് ഇന്റര്‍ചേഞ്ചിന്റെയും വികസനമാണ് നാലാംഘട്ടം. ഇതും അടുത്തവര്‍ഷം ആദ്യം ആരംഭിച്ച് ഡിസംബറോടെ പൂര്‍ണമാകും.\nബി റിങ്ങില് നിന്ന് എ റിങ്ങിനു ലംബമായി കടന്നുപോകുന്ന റോഡിന്റെയും അതിലെ ഹമദ് അല് കബീര് ഇന്റര്‍സെക്ഷന്റെയും എ റിങ് റോഡിലെ അല് അസ്മഖ് ഇന്റര്‍ചേഞ്ചിന്റെയും വികസനമാണ് അഞ്ചാംഘട്ടം.


ആനയുമമ്പാരിയും വെടിക്കെട്ടുമൊക്കെയുള്ള പുരമാണ് "അജഗജാന്തരം " . ആൻ്റണി വർഗ്ഗീസ് , ടിനു പാപ്പച്ചൻ മാജിക് വീണ്ടും .... - Cinema Prekshaka Koottayma\nജിൻ്റോ ജോർജ്ജിൻ്റെ ഛായാഗ്രഹണ മികവ് എടുത്ത് പറയാം. ജസ്റ്റിൻ വർഗ്ഗീസിൻ്റെ പശ്ചാത്തല സംഗീതം ത്രില്ലർ അനുഭവം സമ്മാനിക്കുന്നു. ക്ലൈമാക്സിൽ സുപ്രിംസുന്ദർ ഒരുക്കിയ ആക്ഷൻ രംഗം കിടുവാണ്. ടിനു പാപ്പച്ചൻ, ആൻ്റണി വർഗ്ഗീസ് കോബിനേഷൻ ഒന്നുകൂടെ ക്ലിക്കായി .. തിരക്കഥയുടെ കെട്ടെറുപ്പ് സിനിമയുടെ വിജയത്തിന് കാരണമായി.\nആദ്യം മുതൽ അവസാനം വരെയുള്ള വിഷ്യൽ ട്രീറ്റ് അപാരം തന്നെ. ക്രിസ്തുമസും പുതുവൽസരവും ആഘോഷിക്കാൻ പ്രേക്ഷകർക്ക് ഉഗ്രൻ ടീറ്റാണ് ഒരുക്കിയിരിക്കുന്നത്.\nഗംഭീര മേക്കിംഗിലൂടെ ടിനു പാപ്പച്ചൻ വീണ്ടും പ്രേക്ഷകരുടെ കൈയ്യടി നേടുന്നു.\nകശപിശ + അടിപിടി = കൂട്ടതല്ല് .\nമനസ് നിറയെ പൂരം കണ്ട സംതൃപ്തിയോടെ മടങ്ങുവാൻ മനോഹരമായ അടിപൊളി പക്ക ഉൽസവ\n" അജഗജാന്തരം " .\nആനയുമമ്പാരിയും വെടിക്കെട്ടുമൊക്കെയുള്ള പുരമാണ് "അജഗജാന്തരം " . ആൻ്റണി വർഗ്ഗീസ് , ടിനു പാപ്പച്ചൻ മാജിക് വീണ്ടും .... Reviewed by CPK on December 23, 2021 Rating: 5


വിജയരാഘവന്റെ മരണ വാര്‍ത്ത -\nMay 11, 2017 May 11, 2017 Film News DeskComment(0)\nനടന് വിജയരാഘവന്റെ പേരില് വ്യാജ മരണ വാര്‍ത്ത പ്രചരിച്ച സംഭവത്തില് സൈബര് സെല് നടപടി എടുക്കുമെന്ന് ഡിജിപി ടി.പി. സെന്‍കുമാര് അറിയിച്ചു.വിജയരാഘവന് നേരിട്ട് നല്‍കിയ പരാതിയുടെ അടിസ്ഥാനത്തിലാണ് നടപടി എടുക്കുന്നത്.\nവ്യാജ വാര്‍ത്ത മറ്റുള്ളവരുമായി ഷെയര് ചെയ്ത എല്ലാവരുടെയും മേല് സൈബര് സെല് കര്‍ശന നടപടികള് സ്വീകരിക്കുമെന്ന് ഡിജിപി അറിയിച്ചു.\nവിജയരാഘവന്റെ ഫോട്ടോ പതിച്ച ആംബുലന്‍സിന്റെ ചിത്രം സഹിതമാണ് സോഷ്യല് മീഡിയ സൈറ്റുകളായ ഫേസ്ബുക്ക്, വാട്‌സ്ആപ്പ് തുടങ്ങിയവ വഴി വ്യാജ മരണ വാര്‍ത്ത പ്രചരിച്ചത്.\nഎന്നാല് രാമലീല എന്ന ചലച്ചിത്രത്തിന്റെ ചിത്രീകരണത്തിനിടെ പകര്‍ത്തിയ ഫോട്ടോയാണിതെന്നും വ്യാജ വാര്‍ത്തകള് വിശ്വസിക്കരുതെന്നും ഇത്തരം വാര്‍ത്തകള് പ്രചരിപ്പിക്കുന്നവര്‍ക്കെതിരേ നിയമനടപടികള് സ്വീകരിക്കുമെന്നും വ്യക്തമാക്കി വിജയരാഘവന് രംഗത്തെത്തുകയായിരുന്നു.\nസുപ്രിയ കഴിഞ്ഞാല് ആകര്‍ഷണീയത തോന്നിയ സ്ത്രീയാരാണ്? ആരാണ് ആ അഭിനേത്രി?\nFebruary 13, 2018 February 13, 2018 Amruth MollyLive\nഒന്നിനൊന്ന് വ്യത്യസ്തമായ ചിത്രങ്ങളുമായി സിനിമയില് നിറഞ്ഞു നില്‍ക്കുകയാണ് പൃഥ്വിരാജ്. സിനിമയിലായാലും ജീവിതത്തിലായാലും സ്വന്തം അഭിപ്രായം തുറന്നു പറയാന് അശേഷം മടിയില്ലാത്ത ഈ താരത്തിന് വളരെ പെട്ടെന്നാണ് അഹങ്കാരിയെന്നും ധിക്കാരിയെന്നുമൊക്കെയുള്ള വിളിപ്പേരുകള് ചാര്‍ത്തിക്കിട്ടിയത്. എന്നാല് കേവലം പറച്ചിലുകളില് മാത്രമല്ല പ്രവര്‍ത്തിയിലും കൂടി തന്റേതായ ശൈലി രൂപപ്പെടുത്തിയതോടെ പൃഥ്വി മലയാളത്തിന് പ്രിയപ്പെട്ടവനായി മാറി. സ്ത്രീവിരുദ്ധമായ സിനിമകളില് അഭിനയിക്കില്ലെന്ന താരത്തിന്റെ തീരുമാനത്തിന് പിന്തുണ പ്രഖ്യാപിച്ച് നിരവധി […]\nദ ഗ്രേറ്റ് ഫാദറിന് ശേഷം മമ്മൂട്ടി ആരാധകര് കാത്തിരിക്കുന്ന മാസ് എന്റര്‍ടെയിനറാണ് മാസ്റ്റര്‍പീസ്. ആക്ഷന് പ്രാധാന്യം നല്‍കി ഒരുക്കുന്ന ക്യാമ്പസ് ചിത്രത്തില് കോളേജ് പ്രഫസറായിട്ടാണ് മമ്മൂട്ടി എത്തുന്നത്. പ്രേക്ഷകരെ ആകാംഷാഭരിതരാക്കുന്ന ടീസറും ട്രെയിലറും പുറത്തിറങ്ങി കഴിഞ്ഞു. കഴിഞ്ഞ ദിവസമായിരുന്നു ചിത്രത്തിന്റെ ഓഡിയോ ലോഞ്ചിംഗ് നടന്നത്. ചലച്ചിത്ര രംഗത്തെ പ്രമുഖര് അണിനിരന്ന ചടങ്ങില് കൈയ്യടി നേടിയത് സന്തോഷ് പണ്ഡിറ്റായിരുന്നു. സന്തോഷ് പണ്ഡിറ്റ് ആദ്യമായി മുഴുനീള വേഷം ചെയ്യുന്ന ഒരു മുഖ്യധാര ചിത്രംകൂടെയാണ് മാസ്റ്റര്‍പീസ്. ക്യാമറ ഒഴികെ ഒരു സിനിമയിലെ […]\nമുകേഷിന്റെ നായിക വിദ്യാ ബാലന്!


Mini, BMW, Small Car, Indian Market, Car, Hatchback, Four Wheeler, മിനി, ബി എം ഡബ്ലിയു, ചെറുകാര്, ഇന്ത്യന് വിപണി, കാര്, ഹാച്ച്ബാക്ക്, ഫോര് വീലര് - Malayalam DriveSpark\nമിനി 2012-ല് വരും\nPublished: Wednesday, September 14, 2011, 14:11 [IST]\nകാത്തിരിപ്പ് തുടങ്ങിയിട്ട് നാളേറെയായി. അവള് വഴിയിലാരെയോ കണ്ട് ഏതോ മിനിക്കഥയും പറഞ്ഞ് നില്‍പായിരുന്നു. ഇപ്പോള് തടസ്സങ്ങളെല്ലാം നീങ്ങിയിരിക്കുന്നു. അഷ്ടമത്തിലെ വ്യാഴത്തെ ബുധനോ ശുക്രനോ വന്ന് ഇടിച്ചു നീക്കി. മിനി ഉടന് തന്നെ ഇന്ത്യന് വിപണിയിലെത്തും. ഇത് ഒഫീഷ്യലാണ്.\nബ്രിട്ടനിലെ ചെറുകാര് കമ്പനിയായ മിനിയുടെ കൂപ്പറുകള് ചെറു ആഡംബര കാര് വിപണിയില് മികച്ച പ്രകടനമാണ് നടത്തിവരുന്നത്. മെഴ്സിഡസ് ബെന്‍സ്, ഓഡി എന്നീ കമ്പനികളുടെ ചെറു പ്രീമിയം കാറുകളോട് കിടപിടിക്കാന് മിനിയുടെ ക്ലാസിക് വ്യക്തിത്വത്തെക്കൂടി ഉപയോഗപ്പെടുത്താന് ബി എം ഡബ്ലിയുവിന് സാധിക്കും.\nഇന്ത്യന് വിപണിക്ക് എന്തുകൊണ്ടും യോജിച്ചതാണ് മിനിയെന്ന് ബി എം ഡബ്ലിയു തിരിച്ചറിഞ്ഞിരുന്നെങ്കിലും കാര്യങ്ങള് അങ്ങോട്ടുറപ്പിക്കാന് അല്‍പം സമയമെടുത്തു. ജര്‍മനിയില് നിന്നുള്ള സന്ദേശത്തെ ബി എം ഡബ്ലിയു ഇന്ത്യ തലവന് ആന്‍ഡ്രീസ് ഷാഫ് ആണ് പുറത്തുവിട്ടത്.\n2012-ല് തന്നെ ഇന്ത്യന് വിപണിയില് മിനികാര് എത്തും. ഏത് മോഡലാണ് വിപണിയിലെത്തുക എന്നത് സംബന്ധിച്ച് ഇപ്പോഴും വ്യക്തത വന്നിട്ടില്ല. ക്ലാസിക് മിനി കൂപ്പര്, മിനി കൂപെ, കണ്‍വെര്‍ടിബ്ള്, ക്ലബ്‍മാന്, കണ്‍ട്രിമാന് എന്നിവയാണ് മിനി മോഡലുകള്. മിനി കൂപ്പറിന് മാരുതി സുസുക്കി സ്വിഫ്റ്റുമായുള്ള ഡിസൈനിംഗ് സാമ്യം ശ്രദ്ധേയമാണ്.\nകൂടുതല്... #hatchback #mini #bmw #four wheeler #മിനി #ബി എം ഡബ്ലിയു #ഹാച്ച്ബാക്ക് #ഫോര് വീലര്\nBMW has finally confirmed the launch of the Mini car brand in India. The British manufacturer of small premium cars has always been in India's radar but no official statement was made on it until recently.\nStory first published: Wednesday, September 14, 2011, 14:11 [IST]


Sep 16, 2015, 11:06 am IST\nമക്കയിലെ ഹറം പള്ളിയിലുണ്ടായ ക്രെയിന് ദുരന്തത്തില് സന്തോഷം പ്രകടിപ്പിച്ച് ഫെയ്‌സ്ബുക്കില് പോസ്റ്റിട്ട ബിജെപി നേതാവ് അറസ്റ്റില്. ബി.ജെ.പിയുടെ തമിഴ്‌നാട് ഘടകത്തിന്റെ ഐടി സെല് എക്‌സിക്യൂട്ടീവ് അംഗം ബി. വേല്‍മുരുകനാണ് അറസ്റ്റിലായത്. ഇന്ത്യന് ശിക്ഷാ നിയമത്തിലെ 153എ(മതസ്പര്‍ധ വളര്‍ത്തല്), 295എ, 505(1)(സി), 505(2) എന്നീ വകുപ്പുകളാണ് വേല്‍മുരുകനെതിരെ ചുമത്തിയിരിക്കുന്നത്.\nഅജ്മീര് അലി എന്നയാളുടെ പരാതിയില് പൊലീസ് ഇയാളെ അറസ്റ്റ് ചെയ്യുകയായിരുന്നു. ഞായറാഴ്ചയാണ് ഇയാള് പിടിയിലായത്. മക്കയില് കൊല്ലപ്പെട്ടത് തന്റെ അയല്‍വാസികളാണെങ്കില് പോലും സന്തോഷിക്കുമെന്നായിരുന്നു വേല്‍മുരുകന്റെ ഫേസ്ബുക്ക് പോസ്റ്റ്. വിവാദമായതോടെ ഇയാള് ഫെയ്‌സ്ബുക്ക് പോസ്റ്റ് പിന്‍വലിച്ചിരുന്നു. ക്രയിന് ദുരന്തത്തില് 107 പേര് മരിക്കുകയും 238 ല് അധികം പേര്‍ക്ക് പരിക്കേല്‍ക്കുകയും ചെയ്തിരുന്നു.\nമുന് രാഷ്ട്രപതി എപിജെ അബ്ദുള്‍കലാം അന്തരിച്ചപ്പോള് കലാം മാത്രമാണ് ഇന്ത്യയെ സ്‌നേഹിച്ച ഏക മുസ്ലിം എന്ന് വേല്‍മുരുകന് ഫേസ്ബുക്കില് അഭിപ്രായപ്പെട്ടിരുന്നു. ഹിന്ദുക്കള് സ്‌നേഹിക്കുന്ന ഏക മുസ്ലിം കലാമാണെന്നും വേല്‍മുരുകന് ഫേസ്ബുക്ക് പോസ്റ്റില് പറഞ്ഞിരുന്നു. ഐടി ബിരുദധാരിയായ വേല്‍മുരുകന് മധുരയിലെ തിരുമംഗലത്ത് ഒരു കമ്പ്യൂട്ടര് സെന്ററിന്റെ ഉടമയാണ്.\nകഴിഞ്ഞ മാര്‍ച്ച് രണ്ടിനാണ് വേല്‍മുരുകനെ തമിഴ്‌നാട് ബിജെപി ഘടകത്തിന്റെ ഐടിസെല് എക്‌സിക്യൂട്ടീവ് കമ്മറ്റി അംഗമായി തെരഞ്ഞെടുത്തത്. എം.എം കല്‍ബുര്‍ഗിയുടെ കൊലപാതകത്തില് സന്തോഷം പ്രകടിപ്പിച്ച് ഫെയ്‌സ്ബുക്ക് പോസ്റ്റിട്ട ബജ്‌റംഗ്ദള് നേതാവ് ഭൂവിത് ഷെട്ടിയെയും പൊലീസ് കഴിഞ്ഞ ആഴ്ച അറസ്റ്റ് ചെയ്തിരുന്നു.\nTags: kerala news paperindia newsmecca crain accidentvel murukan arrested


മെലിഞ്ഞ യുവതിയെ തേടി പോലീസ്; ലക്ഷങ്ങള് കവര്‍ന്ന ദമ്പതികളെ പൊക്കിയത് നാല് മണിക്കൂറിനകം | New Married Couples Arrested in Vanjiyoor: Police Tactic moves - Malayalam Oneindia\n» മെലിഞ്ഞ യുവതിയെ തേടി പോലീസ്; ലക്ഷങ്ങള് കവര്‍ന്ന ദമ്പതികളെ പൊക്കിയത് നാല് മണിക്കൂറിനകം\nമെലിഞ്ഞ യുവതിയെ തേടി പോലീസ്; ലക്ഷങ്ങള് കവര്‍ന്ന ദമ്പതികളെ പൊക്കിയത് നാല് മണിക്കൂറിനകം\nPublished: February42018, 15:49 [IST]\nതിരുവനന്തപുരം: വ്യത്യസ്തമായ മോഷണ കഥയാണ് തലസ്ഥാനത്ത് നിന്ന് റിപ്പോര്‍ട്ട് ചെയ്യുന്നത്. മോഷ്ടാക്കളായി വന്നത് നവദമ്പതികള്. എല്ലാ പ്രയാസങ്ങളും ഒഴിഞ്ഞ് സുഖമായി ജീവിക്കണമെന്ന ഒറ്റ ആഗ്രഹം. അതിന് വേണ്ടി അവര് ഒപ്പിച്ച വേലകളെല്ലാം ഞൊടിയിടയില് പൊളിച്ചത് പോലീസിന്റെ ബുദ്ധി. നഗരത്തില് ചീറി പാഞ്ഞ മോഷ്ടാക്കളെ പോലീസ് പൊക്കിയത് നാല് മണിക്കൂര് പിന്നിടുമ്പോള്. കിട്ടയ രണ്ട് സൂചനകള് മാത്രമാണ് പോലീസ് തുമ്പായെടുത്തത്. വീട്ടിലെത്തുമ്പോള് മുറ്റത്ത് കാത്തുനിന്ന പോലീസിനെ കണ്ട് ദമ്പതികള് ഞെട്ടി. ഒരിക്കലും പിടിക്കപ്പെടില്ലെന്ന് തോന്നിയ അവര്‍ക്ക് കൂടുതലൊന്നും പോലീസിനോട് മറച്ചുവയ്ക്കാനായില്ല. എല്ലാം തുറന്നുപറയുകയും ചെയ്തു...\nപ്രയാസങ്ങള്‍ക്ക് പരിഹാരം കാണുക എന്ന ലക്ഷ്യത്തോടെയാണ് യുവദമ്പതികള് മോഷണത്തിന് ഇറങ്ങിയത്. വഞ്ചിയൂരിലെ വീട്ടിലെത്തി വൃദ്ധയെ ആക്രമിച്ച് സ്വര്‍ണവുമായി കടക്കുകയും ചെയ്തു. ഒരിക്കലും പിടിക്കപ്പെടില്ലെന്നാണ് വിശാഖും നയനയും കരുതിയത്.\nഎന്നാല് പോലീസ് കണ്‍ട്രോള് റൂമിലേക്ക് വന്ന വിവരം പൂര്‍ണമായിരുന്നില്ല. കവര്‍ച്ച നടന്നിട്ടുണ്ട്. പയ്യനും മെലിഞ്ഞ പെണ്‍കുട്ടിയുമാണ് കവര്‍ച്ചക്കാര്. സംഭവം നടന്ന ഉടനെ ബൈക്കില് രക്ഷപ്പെടുകയും ചെയ്തു- ഇതാണ് ലഭിച്ച വിവരം.\nപോലീസ് കളി തുടങ്ങി\nഈ വിവരങ്ങള് വച്ചാണ് പോലീസ് കളി തുടങ്ങിയത്. ഉടന് മോഷണം നടന്ന വഞ്ചിയൂര് തകരപ്പറമ്പ് പ്രിയദര്‍ശിനിയിലെ വീടിനോട് ചേര്‍ന്ന റോഡുകള് പോലീസ് പരിശോധിച്ചു. സിസിടിവി ക്യാമറകളില് മോഷ്ടാക്കളുടെ ചിത്രം പതിഞ്ഞിട്ടുണ്ടോ എന്ന് പരിശോധിച്ചു.\nസംഭവം നടന്നുവെന്ന് പറയുന്ന രാവിലെ എട്ടരയ്ക്ക് പ്രദേശത്ത് കൂടെ നിരവധി സ്ത്രീയും പുരുഷനും ബൈക്കില് പോയിട്ടുണ്ട്. മെലിഞ്ഞ പെണ്ണിനെ തേടിയ പോലീസിന് ലഭിച്ചത് മൂന്ന് ദൃശ്യങ്ങള്. അതില് പോലീസ് നടത്തിയ പരിശോധന കൃത്യമാകുകയായിരുന്നു.\nസംശയം ഒരു ബൈക്കിലേക്ക്\nമൂന്ന് ബൈക്കുകളാണ് സംശയകരമായ രീതിയില് കണ്ടത്. അതില് മൂന്നും മെലിഞ്ഞ സ്ത്രീകളാണ് പിന്നിലിരുന്നത്. പക്ഷേ, ഓടിച്ചിരുന്നത് പയ്യനാണെന്ന വിവരം പോലീസ് ഓര്‍ത്തെടുത്തപ്പോള് സംശയം ഒരു ബൈക്കിലേക്ക് ചുരുങ്ങി.\nനമ്പര് ചുരണ്ടി മാറ്റി\nആ ബൈക്കിന്റെ നമ്പര് പരിശോധിച്ചാല് വേഗം പിടിക്കാമെന്ന പോലീസ് കരുതലിന് തുടക്കത്തില് തിരിച്ചടിയായിരുന്നു. കാരണം നമ്പര് ചുരണ്ടി മാറ്റിയിരിക്കുന്നു. അപ്പോള് പോലീസിന് സംശയം ബലപ്പെട്ടു. പ്രതികള് ഇവര് തന്നെ.\nസോഷ്യല് മീഡിയ വഴി\nലഭ്യമായ സിസിടിവി ദൃശ്യങ്ങള് ഉടന് സോഷ്യല് മീഡിയ വഴി പ്രചരിപ്പിച്ചു. ചിലര് ഫോണ് വഴി പ്രതികരിച്ചു. വാഹന നമ്പര് പോലീസ് കണ്ടെത്തിയത് വിദഗ്ധമായിട്ടാണ്. ബൈക്കുകളുടെ തരം നോക്കിയ ശേഷമാണ് ഡീലര്‍മാരുടെ സഹായത്തോടെ ഉടമസ്ഥനെ കണ്ടെത്തിയത്.\nകണ്ണേറ്റുമുക്കിയ വിശാഖനെയും ഭാര്യയെയും തേടി പോലീസ് പുറപ്പെട്ടു. വീട്ടില് ചുരണ്ടി മാറ്റിയ നമ്പറുള്ള ബൈക്ക് കണ്ടതോടെ പോലീസ് ഉറപ്പിച്ചു. പക്ഷേ ദമ്പതികള് വീട്ടിലുണ്ടായിരുന്നില്ല. പോലീസ് പുറത്ത് കാത്തുനിന്നു.\n23 പവന് സ്വര്‍ണം\nഈ സമയം വഞ്ചിയൂരിലെ വീട്ടില് നിന്നു കവര്‍ന്ന 23 പവന് സ്വര്‍ണം പണയം വയ്ക്കുന്ന തിരക്കിലായിരുന്നു വിശാഖനും നയനയും. കുറച്ചു സ്വര്‍ണം പണയം വച്ചു പണം വാങ്ങി. ചില കടക്കാര്‍ക്ക് പണം കൈമാറുകയും ചെയ്തു.\nവീട്ടിലേക്ക് വന്ന വിശാഖിനെ ഷാഡോ പോലീസ് തടഞ്ഞതോടെ പെട്ടുവെന്ന് ബോധ്യമായി. വഞ്ചിയൂര് പോലിസ് സ്‌റ്റേഷനിലെത്തിച്ച പ്രതികളെ വിശദമായി ചോദ്യം ചെയ്തപ്പോള് ലഭിച്ചത് ആശ്ചര്യപ്പെടുത്തുന്ന വിവരങ്ങളാണ്. ഇരുവരും പ്രണയിച്ച് വിവാഹം ചെയ്തതാണ്.\nപ്ലസ് ടുവിന് തുടങ്ങിയ പ്രണയം നയനക്ക് 18 വയസ് തികഞ്ഞപ്പോള് തന്നെ വിവഹത്തില് എത്തി. വീട്ടുകാരുടെ എതിര്‍പ്പ് അവഗണിച്ചായിരുന്നു വിവാഹം. ഓട്ടോ ഡ്രൈവറായ വിശാഖന് ജീവിത ചെലവിന് മതിയായ സമ്പാദ്യമുണ്ടായിരുന്നില്ല.\nകടം വാങ്ങലും പണയവും\nപിന്നീട് കടം വാങ്ങലും പണയം വയ്ക്കലുമെല്ലാമായി. എല്ലാ പ്രശ്‌നവും അവസാനിക്കണമെങ്കില് വന് തുക ലഭിക്കണം. അതിന് കണ്ട വഴിയാണ് മോഷണം. വഞ്ചിയിലൂരിലെ വീട്ടിലെത്തി വിലാസം ചോദിച്ച് പരിചയം നടിച്ച് ഇരുവരും അകത്തുകയറുകയായിരുന്നു.\nഉച്ചയോടെ എല്ലാം തീര്‍ന്നു\nവൃദ്ധയായ സ്ത്രീയെ ബലം പ്രയോഗിച്ച് കെട്ടിയിട്ട ശേഷമാണ് ദമ്പതികള് സ്വര്‍ണം കവര്‍ന്നത്. ഉടന് രക്ഷപ്പെടുകയും ചെയ്തു. എന്നാല് അധികം വൈകാതെ വിവരം പോലീസിന് ലഭിച്ചതോടെ വഞ്ചിയൂര് പോലീസ് അന്വേഷണം ത്വരിതപ്പെടുത്തി. പ്രതികള് വലയിലാകുകയും ചെയ്തു. ഉച്ചയ്ക്ക് ഒരുമണിയോടെ അറസ്റ്റ് രേഖപ്പെടുത്തി.\ncouple thiruvananthapuram robbery ദമ്പതികള് തിരുവനന്തപുരം കവര്‍ച്ച\nNew Married Couples Arrested in Vanjiyoor: Police Tactic moves\nStory first published: Sunday, February 4, 2018, 15:49 [IST]